އަންޑާޕޫލް ވިލާ: ތަފާތު ގޮތަކަށް އަގުހެޔޮ ފްލެޓެއް\nމާލޭގައި އުޅޭނެ ތަނެއް ނެތުމުގެ ޝަކުވާ ކޮންމެ މީހަކު ވެސް ކުރެ އެވެ. ލިބޭ މުސާރައިގެ ބޮޑު ބައެއް ކުއްޔަށް ދޭން ޖެހުމާއި ދުވަހުން ދުވަހަށް ކުލި ބޮޑުވަމުން ދިއުމުގެ މައްސަލަ ވަރަށް ބޮޑެވެ. އޭގެ ސަބަބުން ދިރިއުޅުމުގެ އެހެން ހުރިހާ ކަމަކަށް ވެސް އަސަރުކޮށް، ބޮޑު ހާސްކަމެއްގެ ތެރެ އަށް ވައްޓައިލަ އެވެ. ބައެއް މީހުން ވަރަށް ދަތި...\nތާރުއެޅި ސަރަހައްދު އާއްމުންނަށް ހުޅުވާލައިފި\nމާލޭގެ ބޮޑުތަކުރުފާނު މަގުގެ ތާރު އެޅި ސަރަހައްްދު މިއަދު އާއްމުންނަށް ހުޅުވާލައިފި އެވެ.\nNovember 04, 2016 3\nއެޗްޑީއެފްސީގެ ފައިދާ 17.9 މިލިއަނަށް\nގެދޮރު ހޯދަމް ދޫކުރި ލޯނުގެ އިންޓަރެސްޓުގެ އާމްދަނީ އިތުރުވެ، ހައުސިން ޑިވެލޮޕްމަންޓް ފައިނޭންސް ކޯޕަރޭޝަން (އެޗްޑީއެފްސީ)އަށް މި އަހަރުގެ ތިން ވަނަ ކުއާޓަރުގައި ލިބުނު ފައިދާ 17.9 މިލިއަނަށް އަރައިފި އެވެ.\nފްލެޓަށް ހޮވުނު 244 މީހެއްގެ މެދުގައި ގުރު ނަގައިފި\nޓާޓާ ފްލެޓްތަކަށް ހޮވުނު 266 މީހުންގެ ތެރެއިން 244 މީހެއްގެ މެދުގައި ފްލެޓްތައް ތަރުތީބުކުރަން ގުރު ނެގުން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން މިއަދު ބާއްވައިފި އެވެ.\nއިންޑިއާގެ ކުންފުންޏަކުން ހުޅުމާލޭގައި ފްލެޓް ހަދަނީ\nއިންޑިއާގެ ކުންފުންޏަކުން ހުޅުމާލޭގައި ފުރަތަަމަ ފަހަރަށް ފްލެޓްތަކެއް ތަރައްގީކުރަން ތައްޔާރުވާން ފަށައިފި އެވެ.\nޓާޓާ ފްލެޓްގެ ގުރުއަތުލުން އަންނަ އަންގާރަ ދުވަހު\nޓާޓާ ފްލެޓްތަކަށް ހޮވުނު އެންމެން ބައިވެރިކޮށްގެން، ފްލެޓްތައް ތަރުތީބުކުރަން ގުރު ނެގުން އަންނަ އަންގާރަ ދުވަހު ބާއްވާ ގޮތަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން...\nއާއްމުންގެ ބޭނުންތަކަށް ދަރުބާރުގެ ނުލިބޭ ކަމުގެ ޝަކުވާ ބޮޑުވެފައި ވަނިކޮށް، އަންނަ ޖެނުއަރީ މަހު ބާއްވާ ލޯކަލް ކައުންސިލްތަކުގެ އިންތިހާބަށް ޕީޕީއެމްގެ މުސްތަޝާރު އަދި ރައީސުލްޖުމްހުރިއްޔާ އަބްދުﷲ ޔާމީންގެ ފެކްޝަންގެ ތައްޔާރީތަކަށް ދަރުބާރުގޭގެ ރަންނަބަނޑޭރި މާލަން ދޫކޮށްފި އެވެ.\nގެޒެޓް ކުރި އެންމެންނަށް ފްލެޓް ދޭން އަންގައިފި\nޓާޓާ ފްލެޓްތައް ލިބޭނެކަން ކުރިން ޔަގީންވެ، ގެޒެޓްގައި ނަން ހިމަނާފައިވާ އެންމެން ހިމަނައިގެން އެ ފްލެޓްތައް ހަވާލު ކުރުމުގެ މަސައްކަތް ކުރަން އެންޓި ކޮރަޕްޝަން ކޮމިޝަން (އޭސީސީ) އިން އިއްޔެ އަންގައިފި އެވެ.\nOctober 12, 2016 15\nރެއިންބޯގެ އާ 145 އެޕާޓްމަންޓް ގަންނަން ހުޅުވާލައިފި\nރެއިންބޯ ކޮންސްޓްރަކްޝަނުން ހުޅުމާލޭގައި އަލަށް އިމާރާތް ކުރާ 145 އެޕާޓްމަންޓް ގަންނަން ކުރިމަތިލުމުގެ ފުރުސަތު މިއަދު ހުޅުވާލައިފި އެވެ.\nއެޗްޑީސީ ދެ މެމްބަރަކު ބިޑްކުރުމުން ސުވާލު އުފައްދައިފި\nމެދު ފަންތީގެ މީހުންނަށް އަމާޒުކޮށްގެން ހުޅުމާލޭގައި އެއްމެދު އިމާރާތުގެ ގޮތުގައި ހަތް ބިމެއް ތަރައްގީކުރާނެ ބަޔަކު ހޯދަން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)ން ހުޅުވައިލުމުން، އެ ކުންފުނީގެ ބޯޑުގެ ދެ މެމްބަރަކު ކުރިމަތިލުމުން އިންސާފުވެރިކަމާ އެކު ބިޑްތައް އިވެލުއޭޓްކުރެވިދާނެ ކަމާ މެދު، ބިޑްކުރި ބައެއް...\nOctober 09, 2016 14\nފްލެޓު އަޅަން އެޗްޑީސީގެ ބޯޑު ދެ މެމްބަރަކު ބިޑުކޮށްފި\nމެދު ފަންތީގެ ފަރާތްތަކަށް އަމާޒުކޮށްގެން ހުޅުމާލޭގައި އެއްމެދު އިމާރާތުގެ ގޮތުގައި ހަތް ބިމެއް ތަރައްގީކުރާނެ ބަޔަކު ހޯދަން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)ން...\nOctober 09, 2016 12\nގުރުލާން އުޅުނީ ހައުސިން އިން ދިން ލިސްޓަށް: އެޗުޑީސީ\nޓާޓާ ފްލެޓްތައް ތަރުތީބުކުރަން ގުރު ނަގަން އުޅުނީ ހައުސިން މިނިސްޓްރީން ދިން ލިސްޓަށް ކަމަށާއި އެ ލިސްޓަށް އެއްވެސް ބަދަލެއް އެ ކުންފުނިން ގެނެސްފައި ނުވާނެ ކަމަށް ހައުސިން...\nOctober 08, 2016 24\nފްލެޓް ގުރުއަތު ނެގުން ފަސްކުރީ ދެ ލިސްޓު ތަފާތުވުމުން\nޓާޓާ ފްލެޓްތަކަށް ހޮވިފައިވާ މީހުންގެ ތެރެއިން 147 މީހަކަށް ލިބޭ ފްލެޓް ކަނޑައެޅުމަށް ގުރުއަތު ނެގުމުގެ ކަންތައް މިދިޔަ ބުރާސްފަތިދުވަހު ކުރިއަށް ގެންދިއުމަށް ފަހު، އެކަން ފަސްކުރީ ފްލެޓްތަކަށް ހޮވިފައިވާ މީހުންގެ ލިސްޓާއި ގުރުއަތު ނަގާ ލިސްޓުގައި ތަފާތުތަކެއް ހުރުމުން ކަން "މިހާރު" އަށް އެނގިއްޖެ އެވެ.\nOctober 06, 2016 10\nޓާޓާ ފްލެޓްތަކަށް ގުރުއަތުލުން ފަހު ވަގުތު ކެންސަލް\nޓާޓާ ފްލެޓްތަކަށް ހޮވިފައިވާ މީހުންގެ ތެރެއިން 147 މީހަކަށް ލިބޭ ފްލެޓްތައް ކަނޑައެޅުމަށް މިއަދު ހަވީރު ގުރުއަތު ނެގުން ބާއްވަން ހަމަޖެއްސުމަށް ފަހު ޝަކުވާތަކެއް ލިބިގެން ފަހު...\nOctober 06, 2016 282\nކާޑުގެ އަގު ބޮޑުކުރުމުން ގޭގެ ކުލި ބޮޑުކުރަނީ!\nސަބްސިޑީ ހަމައެކަނި ފަގީރުންނަށް ދޭން ނިންމައި، ކާޑުގެ އަގު 100 ޕަސެންޓް ބޮޑުކުރުމާ ގުޅިގެން ކަމަށް ބުނެ މާލޭގެ ބައެއް ގޭގެ ކުލި އިންތިހާ އަށް ބޮޑުކުރަމުންދާތީ އާއްމުންގެ...\nOctober 05, 2016 3\nޓާޓާ ފްލެޓްތަކުގެ ގުރުއަތު ނަގަން މާދަމާ ފަށަނީ\nޓާޓާ ފްލެޓްތަކަށް ހޮވިފައިވާ މީހުންގެ ތެރެއިން 147 މީހަކަށް ލިބޭ ފްލެޓްތައް ކަނޑައެޅުމަށް މާދަމާ ގުރުއަތު ނަގަން ފަށާ ގޮތަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)ން...\nOctober 05, 2016 29\nޓާޓާ ފްލެޓްތަކަށް ފައިސާ ދެއްކުން 20 އަހަރަށް\nޓާޓާ ހައުސިންއާ ހަވާލުކޮށްގެން ހެދި ފްލެޓްތައް ލިބުނު މީހުންނަށް ފަސް އަހަރު ތެރޭގައި ދެ މިލިއަން ރުފިޔާ ދައްކާ ގޮތަށް ކުރިން އޮތަސް ބޭންކުތައް މެދުވެރިކޮށް 20 އަހަރަށް ބަހާލައިގެން...\nބީއެމްއެލްގެ ފުރަތަމަ އިސްލާމިކް ފައިނޭންސް ގެދޮރަށް\nބޭންކް އޮފް މޯލްޑިވްސް (ބީއެމްއެލް) އިން އިސްލާމިކް ބޭންކިން އަށް ހާއްސަ ކޮށްގެން މިރޭ ހުޅުވި ބްރާންޗުން، އިސްލާމިކް ފައިނޭންސް ހިދުމަތުގެ ގޮތުގައި ގެދޮރު އެޅުމަށާއި ގެދޮރު ގަތުމަށް ފައިސާ ދޭ ދެ ސްކީމެއް އަންނަ މަހު ތައާރަފް ކުރަން ނިންމައިފި އެވެ.\nގާކޮށީ ފްލެޓަށް 177 މިލިއަން ރުފިޔާ ދައްކައިފި\nގާކޮށި ކުރިން ހުރި ތަނުގައި "މާލޭ ސްކްއާ"ގެ ނަމުގައި އިމާރާތްކުރި 190 ފްލެޓަށް، ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)ން 177 މިލިއަން ރުފިޔާ ދައްކައިފި އެވެ.\nހުޅުމާލޭގައި އެއްމެދު އިމާރާތްތަކެއް ތަރައްގީކުރަނީ\nމެދު ފަންތީގެ ފަރާތްތަކަށް އަމާޒުކޮށްގެން ހުޅުމާލޭގައި އެއްމެދު އިމާރާތުގެ ގޮތުގައި ހަތް ބިމެއް ތަރައްގީކުރާނެ ބަޔަކު ހޯދަން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)ން ބީލަމަށް ލައިފި އެވެ.\nSeptember 18, 2016 8\nހުޅުމާލޭން ބިން ވިއްކުން މަޑުޖައްސާލައިފި\nހުޅުމާލޭގެ ދެވަނަ ފިޔަވަހިން ބިން ވިއްކާ އުސޫލަށް ބަދަލު ގެނައުމަށް، ބިން ވިއްކުމުގެ މަސައްކަތް މަޑުޖައްސާލާފައިވާ ކަމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)ން މިއަދު ބުނެފި އެވެ.\nSeptember 09, 2016 14\nފްލެޓްތަކަށް ދައްކަން އެޗްޑީސީއަށް ފައިސާ ދޫކޮށްފި\nމާލޭގެ ގާކޮއްޓާއި އަރަބިއްޔާ ސްކޫލް ކުރިން ހުރި ބިމުގައި އިމާރާތްކުރި ފްލެޓްތަކަށް ފައިސާ ދެއްކުމަށް ސަރުކާރުން، ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އަށް އިއްޔެ ފައިސާ ދޫކޮށްފި އެވެ.\nހުޅުމާލޭގެ 14 ބުރީގެ އިމާރާތްތަކެއް ހަދަނީ\nހުޅުމާލޭގައި ހިންގާ "ހިޔާވެހި" ޕްރޮޖެކްޓްގެ ދަށުން ތިން ބިމެއްގައި 14 ބުރީގެ މިކްސްޑް ރެސިޑެންޝަލް އިމާރާތްތަކެއް ހަދާނެ ބަޔަކު ހޯދަން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)ން އިއުލާންކޮށްފި އެވެ.


ބ.މާޅޮހު އެމްޑީޕީ ގޮފީގެ ނޫސް ބަޔާން\n1 ޖުލައި 2010\nރައްޔިތުންގެ މަޖިލީހުގެ ހިމެނިވަޑައިގަންނަވާ ޑީއާރުޕީ އާއި ޕީއޭ އަދި ބައެއް އަމިއްލަ މެންބަރުންގެ އަމަލުފުޅުތަކުގެ ސަބަބުން މިސަރުކާރުގެ ކެބިނެޓްގައި ހިމެނިވަޑައިގަންނަވާ ވަޒީރުންގެ އިސްތިޢުފާ ދެއްވަން މަޖުބޫރުވެވަޑައިގަތުމަކީ މިގޮފީގެ ފަރާތުން ނުހަނު ކަންބޮޑުވެ އަދި ހިތާމަކުރާ ކަމެއް ކަމުގައި ދެންނެވީމެވެ.\nނަމަވެސް އެބޭފުޅުން އެނިންމެވި ނިންމެވުމަކީ ދުނިޔޭގެ ތާރީޚްގައިވެސް މިހާތަނަށް ސަރުކާރެއްގައި ހިމެނިވަޑައިގަންނަވާ އެންމެހާ ވަޒީރުން އެއްފަހަރާ އިސްތިޢުފާދެއްވި ފުރަތަމަ ފަހަރެވެ. މިއަމަލުގެ ސަބަބުން ދޭހަކޮށްދެނީ އެބޭފުޅުން މިޤައުމަށްޓަކައި ކުރެއްވި ވަރަށް އަގުހުރި އަދި ހިއްވަރުގަދަ، އަމިއްލަ އެދުމެއްނެތް ޢަމަލުފުޅުތަކެއް ކަމެވެ.\nމިސަރުކާރުން ރައްޔިތުންނަށްޓަކައި ވެފައިވާ ވަޢުދުތައް ފުއްދަން ކަނޑައެޅިގެން ޑީއާރުޕީ އާއި ޕީއޭ އަދި ބައެއް އަމިއްލަ މެންބަރުންގެ ޢަމަލުފުޅުތަކުގެ ސަބަބުން ސަރުކާރު ހިންގުމަށް ދަތިވެ، އަދި ޤާނޫނު އަސާސީގެ ރޫޙާއި ޚިލާފަށް ޤާނޫނުތައް ފާސްކުރުމަކީ ދިވެހިރައްޔިތުން ނުހަނު ކަންބޮޑުވެ ވަޑައިގަންނަވާ ކަމެކެވެ.\nވީމާ ޑީއާރުޕީ އާއި ޕީއޭ އަދި ބައެއް އަމިއްލަ މެންބަރުންގެ ޢަމަލުފުޅުތަކުން ސަރުކާރު ހިންގުމަށް ދަތިވެ ޤާނޫނު އަސާސީގެ ރޫޙާ ޚިލާފަށް މަޖިލީހުގައި ޢަމަލު ކުރައްވާތީވެ މިގޮފީގެ ފަރާތުން މިޢަމަލު އެންމެ ހަރުކަށި ޢިބާރާތުން ކުށްވެރިކުރަމެވެ. އަދި މިބޭފުޅުންގެ މިފަދަ ޢަމަލުތައް މިހާރުން މިހާރަށް ހުއްޓަވައިލެއްވުމަށް ބ.މާޅޮހު އެމްޑީޕީ ގޮފިން ގޮވާލަމެވެ.\nބަޔާން ނެރުނީ: ބ.މާޅޮހު އެމްޑީޕީ ގޮފި


Rashford Ge2Goalun United In Liverpool Bali Kohfi - Vaguthu\nރަޝްފޯޑުގެ ދެ ގޯލުން ޔުނައިޓެޑުން ލިވަޕޫލް ބަލިކޮށްފި\nމާކަސް ރަޝްފޯޑުގެ ދެ ގޯލުން ޕްރިމިއަރ ލީގުގައި މިއަދު ލިވަޕޫލް އާއި ދެކޮޅަށް ކުޅުނު މެޗު 1-2 އިން މެންޗެސްޓަރ ޔުނައިޓެޑުން ކާމިޔާބުކޮށްފިއެވެ.\nމި މޮޅާއެކު ޔުނައިޓެޑް ލީގުގެ ދެވަނައިގައި މިހާރު އޮތީ 65 ޕޮއިންޓާ އެކުއެވެ. 60 ޕޮއިންޓާ އެކު ލިވަޕޫލް އޮތީ ލީގުގެ ތިންވަނައިގައެވެ. ލީގުގައި މާދަމާ ރޭ ކުޅޭ މެޗުން ޓޮޓެންހަމް މޮޅުވެއްޖެނަމަ އެޓީމަށް ލީގުގެ ތިންވަނަ މަގާމު ލިބޭނެއެވެ. ޓޮޓެންހަމް މިވަގުތު އޮތީ 58 ޕޮއިންޓާ އެކު ލީގުގެ ހަތަރުވަނައިގައެވެ.\nޔުނައިޓެޑްގެ ދަނޑުގައި މިރޭ ކުޅުނު މި މެޗުގެ 14 ވަނަ މިނެޓްގައި ރަޝްފޯޑް ވަނީ އެޓީމަށް ލީޑު ނަގާދީފައެވެ. ރަޝްފޯޑް މި ގޯލު ކާމިޔާބުކުރީ ލިވަޕޫލްގެ ޕެނަލްޓީއޭރިއާ ތެރެއަށް ވަދެ ފޮނުވާލި ހަމަލާއަކުންނެވެ. މެޗުގެ 22 ވަނަ މިނެޓްގައި ނަތީޖާ އެއްވަރުކޮށްލަން ލިވަޕޫލް އަށް ރަނގަޅު ފުރުސަތެއް ލިބުނު ނަމަވެސް ވެންޑައިކް ފޮނުވާލި އެ ހަމަލާ ވަނީ ގޯލާ އަމާޒުވާ ގޮތް ނުވެފައެވެ.\nނަތީޖާ އެއްވަރުކޮށްލަން ލިބުނު ފުރުސަތުގެ ބޭނުން ލިވަޕޫލް އަށް ނުހިފުމުގެ ނަތީޖާއަކަށްވީ މެޗުގެ 24 ވަނަ މިނެޓްގައި ޔުނައިޓެޑްގެ ދެވަނަ ގޯލު ރަޝްފޯޑް ކާމިޔާބުކޮށްދިނުމެވެ. މި މެޗުގައި ރަޝްފޯޑް ދެ ގޯލު ކާމިޔާބުކުރިއިރު މިއީ މިދިޔަ އަހަރުގެ ޑިސެމްބަރު މަހުގެ 26 ވަނަ ދުވަހަށްފަހު ޔުނައިޓެޑްގެ ފުރަތަމަ އެގާރާގައި ހިމެނިގެން ލީގުގައި އޭނާ ކުޅުނު ފުރަތަމަ މެޗުކަން ފާހަގަކޮށްލެވެއެވެ.\nދެ ގޯލުގެ ލީޑަކާއެކު ފުރަތަމަ ހާފް ޔުނައިޓެޑުން ނިންމާލިއިރު ދެވަނަ ހާފްގައި ލިވަޕޫލް އިން ވަނީ ކުޅުން ރަނގަޅުކޮށްފައެވެ. އެގޮތުން މެޗުގެ 66 ވަނަ މިނެޓްގައި ލިވަޕޫލް އިން ގޯލެއް ކާމިޔާބުކުރިއިރު މި ގޯލަކީ ޔުނައިޓެޑްގެ ޑިފެންޑަރު އެރިކް ބެއިލީ އަތުން ބައިކޮޅަށް ވަތް ގޯލެކެވެ.\nމި ގޯލާއެކު ނަތީޖާ އެއްވަރުކުރުމުގެ އުއްމީދު ލިވަޕޫލް އަށް ލިބުނު ނަމަވެސް ގޯލްޖަހާނެ މާ ރަނގަޅު ފުރުސަތުތަކެއް އެޓީމަށް ތަނަވަސްކުރެވިފައެއް ނުވެއެވެ. މިއީ ލީގުގައި ލިވަޕޫލް ބަލިވި ހަތަރުވަނަ މެޗެވެ.\nލީގުގައި ޔުނައިޓެޑް ދެން ބައްދަލުކުރާނީ ސްވެންސީ ސިޓީއާއެވެ. ލިވަޕޫލް ނިކުންނާނީ ވޮޓްފޯޑް އާއި ދެކޮޅަށެވެ.\nކޭން އެނބުރި އައިސް ގޯލް ޖެހި ނަމަވެސް، ޓޮޓެންހަމްއަށް މާޔޫސްކަން\nޗެމްޕިއަންސް ލީގު މެޗު ކުޅުނު ގަޑީގައި، މާނޭގެ ގެ ފަޅާލައިފި\nލިވަޕޫލާ ބަޔާން މެޗަށް ހަމަހަމަ ނިމުމެއް


Nafrathun Vevunu Loabi - 17 | Vaahaka ނަފްރަތުން ވެވުނު ލޯބި – 17 – Vaahaka\n2k00\tAugust 9, 2021\nހުކުރު ދުވަހު މެންދުރު ފަހު ހަމިމާދޫއަށް ދާން އެންމެން ތިބީ ފްލައިތަށް އާދައެވެ. ހަނިމާދޫ އަށް ދެވުމުން އެންމެންވެސް ބޭނުންވީ ގެއަށް ގޮސް ތާޒާ ވެލައިގެން ރަށުތެރެ ބަލާލަން ދިއުމަށެވެ. ހަވީރުގެ ސައި ބޮއެގެން އެންމެންވެސް ނުކުމެލީ ރަށުތެރެ ބަލާލާށެވެ.\nމުޅި ރަށުތެރެ ހިނގާ ވަރުބަލިވެގެން އެންމެންވެސް ގޮސް ހިލަތަކު މައްޗައް އެރިއެވެ. " ހަލޯ. ކޮބާ ކައެ." މިޝަލް މީހަކާ ފޯނުން ވާހަކަ ދައްކަމުން ދިޔައެވެ. އެކޮޅުން މިދަނީ ކަމުގައި ބުނުމުން މިޝަލް ފޯނު ޖީބަށް ލިއެވެ. ކުރު ސޯތަކާއި އަތް ދިގު ޓީޝާޓެއް ލައިގެން ހިލަތަކު މައްޗަށް އެރި ޒުވާނާއާއި ދިމާއަށް ކަޅި ޖަހާނުލާ ބަލަން ފައިހާއަށް އިނދެވުނެވެ. އިސްތަށިގަނޑުގައި ޖެލްލައި ވަނީ ރީތި ގޮތަކަށް ސްޓައިލް ކޮށްލާފަ އެވެ. ޖަހާފައި ހުރި ފޮގް ސެންޓުވަސް ނޭފަތުގައި ހަރު ނުލައި ނުހުންނާނެކަން ޔަގީނެވެ. ފިރިހެންވަންތަ ހިނގުމެއްގައި ހިނގާލާފައި އައިސް މިޝަލް ގެ ކޮނޑަށް އަތްވައްޓާލިއިރުވެސް ފައިހާއަށް ހުރެވުނީ ބަލާށެވެ. "ކޮބާ ކައެ ވައިފް" ލާނެއް ގޮތަކަށް ހީލައިގެން ހުރެެ އެޒުވާނާ އެހިއެވެ. "އެހެރީ" ކަމަށް ބުނެ މާޝާ އާއި ދިމާއަށް އިޝާރާތް ކޮށްލިއެވެ. "މާޝް". މާޝާ އަށް މިޝަލް ގޮވާލުމުން އައިސް މިޝަލްގެ ކައިރީ ގައި ހުއްޓި "ހޫމް" އަޅުވާލިއެވެ. "މިއީ ފާރިޝް" އެންމެންނަށް ފާރިޝް ތަޢާރަފް ކޮށްދިނެވެ. ފާރިޝް ވެސް އެމީހުންގެ ސަކަރާތުގައި ބައިވެރި ވިއެވެ.\n"އޭ މަބުނީ ކޮބާ ގަނެގެން ގެންނާށޭ ބުނި ފޯނު" އެއްޗެއް ހަނދާން ވި ފަދައިން މިޝަލް ގޮސް ފާރިޝް ގާތު ސުވާލު ކުރިއެވެ. ޖީބުގައި އޮތް ފޯނު ނަގައި މިޝަލް އަށް ދިއްކޮށްލިއެވެ. "އޭނިއޭނުން ބުރުގާ އަޅާއިގެން އައިނު އަޅައިގެން އިން އަންހެންކުއްޖެއް. ތި ގެންގޮސް އޭނަ އަތަށް ދީބަލަ." މިޝަލް ގޮސް މާޝާ އަތު ހިފައިގެން އެމީހުންނާ ތަންކޮޅެއް ދުރަށް ޖެހިލި އެވެ. މީހެއްގެ ހިލަންވެގެން ފައިހާ އިސް އުފުލާ ބަލާލިއެވެ. ފޯނެއް ދިއްކޮއްލައިގެން ހުރި ފާރިޝް ފެނުމުން ސުވާލެއްގެ ނަޒަރުން ބަލަހައްޓައިގެން ފައިހާ އިނީއެވެ. "އަން. މިޝަލް ތީނައަށް ދޭށޭ ކިޔާފަ ގަތް އެއްޗެއް." ފައިހާގެ އަތަށް އެންމެ ފަހުން ފޯނު ލައިދީފައި ފައިހާގެ މަގަތުގައި ފާރިޝް އިށީނެވެ. "އަހަންނަށް ކިޔާނީ ފާރިޝް. މިޝަލްގެ ބެސްޓްފްރެންޑް" ފައިހާއަށް ސަލާމަށް އަތް ދިއްކޮށްލިއެވެ. "ފައިހާ. އައިމިނަތު ފައިހާ އަލީ. މާޝާގެ ބެސްޓްފްރެންޑް" ސަލާމް ކޮށްލާފައި ފައިހާވެސް ތަޢާރަފް ވެލިއެވެ. އިރުއޮއްސި ގެއަށް ދިއުމުގެ ކުރިން ފާރިޝް ފައިހާގެ ވަރަށް ގާތް ރަހުމަތްތެރިޔަކަށް ވިއެވެ. އެކަކު އަނެކަކުގެ ފޯނު ނަންބަރު ވެސް ވަނީ ހިއްސާ ކޮށްފައެވެ.\n"އޭ. ހިނގާ މާދަމާ ބާބަކިއު އެއް ޖައްސަން. ދެން ނޫޑުލިސް ގަނޑެއް އޮޅާލާނީ" ފާރިޝްގެ ހިޔާލަށް އެންމެންވެސް ގަބޫލު ވިއެވެ. ފައިހާ އާއި ނަތާޝާ އަށޑ އެއްކޮޓަރި ދީފައި އަޒާން އާއި އިޒާން އަށް ދެން އިންކޮޓަރި ދިނެވެ. މާޝާ އާއި މިޝަލް ނިދަން ދިޔައީ ފާރިޝްމެންގެ ގެއަށެވެ. ފައިހާ ފޯނުން މީހަކާ ވާހަކަ ދައްކާހެން ހީވެގެން ނަތާޝާ ގޮވާލިއެވެ. "ފައިހާ. ނަތާ އާއި ފޮރެންޑްސް ދޯ" ނަތާޝާ އާއި ބައްދަލު ކުރަން ދިޔަ ދުވަހުވެސް ހަމަ އެކަނި ނަތާޝާއާއި ވާހަކަ ނުދައްކަނީ ފައިހާއެވެ. ބޯޖަހާލާފައި އެނދުގެ އަނެއް ފަރާތަށް ފައިހާ އެނބުރުނެވެ. ނަތާޝާވެސް އިތުރަށް ފައިހާއާއި ވާހަކަ ދެއްކުމުގެ ބަދަލުގައި ނިދާ އެއްޗެހި ލައިގެން އައިސް އޮށޯތީ ނިދާށެވެ. މެންދަމު އެއްގަޑި ބައިވިއިރުވެސް ފައިހާގެ ލޮލަކަށް ނިންޖެއް ނާދެއެވެ. ފާރިޝްއަށް ވެސް ވީ ހަމަ އެވަރެވެ. އެނދުގެ ކައިރީގައި ބަހައްޓާފައިހުރު ސައިޑް ޓޭބަލް މަތީގައި އޮތް ފޯނު ނަގާ ގޮސް ކުޑަދޮރު ހުޅުވާލިއެވެ. އަދި " ލަވް " ޖަހާފަ އިން ނަންބަރަކަށް ގުޅާލިއެވެ. އެކޮޅުން ފޯނު ނެގުމުން ފާރިޝް ވާހަކަ ދައްކަން ފެށިއެވެ. "ނުނިދަނީތަ" ބޮލުގެ އިސްތަށިގަނޑުގައި އަތުން ފުނާއަޅަމުން ވަދެ އެނދުމަތީގައި އޮށޯވެލިއެވެ. " އުހުން. ނުނިދިގެން މިއުޅެނީ." ކޮޓަރީގައި ހުރި ކުޑަ މޭޒުކައިރީގައި ގޮސް ފައިހާ އިށީނެވެ. "ވާހަކައެއް ބުނަންތަ" ފާރިޝްއަށް ކުރެވެން މިއުޅެނީ އެންމެ ރަނގަޅުކަންތައް ބާއޭ އެތަށް ފަހަރަކު ހިތަށް އެރިއެވެ. ފައިހާ "ހޫމް" އަޅާލުމުން ދެންވެސް ވާހަކަ ދެއްކީ ފާރިޝްއެވެ. " އައިނޯ ވީ ބޯޓް މެޓް ނިއަދުކަން. ބަޓް އައިނޯއަ ލޮޓް އެބައުޓް ޔޫ އެންޑް އެޓް ގެސްޓް ސައިޓް އައިފެލް އިން ލަވް ވިތް ޔޫ" ފާރިޝްގެ ވާހަކަތައް އަޑު އިވި ފައިހާގެ މޫނު މައްޗަށް ޖަންބު ކުލަވެރިވެގެން ދިޔައެވެ. "އޯ ކަމްއޯން ސޭސަމްތިން. ދިސް އިޒް ސޯ އެންބަރެސިން" ފައިހާގެ ފަރާތުން ޖަވާބެއް ނުލިބުމުން ދެންވެސް ވާހަކަ ދެއްކީ ފާރިޝް އެވެ. އެތަށް ވާހަކަ ތަކެއް ދައްކަން އޮއްވާ ފައިހާއަށް ނިދުނު އިރެއްވެސް ނޭނގެއެވެ. ފާރިޝް ފޯނު ކަނޑާނުލައި ފައިހާ ނޭވާލާ އަޑު އިވޭތީ އެއަޑު އަހަން ހިނިތުންވެލައިގެން އޮތެވެ. ފައިހާ ސިއްސައިގެން ގޮސް ހޭލެވުނީ ފޯނު ކަނޑާލެވުނުވާއޭ ހިތަށް އެރުމުންނެވެ. ތެދުވެ ފޯނު ކަންފަތުގައި ޖަހާލި ގަޑީ އެކޮޅުން ފާރިޝް "ގުޑް މޯނިން" އޭ ބުނެލިއެވެ. ފައިހާވެސް އެހެން ބުނެލާފައި ފަހުން އަދި ވާހަކަ ދައްކާނަން ކަމުގައި ބުނެ ފޯނު ކަނޑާލި އެވެ.\nމާޝާ އާއި މިޝަލް ހެނދުނުގެ ސައި އިންސާފު ކުރަން ދިޔައީ ފައިހާމެން ނިދަން ހަމަޖެހިފައިވާ ގެއަށެވެ. މާޝާ އަށް އެހެންޔާ ނުފެންނަ މަންޒަރެއް ފެނުމުން ހައިރާންވިއެވެ. އެހެންނުވާންވީ ސަބަބެއް ވެސް ނެތެވެ. ނަތާޝާގެ އުމުރުން އޭރު ވާނީ 10 އަހަރެވެ. ސްކޫލް އިން ގެއަށް އައިސް ކާން ނުކުމެ އިންދާ ބޭރުން އަޑެއް އިވިގެން ދުވެފައި ނުކުތެވެ. ގޭގެ އެއްފަޅި އަލިފާން ރޯވެފައި ވިއެވެ. އެންމެންވެސް ބެލީ އެމީހަކު އަމިއްލަ އަށް ސަލާމަތް ވެވޭތޯ އެވެ. އެންމެން ބޭރުގައި ތިއްބާ ނަތާޝާގެ ބައްޕަ ހަސަން ވަރަށް މުހިއްމު އެއްޗެއް އެތެރޭގައި ވެއްޖެ ކަމަށް ބުނެ ވަދެގެން ދިޔައީއެވެ. ގޭގައި ރޯވި އަލިފާނުގެ ހާދިސާގައި ނަތާޝާގެ ބައްޕަ ވަނީ ދުރިޔެއާއި އަލަވަދާއު ކިޔާފައެވެ. އޭގެ ފަހުން ނަތާޝާ އަލިފާނާއި ކައިރިވާން ބިރުގަންނަނީއެވެ. ކައިރިވާ ކޮންމެ ފަހަރަކު ބައްޕަ މަތިން ހަނދާންވާތީއެވެ. "ވެއިޓް އޭމް އައި ޑްރީމިން" ނަތާޝާއަށް އަޑު އިވޭ ވަރަށް މާޝާ ބުނެލިއެވެ. "ހެލްނޯ ބިޗް. ދިސް އިޒް ރިއަލިޓީ" ނަތާޝާ މޫނު މައްޗަށް ވައްތަރެއް ޖައްސާލިއެވެ.\nސައި ބޮއެގެން އެންމެން ގޭތެރޭގައި ތިބީ ޓީވީ އިން ފިލްމެއް އަޅުވައިގެންނެވެ. ފާރިޝްވެސް އައިސް ވަނީ ފިލްމު އެޅުވިތާ އިރުކޮޅެއްގެ ތެރޭގައެވެ. " ދޮންބޭ. އަހަރެން އެބައޮތް ވާހަކައެއް ބުނަންވެފަ" އިޒާން ފައިހާ ބުނަން އެއުޅޭ ކީކޭކަން އަޑު އަހާ ހިތުން އިނީ ކެތް މަދު ވެފައެވެ. "އަހަރެން ބޭނުން ފާރިޝްއާއި ރައްޓެހިވާން. އަހަރެންނަށް ފާރިޝް ވަރަށް ކަމުދޭ" ދެލޯ ފިއްތާ ބާރުކޮށްލައިގެން އިން ފައިހާ އާއި ދިމާއަށް ބަލަން އެންމެން ވެސް ތިބީ ގަބޫލު ނުކުރެވިގެން ނެވެ. ރޭގަ ފާރިޝް ލޯބި ހުށައެޅުމުން ފަހުން ޖަވާބެއް ދޭނަންކަމަށް ބުނެ ފައިހާ ވާހަކަ ބަދަލު ކޮށްލީއެވެ. "ފާރިޝް އަހަރެންގެ ކޮއްކޮ ދެކެ ލޯބި ވޭތަ؟" ޖަވާބެއްގެ ބަދަލުގައި އިޒާން ފާރިޝްއާއި ކޮއްލީ ސުވާލެކެވެ. "އަހަރެން ވަރަށް ލޯބިވޭ ފައިހާ ދެކެ. އިންޝާﷲ ދުވަހަކު ވެސް ފައިހާއަށް ދެރަގޮތެއް ވިއަކަ އަހަރެން ނުދޭނަން" ފާރިޝް ވަރަށް ޔަގީން ކަމާއި އެކު އިޒާން އަށް ޖަވާބު ދިނެވެ. " ދޮންބެ ދެކުދިންގެ ގުޅުމާއި ރުހި ގަބޫލު" ފައިހާ އުފަލުން ގޮސް އިޒާން ގައިގައި ބައްދާލިއެވެ. އަދި ފާރިޝް އަށް ހިނިތުންވުމެއް ރައްދުކޮށްލިއެވެ. މާޝާ ވެސް އެކުވެރިޔާއަށް މަރުހަބާ ކިޔާފައި ގެއަށް ދާން ނުކުތީ ބޮލުގަ ރިއްސާ ކަމަަށް ބުނެއެވެ.


މަސައްކަތްތެރިންގެ ހައްގުގައި އެމްޑީޕީން އަބަދުވެސް ވަކާލާތު ކުރާނެ: ނަޝީދު\nއަޒްހާން އިބްރާހިމް 01 މެއި 2021\nމަސައްކަތްތެރިންގެ ހައްގުގައި އެމްޑީޕީން އަބަދުވެސް ވަކާލާތު ކުރާނެ ކަމަށް ވިދާޅުވެ މަސައްކަތްތެރިންގެ ދުވަހުގެ ތަހުނިޔާ، ރައްޔިތުންގެ މަޖިލީހުގެ ރައީސް މުހައްމަދު ނަޝީދު ފޮނުއްވައިފި އެވެ.\nމިއަދު ފާހަގަކުރަމުންދާ މަސައްކަތްތެރިންގެ ދުވަހުގެ މުނާސަބަތުގައި ރައީސް ނަޝީދު ކުރެއްވި ޓުވީޓެއްގައި ވިދާޅުވީ މަސައްކަތްތެރިންގެ ހައްގުގައި އެމްޑީޕީ އަބަދުވެސް ވަކާލާތު ކުރާނެ ކަމަށާއި އެ މަސައްކަތް ހުއްޓާ ނުލާނެ ކަމަށެވެ.\nއެމަނިކުފާނު ވިދާޅުވި ގޮތުގައި ފަތުރުވެރިކަމުން ލިބިދޭން ޖެހޭ ސާވިސް ޗާޖް މިހާރު އެ ވަނީ ކަށަވަރު ކުރެވިފަ އެވެ. އަދި އެންމެ ކުޑަ އުޖޫރަ ކަނޑައެޅުމުގެ މަސައްކަތް އެމްޑީޕީން ހުއްޓައިނުލާނެ ކަމަށްވެސް ނަޝިދު ވިދާޅުވި އެވެ.\nމިނިމަމް ވޭޖް ކަނޑައެޅުމަށް ބޭނުންވާ ގާނޫނު މިހާރު ވަނީ އިސްލާހު ކޮށްފަ އެވެ. ގާނޫނު އިސްލާހު ކުރީ އެމްޑީޕީގެ 65 މެމްބަރުން ހިމެނޭ މިހާރު އޮތް ރައްޔިތުންގެ މަޖިލީހުންނެވެ. މަޖިލީހުން ފާސްކުރި އެބިލު ރައީސް އިބްރާހިމް މުހައްމަދު ސޯލިހު ވަނީ ތަސްދީގުވެސް ކުރައްވައިފަ އެވެ. އެ ގާނޫނުގައި ވާގޮތުން މިނިމަމް ވޭޖު ކަނޑައަޅަންޖެހޭނީ މި އަހަރު ފަހުކޮޅު އެވެ.\nމިނިމަމް ވޭޖު ކަނޑައަޅަން ޖެހެނީ ވަކިވަކިން9ސިނާއަތަކަށެވެ. އެއީ މަސްވެރިކަމާއި ދަނޑުވެރިކަމުގެ ސިނާއަތް، ޓޫރިޒަމް ސިނާއަތް، ކޮންސްޓްރަކްޝަން ސިނާއަތް، ދަތުރުފަތުރުގެ ސިނާއަތް، ސިއްހީ ހިދުމަތުގެ ދާއިރާ، ތައުލީމީ ހިދުމަތުގެ ދާއިރާ، ކުދި އަދި މެދު ފަންތީގެ ވިޔަފާރިތައް، އިންފޮމޭޝަން، ކޮމިއުނިކޭޝަން، ޓެކްނޮލޮޖީ، މެރިޓައިމް ގެ އިތުރުން ޝިޕިން ސިނާއަތެވެ.\nސަރުކާރުން މީގެ ކުރިން ބުނި ގޮތުގައި މިނިމަމް ވޭޖު ފުރަތަމަ ކަނޑައަޅާއިރު ބިދޭސީ މަސައްކަތްތެރިން އޭގައި ނުހިމަނާނެ އެވެ. އެހެންނަމަވެސް ތަފްސީލުކޮށް އުސޫލު އާންމު ކުރާނެ ކަމަށްވެސް ސަރުކާރުން އޭރު ބުންޏެވެ.\nއަރުޝީފަށް ނެގީ 01/05/2021 13:57\nއެންމެފަހުން އަޕްޑޭޓްކުރީ 01/05/2021 13:57


މިފަދަ ނުބައި ގޮތަކުން ތިމާގެ ދިރިއުޅުމާއި ދެދުނިޔެ ގެއްލުވައި ނުލާށެވެ!\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް, 40 ސިކުންތު\nކިތަންމެ ގާތް މީހަކު ލައްވައި ނަމަވެސް ނުބައި ކަމެއް ކުރުވުމަށްފަހު އެމީހާ ތިމާއަށް ކަންކަން ކުރާނީ ރަނގަޅަށް ކަމުގައި ނުދެކޭށެވެ! އަދި ތިބާއަށް އޭނާ ގޯސްކަމެއް ކުރުމުން އޭނާ ކުށްވެރި ނުކުރާށެވެ! އެހެނީ އޭނާ އެހިނގަނީ ތިބާ ދެއްކި މަގުންނެވެ!\nބައެއް މީހުން އެމީހުންގެ ދުނިޔަވީ ބޭނުންތައް ފުއްދުމުގެ ގޮތުން އެމީހުންގެ ބައިވެރިޔާ ލައްވައި ނުބައި އަމަލުތައް ކުރުވައެވެ. އެއަށްފަހު ތިމާއަށް ވަފާތެރިވުމަށްވެސް އުންމީދުކުރެއެވެ. ވަފާތެރި ނުވެއްޖެ ނަމަ ރުޅިވެސް އައުދެއެވެ. ނަމަވެސް މިއީ އެއްވެސް އިންޞާފެއްގެ ތެރެއިން ކުރެވޭ ކަންކަމެއް ނޫނެވެ!\nމިއަށްވުރެ ތިލަކޮށް ބުނާނަމަ ބައިވެރިޔާ މެދުވެރިކޮށް މީހުންގެ އަތުން މަކަރުން ފައިސާ އެބަ ހޯދައެއްވެ. އެގޮތަށް އެކަން ކުރުވުމަށްފަހު ތިބާގެ ވޮލެޓުން ވައްކަން ނުކުރާނެ ކަމަށް ބަލަންވާނެ ހެއްޔެވެ؟ ބައެއް ފިރިހެނުން ފައިސާގެ ބޭނުމުގައި ބައިވެރިޔާ ހިލޭ ފިރިހެނުންނާއިއެކު ކޮފީއަށް، ކެއުމަށް އެބަ ފޮނުވައެވެ. އެނބުރި އަންނާނީ ޢިއްފަތްތެރިކަންމަތީގައި ކަމަށް ޤަބޫލުކުރަން ވެދާނެ ހެއްޔެވެ؟\nދިރިއުޅުމުގައި ދަތިތައް ކުރިމަތިވާނެއެވެ! ފައިސާއަށްވެސް ދަތިވާނެއެވެ. ކިތަންމެ ވަރަކަށް ދަތިވި ނަމަވެސް ޙަލާލް ނޫން ގޮތުގައި އެންމެ ރިޔާލައެއްވެސް ނުހޯދާށެވެ! ﷲ ތަޢާލާއަށް ތެދުވެރިވާށެވެ! ދަތިހާލުން އަރައިގަތުމަށް ގަދައަޅައި މަސައްކަތްކުރާށެވެ! ދިރިއުޅުމުގެ ޚަރަދުތައް ކުޑަކުރާށެވެ! އާމްދަނީ އިތުރުކުރަން ކުރާ މަސައްކަތް އިތުރުކުރާށެވެ! ދުޢާކުރުން ގިނަކުރާށެވެ!\nއެއް އިރު ކައިގެން ހުރި ނަމަވެސް އެއްވެސް މީހަކަށް އެމީހާ ފެނުމަކުން އެކަމެއް ނުއެނގޭނެއެވެ! ނަމަވެސް ﷲ ތަޢާލާ ނަހީކުރެއްވެވި ކަމެއް ކުރެވިއްޖެ ނަމަ އެކަން އެންމެންނަށްވެސް އެނގޭނެއެވެ! ފެންނަ ކޮންމެ މީހަކު އެކަމަށް މަލާމާތްވެސް ކުރާނެއެވެ! ދިމާއަށް ނުބުނި ނަމަވެސް ހިތުން މަލާމާތްކޮށް ލައްނަތް ދޭނެއެވެ!\nވީމާ ލިބިގަންނަން ޖެހޭ ފިލާވަޅަކީ އަމިއްލަ ބޭނުންތައް ނުފުދި، ހައިހޫނުކަމުގައި ހުންނަން ޖެހުނު ނަމަވެސް ﷲ ތަޢާލާ ހުއްދަ ކުރެއްވެވި ގޮތް ނޫން ގޮތަކުން އެއްވެސް ތަނަވަސްކަމެއް ހޯދަން މަސައްކަތްކޮށްގެން ނުވާނެ ކަމެވެ. އެކަން އެގޮތަށް ކޮށްފިނަމަ ދުނިޔޭގައިވެސް މީހާ ނިކަމެތިވެ ފަޟީޙަތްވާނެ ކަމާއި އަދި އާޚިރަތްވެސް ގެއްލި ދެ ދުނިޔޭގެ އަބާއްޖަވެރިއަކަށް ވެދާނެ ކަމެވެ.\nކައިވެނީގެ ރަނަކަށް އަމިއްލަ އަތުން ލިޔުނު ޚަޠިމެއް ހަދިޔާކޮށްފި! މިއީ ނޫންތޯ ދެވޭނެ އެންމެ އަގުބޮޑު ރަނަކީ؟\nމި4ކަމުން ތިބާއަށް ދުނިޔޭގައި ޢަޛާބް ލިބެމުން ނުދޭހެއްޔެވެ؟ ވިސްނައި އަވަހަށް އަމަލުތައް އިޞްލާޙްކުރާށެވެ!\nކޮރޯނާ އާއިހުރެ ޝަކުވާކުރާ މީހުންނަށް މި2އާޔަތް ފެނޭބާވައެވެ!\nކޮންމެ ރެއަކު ކުރަމުން ގެންދާ މި ދުޢާތަކަކީ މިއަދުގެ ޙާލަތަށްވެސް ވަރަށް ރަނގަޅު ދުޢާތަކެކެވެ!\nކާތަކެތީގެ ރަހަކިޔައި ރުޅި އައުމަކީ ސުންނަތުން ބޭރު ކަމެކެވެ!\nއިސްލާމް ދީނުގެ ފުރިހަކަން: ޙަދީޘްގަ އޮތީ ނޯކަރުން ލައްވައި ކައްކުވައިގެން އޭނާއަށް ނުދީ ނުކެއުމަށެވެ!


vnews - Islanders futsal challenge ge furathama match Da gange aa dee cee jay kaamiyabukohfi\nއައިލެންޑާސް ފުޓްސަލް ޗެލެންޖްގެ ފުރަތަމަ މެޗު ޑީސީޖޭ އާއި ދަ ގޭންގް ކާމިޔާބުކޮށްފި\nމެދު ރާއްޖެތެރޭގައި ބާއްވާ އެންމެ ބޮޑު ފުޓްސަލް މުބާރާތް ކަމަށްވާ އައިލެންޑާސް ފުޓްސަލް ޗެލެންޖްގެ ފުރަތަމަ މެޗުތައް ޑީސީޖޭ އާއި ދަ ގޭންގް ކާމިޔާބުކޮށްފިއެވެ.\nރާއްޖޭގައި ހަލުވިކަމާއެކު ފެތުރެމުންދާ އިންފުލުއެންޒާ ވައިރަސްއާ ގުޅިގެން ފަސްކުރުމަށް ފަހު ހުކުރު ދުވަހު ހަވީރު މ. އަތޮޅު ދިއްގަރުގައި ފެށި މުބާރާތުގައި ހުކުރު ދުވަހު ވަނީ ދެ މެޗު ކުޅެފައެވެ.\nފުރަތަމަ މެޗުގައި ޑީސީޖޭ އާއި މަޑުއްވަރީ މުސްކުޅި ބޯއީސްގެ ޓީމު ބައްދަލު ކުރި މެޗު ފަސޭހަ ކަމާއެކު 7-3 ން ކާމިޔާބު ކުރީ ޑީސީޖޭގެ ޓީމެވެ.\nމި މެޗުގެ ފުރަތަމަ ހާފްގައި ޑީސީޖޭ އިން ތިން ލަނޑު ޖެހިއިރު މުސްކުޅި ބޯއީސްއަށް ޖެހުނީ ދެ ލަނޑެވެ. މި މެޗުގެ ލަނޑުތައް ޑީސީޖޭއަށް ޖަހައިދިނީ މުޙައްމަދު ހިޝާމް އަބްދުﷲ އާއި ހުޒައިފަތު ރަޝީދު އާއި އަލީ ހާފިޒް އެވެ. މިއިން ކޮންމެ ކުޅުންތެރިއަކު ދެ ލަނޑު ޖެހިއިރު އެޓީމުގެ އަނެއް ލަނޑު ޖަހައިދިނީ އާދަމް ހާފިޒް އެވެ. މުސްކުޅި ބޯއީސްގެ ލަނޑުތައް ޖަހައިދިނީ ޒާހިދު އިބްރާހީމް އާއި އަލީ ޝިޔާމް އެވެ.\nމި މެޗުގެ މޮޅު ކުޅުންތެރިއަކަށް ހޮވުނީ ޑީސީޖޭގެ އަލީ ހާފިޒް އެވެ.\nހުކުރު ދުވަހު ކުޅުނު ދެވަނަ މެޗުގައި ބައްދަލު ކުރީ ދަ ގްރާންޑޭ އަމިގޯސް ނިއު ޖަނަރޭޝަން ސްޕޯޓްސް ކުލަބު (ދަ ގޭންގް) އާއި ސްޕްރިޓް އޮފް ނާނީ އެވެ.\nވާދަވެރި ކުޅުމެއް ފެނިގެންދިޔަ މި މެޗު 3-1 ގެ ނަތީޖާއަކުން ކާމިޔާބު ކުރީ ދަ ގޭންގް އެވެ. މި މެޗުގައި ދަ ގޭންގްގެ ލަނޑުތައް ޖަހައިދިނީ ޒައިދާން އާދަމް އާއި ދެ ލަނޑު ޖަހައިދިން އަޔާޒް އަހްމަދު އެވެ. ނާނި ޓީމުގެ ހަމަ އެކަނި ލަނޑު އެޓީމަށް ޖަހައިދިނީ އަޙްމަދު ޝިފާޒް އެވެ.\nޓީމް ފްރޮމް މާސް ފުޓްބޯލް ކުލަބުން އިންތިޒާމްކޮށްގެން ބާއްވާ މިމުބާރާތް ކުރިން ބޭއްވުމަށް ފެށުމަށް ހަމަޖެހިފައި އޮތީ ބުރާސްފަތި ދުވަހު އެވެ.\nމ. އަތޮޅު ކައުންސިލާއި މ. އަތޮޅުގެ ފުލުހުންގެ އެހީތެރިކަމާއެކު ބާއްވާ މި މުބާރާތުގައި މިފަހަރު މ. އަތޮޅުގެ ހުރިހާ ރަށަކަށް ބައިވެރިވުމުގެ ފުރުސަތު ހުޅުވާލިއިރު، މުބާރާތް ބާއްވާ ދިއްގަރަށް ނިސްބަތްވާ7ޓީމެއް ވަނީ ބައިވެރިވެފައެވެ. އެއީ ޑީސީޖޭއާއި، އަސަރުބީއާއި، ބިޒީ ބޯއިސްއާއި، މިދިޔަ އަހަރުގެ ރަނަރަޕް ޓީމު އިފްހާމްސްއާއި، އެފްސީއެންއާއި، ޖަމިއްޔަތުލް ކޮވިގޯނީގެ އިތުރުން އެފްއޯޑީ އެވެ.\nއެ އަތޮޅު މަޑުއްވަރިއަށް ނިސްބަތްވާ5ޓީމަކުން މިއަހަރުގެ މުބާރާތުގައި ވަނީ ބައިވެރިވެފައެވެ. އެއީ މަޑުއްވަރީ މުސްކުޅި ބޯއިސްއާއި، ނާނީއާއި، މިދިޔަ އަހަރުގެ ޗެމްޕިއަން ދަ ގްރާންޑޭ އަމީގޯސް ނިއު ޖެނެރޭޝަން ސްޕޯޓްސް ކްލަބާއި، އެސްޕެރެންޒާގެ އިތުރުން އެފްސީ ބާޒު އެވެ.\nމ. މުލަކުން މުލަކު އެފްސީ މިމުބާރާތުގައި ބައިވެރިވެފައިވާއިރު، މ. މުލިން ބައިވެރިވެފައިވާ ހަމައެކަނި ޓީމަކީ އެފްސީ ރިއޯ އެވެ.\nމިއަހަރުގެ މިމުބާރާތް ކުރިއަށް ގެންދިޔުމަށް ހަމަޖެހިފައިވަނީ4ގްރޫޕަކަށް ބަހާލައިގެން ކޮނެމް ގްރޫޕަކުންވެސް އެންމެ މޮޅު ދެ ޓީމު ކުއާޓާ ފައިނަލަށް ދަތުރުކުރާ ގޮތަށެވެ.\nޗެމްޕިއަން ޓީމަށް 35،000 ރުފިޔާ އަދި ރަނަރަޕް ޓީމަށް 10،000 ރުފިޔާގެ ފައިސާގެ އިނާމެއް ދިނުމަށް ހަމަޖެހިފައިވާ މި މުބާރާތް މިދިޔަ އަހަރުވެސް ވަނީ ކާމިޔާބުކަމާއެކު ކުރިއަށް ގެންގޮސްފައެވެ.\nމިއަހަރުވެސް މިމުބާރާތުގެ ބްރޯޑްކާސްޓިން ޕާޓްނަރަކީ ވީޓީވީ އެވެ.


Enme fahuge Radar system eh airport\nއެއާޕޯޓް ރާޑަރު ސިސްޓަމް އަންނަ މަހު ބަދަލު ކުރަނީ\nވީއައިއޭއިން: މުހައްމަދު އަފްރާހު\nވީއައިއޭ 29، ޑިސެމްބަރު 2018: އެއާޕޯޓުގެ އާ ރާޑަރު ސިސްޓަމް ބަހައްޓާފައި: އަންނަ މަހުން ފެށިގެން ބޭނުންކުރަން ފަށާނެ: އަހުމަދު ޝުރާއު | އަވަސް\nވެލާނާ އިންޓަނޭޝަނަލް އެއާޕޯޓު (ވީއައިއޭ) ގައި ބަހައްޓާފައިވާ ރާޑަރު ފަހުގެ ސިސްޓަމަކަށް ބަދަލުކޮށް، އަންނަ މަހު އިރުމަތި ފަރާތަށް ބަދަލު ކުރާނެ ކަމަށް އެމްއޭސީއެލް އިން ބުނެފި އެވެ.\nއެމްއޭސީއެލް އިން މިއަދު ބުނީ ރާޑަރު ސިސްޓަމް ބަދަލު ކުރަނީ ދުނިޔޭގެ ވައިގެ ދަތުރުފަތުގެ ޖަމިއްޔާގެ މިންގަނޑުތަކަށް ފެއްތުމުގެ ގޮތުން ކަމަށެވެ. އެގޮތުން މި ބަދަލު ގެންނަން ޖެހުނީ އާ ރަންވޭ ހެދުމުން މިހާރު ރާޑަރު ސިސްޓަމް ހުރިތަން ރަންވޭއާ ކައިރިވުމުން ކަމަށް އެ ކުންފުނިން ބުނެ އެވެ.\nރާޑަރު ސިސްޓަމް އަންނަ މަހުން ފެށިގެން ހުންނާނީ ހުޅުމާލެ ހައިވޭގެ އެއް ފަރާތުގައި އެއާޕޯޓު ތެރެ އަށް ވާ ގޮތަށެވެ.\nއެމްއޭސީއެލްގެ އޮފިޝަލަކު މިއަދު ވިދާޅުވީ ރާޑަރު ބަދަލު ކުރާއިރު ސިސްޓަމް ފަހުގެ ޓެކްނޮލޮޖީއަށް ބަދަލު ވެގެންދާނެ ކަަމަށެވެ. ނަމަވެސް، މި ބަދަލާއެކު ލިބިގެންދާނީ ކޮން ފަސޭހައެއް ކަމެއް އެ ކުންފުނިން ނުބުނެ އެވެ.\nރާޑަރު ބަދަލުކޮށްފައިވަނީ ވީއައިއޭގައި އާ ރަންވޭއެއް އެޅުމާ ގުޅިގެންނެވެ. "ކޯޑް އެފް" ފެންވަރަށް ތަރައްގީ ކުރި އާ ރަންވޭގެ ދިގުމިނުގައި 3،400 މީޓަރު އަދި ފުޅާމިނުގައި 60 މީޓަރު ހުރެ އެވެ. ޗައިނާގެ ބެއިޖިން އާބަން ކޮންސްޓްރަކްޝަން ގުރޫޕް (ބީޔޫސީޖީ) އިންނެވެ. މި ލޯނު އެއްބަސްވުމުގައި ސޮއިކުރީ 8، ޑިސެމްބަރު 2015 ވަނަ އަހަރު އެވެ. އަދި ރަންވޭ އަޅާ ސަރަހައްދުގެ ބިން ހިއްކުމުގެ މަސައްކަތް ފަށާފައިވަނީ 25، ޖުލައި 2016 ގަ އެވެ. މަސައްކަތް ފައްޓަވައި ދެއްވީ ރައީސް އަބްދުﷲ ޔާމީން އެވެ. ރަންވޭ އަޅަން 60 ހެކްޓަރުގެ ބިން ހިއްކައިގެންނެވެ.\nޓޫރިޒަމް ވެލާނާ އިންޓަނޭޝަނަލް އެއާޕޯޓް މަސީ


ޖުލައި ސައްބީހުގެ ކުލައިން ޖަރީވި ލިބާސް ސައްބީސް ޖުލައި ސައްބީހުގެ ކުލައިން ޖަރީވި ލިބާސް ސައްބީސް\nޖުލައި ސައްބީހުގެ ކުލައިން ޖަރީވި ލިބާސް ސައްބީސް\nދިވެހިރާއްޖޭގެ 54 ވަނަ ފަޚުރުވެރި މިނިވަންދުވަސް ކުލަގަދަކޮށް ފާހަގަކުރުމަށްޓަކައި ރާއްޖޭގެ އެކި ކަންކޮޅުތަކުގައި ގިނަ ޙަރަކާތްތައް ކުރިއަށްގެންދަމުން އެބަދެއެވެ. ޘަޤާފީ ޙަރަކާތްތަކާއި ޒަމާންވީ ކާބަފައިންގެ އާދަކާދަ ދިރުވައި މިނިވަންދުވަހުގެ އުފަލުގައި ދިވެހިން ބައިވެރިވަމުންދާއިރު މީގެ ތެރެއިން ވެސް އެންމެ ފާހަގަކޮށްލެވެނީ ޓްވިޓަރގައި މިދުވަސްވަރު ދައުރުވަމުންދާ ހޭޝް ޓެގް "ލިބާސް ސައްބީސް" އެވެ.\nޖުލައި ސައްބީސް ނުވަތަ މިނިވަން ދުވަހާއި ގުޅުވައިގެން ޓުވިޓަރގައި ދައުރުވަމުންދާ މި ހޭޝްޓެގަކީ ދިވެހިންގެ ޘަޤާފީ ހެދުމެއްކަމަށްވާ ލިބާސް ލައިގެން ފޮޓޯ ނެގުމަށްފަހު ސޯޝަލް މީޑިއާގައި މިދުވަސްވަރު ޝެއަރކުރަމުންދާ ހޭޝްޓެގެކެވެ.\nމި ހޭޝްޓެގް ޓްވިޓަރގައި ދައުރުވުމާއެކު ގިނަ ބަޔަކު ހޭޝްޓެގް ބޭނުންކޮށް ތަފާތު ފޮޓޯތަކެއް ސޯޝަލް މިޑިއާގައި ހިއްސާކޮށްފައިވެއެވެ. އެގޮތުން މީގެ ކުރިން ކާބަފައިން ލައިއުޅުނު ލިބާހާއި ޒަމާނަށް އައި ބަދަލައިއެކު ލިބާހަށް އައިސްފައިވާ ބަދަލު މި ފޮޓޯތަކުން ފެނެއެވެ. މި ހޭޝްޓެގް މެދުވެރިކޮށް މުސްކުޅިންނާއި ކުޑަކުދިން އަދި ޒުވާނުންގެ ފޮޓޯތައް ޓްވިޓަރގައި ޝެއަރކޮށްފައިވާއިރު ސަރުކާރުގެ އިސްބޭބޭފުޅުން ވެސް ވަނީ މި ހޭޝްޓެގްގައި ބައިވެރިވެ ލިބާސް ތުރުކުރައްވައިގެން ތިބި ފޮޓޯތައް ސޯޝަލް މިޑިއާގައި ހިއްސާކުރައްވާފައެވެ.\nމި ހޭޝްޓެގުގައި ފޮޓޯ ހިއްސާކޮށްފައިވަނީ ހަމައެކަނި ދިވެހިންނެއް ނޫންނެވެ. ބޭރު މީހުންވެސް މި ހޭޝްޓެގްގައި ދިވެހި ލިބާސް ލުމަށްފަހު ފޮޓޯ ހިއްސާކޮށްފައިވެއެވެ.\nކޮންމެއަކަށް "ލިބާސް ސައްބީސް" މި ހޭޝްޓެގް ދިވެހީންނަށް ވަރަށް ޚާއްސައެވެ. ހަމައެކަނި މިނިވަންކަމާއި ގުޅުންހުރީތީވެސް ނޫނެވެ. ދިވެހިންގެ އެއްބައިވަންތަކަމާއި އެއްބައެއްވަންތަކަމާއި ރިވެތި ޘަޤާފަތް މި ހޭޝްޓެގުން ވެސް ދައްކުވައިދޭތީއެވެ. މިއީ ހަމަގައިމުވެސް ކޮންމެ ދިވެއްސަކު ވެސް ފަޚުރުވެރިވާނެ ކަމެއްކަން ޔަޤީނެވެ.\nއެހެންވީމަ، މާ ލަސްނުކޮށް ލިބާސް ލައިގެން ހުރި ފޮޓޮއެއް "ލިބާސްސައްބީސް" ޖެހުމަށްފަހު ޓްވިޓަރގައި ހިއްސާކޮށްލަންވީއެވެ. އަދިވެސް މިނިވަންދުވަހުގެ ފޯރި އޮތީ ކުރިއަށެވެ.


Faisaa ah hadhanvee goiy engevee raees Yameen: Ziyath | Mihaaru\nއެމްއެމްޕީއާރްސީގެ ފައިސާއާ މެދު އަމަލުކުރީ ރައީސް ޔާމީން އެންގެވި ގޮތަށް: ޒިޔަތު\nއެމްއެމްޕީއާރްސީގެ ކުރީގެ އެމްޑީ އަބްދުﷲ ޒިޔަތު\n22 އޯގަސްޓް 2019 - 18:26\nމޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރުސީ) އަށް ލިބުނު ފައިސާ އަމިއްލަ ކުންފުނިތަކުގެ އެކައުންޓްތަކަށް ޖަމާކުރައްވައި، ގާނޫނުތަކާއި އުސޫލުތަކާ ޚިލާފަށް އަމަލުކުރެއްވީ ރައީސް އަބްދުﷲ ޔާމީން އަންގަވައިގެން ކަމަށާއި ކުރީގެ ނައިބު ރައީސް އަހްމަދު އަދީބު އަންގަވާ ގޮތަށް ކަންތައް ކުރެއްވުމަށް އެންގެވި ކަމަށް އެމްއެމްޕީއާރްސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތު ކްރިމިނަލް ކޯޓުގައި މިއަދު ވިދާޅުވެއްޖެ އެވެ.\nޔާމީނުގެ މައްޗަށް ދައުލަތުން ދައުވާ ކުރާ މަނީ ލޯންޑްރިންގެ ކުށުގެ ދުވާގެ ޝަރީއަތުގެ އަޑުއެހުމުގައި ދައުލަތުގެ ހެއްކެއްގެ ގޮތުގައި ހާޒިރުވެ ވަޑައިގެން ސުވާލުތަކަށް ޖަވާބު ދެއްވަމުން ޒިޔަތު ވިދާޅުވީ އެމެއެމްޕީއާރުސީގެ ފައިސާއާ މެދު އަމަލުކުރާނެ ގޮތުގެ އިރުޝާދު ޔާމީން ދެއްވީ ފޯނުން، އަނގަބަހުން ކަމަށެވެ. އެމްއެމްޕީއާރުސީގެ 1.4 ބިލިއަން ރުފިޔާގެ ބޮޑު ހިޔާނާތުގައި އެ ކުންފުނިން ހިންގި ހުރިހާ މުއާމަލާތެއްގެ މައުލޫމާތު ވެސް ޒިޔަތު ނުވަތަ އަދީބު ޔާމީނަށް ދެއްވާފައިވާނެ ކަމަށް ވެސް ޒިޔަތު ވިދާޅުވި އެވެ.\nއެމްއެމްޕީއާރުސީން ކުއްޔަށް ދޫކުރި ހުރިހާ ރަށްތަކާއި ފަޅުތަކުގެ މައުލޫމާތު ޔާމީނަށް އެނގިވަޑައިގަންނަވާނެ ކަމަށް ޒިޔަތު ވިދާޅުވީ ޔާމީން ކުރެއްވި ސުވާލުތަކަކަށް ޖަވާބު ދެއްވަމުންނެވެ. ރަށްތަކާއި ފަޅުތައް ކުއްޔަށް ދޫކުރުމުގެ އެއްބަސްވުންތަކާ މެދު ގޮތް ނިންމަވަނީ ޔާމީން ކަމަށާއި އެކަން ބައެއް ފަހަރު އެނގެނީ އަދީބުގެ ފަރާތުން ކަމަށް ވެސް ޔާމީންގެ ސުވާލުތަކަށް ޖަވާބު ދެއްވަމުން ޒިޔަތު ވިދާޅުވި އެވެ.\n"ރައީސް ޔާމީނު [ލީޒް އެގްރިމެންޓްތައް] ފައިނަލައިޒް ކުރާކަން އަޅުގަނޑު ކައިރީ ބުނަނީ އަހުމަދު އަދީބު، ނޫނީ ބައެއް ފަހަރު ފަހަރު ސީދާ ރައީސް ޔާމީން ވެސް [އެއްބަސްވުންތަކުގެ ކަންތައްތައް] ކުރިއަށް ގެންދަން އަޅުގަނޑަށް އަންގާފައި އޮތީ،" ޒިޔަތު ވިދާޅުވި އެވެ.\nޔާމީނާ ދެކޮޅަށް ދައުލަތުން ދައުވާކުރަނީ ގއ. ވޮޑަމުލާ ކުއްޔަށް ދިނުމުން އިކުއިޒިޝަން ކޮސްޓްގެ ގޮތުގައި ލިބުނު އެއް މިލިޔަން ޑޮލަރު އެސްއޯއެފްގެ އެކައުންޓަށް ޖަމާކޮށް، އެ ފައިސާ ދެ ފަަހަރެއްގެ މަތިން ނަގައި ޔާމީންގެ އަމިއްލަފުޅު އެކައުންޓަށް ޖަމާކުރެއްވި ކަމަށް ތުހުމަތުކުރާ މައްސަލައެއްގަ އެވެ. މިއަދުގެ އަޑުއެހުމުގައި ޔާމީން ޒިޔަތާ ކުރެއްވި ގިނަ ސުވާލުތައް އަމާޒުކުރެއްވީ އެސްއޯއެފްގެ އެކައުންޓަށް އެމްއެމްޕީއާރުސީގެ ފައިސާ ސައްހަ ގޮތުގައި ވެސް ވަދެފައި ހުންނާނެކަން ސާބިތު ކުރެއްވުމަށެވެ. އެގޮތުން އެސްއޯއެފާ އެކު އެމްއެމްޕީއާރުސީން ސައްހަ އެގްރިމެންޓްތައް ހަދާފައިވާކަމަށް ޒިޔަތު އެއްބަސްކުރުވަން ބާރު އެޅުއްވި އެވެ.\nރައީސް ޔާމީނު [ލީޒް އެގްރިމެންޓްތައް] ފައިނަލައިޒް ކުރާކަން އަޅުގަނޑު ކައިރީ ބުނަނީ އަހުމަދު އަދީބު، ނޫނީ ބައެއް ފަހަރު ފަހަރު ސީދާ ރައީސް ޔާމީން ވެސް [އެއްބަސްވުންތަކުގެ ކަންތައްތައް] ކުރިއަށް ގެންދަން އަޅުގަނޑަށް އަންގާފައި އޮތީ: ޒިޔަތު\nއެގޮތަށް ޔާމީން ސުވާލުކުރެއްވުމުން ޒިޔަތު ވިދާޅުވީ އެސްއޯއެފާ އެގްރިމެންޓްތަކެއް ހަދައިގެން ކޮށްފައި ވަނީ ތަފާތު މުއާމަލާތްތަކެއް ކަމަށެވެ. އަދި ވިދާޅުވީ "ރަށްތައް ވިއްކައިގެން އެމްއެމްޕީއާރުސީ އަށް ލިބެން ޖެހޭ އެއްވެސް ފައިސާއެއް ސައްހަ ގޮތުގައި އެސްއޯއެފަށް ވަދެފައި ނުވާނެ" ކަމަށެވެ.\n"ދެންމެ ވިދާޅުވެއްޖައިމެއް ނޫންތޯ ވޮޑަމުލާގެ ފައިސާ ވެސް ،ޗެކު ވެސް އަދީބު ވިދާޅުވެގެން ތިމަންނަ ހަވާލުކުރީ އެސްއޯއެފާ އޭ. އެހެންވީމާ އެ ވަނީއެއް ނޫންތޯ އެސްއޯއެފަށް؟" ޔާމީން ސުވާލުކުރެއްވި އެވެ.\nޒިޔަތު ވިދާޅުވީ އެ ޗެކް އެސްއޯއެފާ ހަވާލުކުރީ އެއްބަސްވުމުގެ ދަށުން ނޫން ކަމަށާއި އެއީ އެގޮތަށް ކަންތައް ކުރަން އަންގާފައި އޮންނާތީ އަމަލުކުރި ގޮތް ކަމަށެވެ. މިހާރު ޝަރީއަތް ކުރިއަށްދާ މައްސަލައިގައި، ވޮޑަމުލާގެ ފައިސާ އެސްއޯއެފާ ހަވާލުކުރީ އެއްބަސްވުމެއްގެ ދަށުން، ސައްހަ ގޮތުގައި ނޫން ކަމަށް ޒިޔަތު ތަކުރާރުކޮށް ވިދާޅުވި އެވެ.\nޔާމީން ތަކުރާރުކޮށް ކުރެއްވި އަނެއް ސުވާލަކީ ރަށްތަކާއި ފަޅުތައް ވިއްކައިގެން އެމްއެމްޕީއާރުސީ އަށް ލިބުނު އާމްދަނީ ސައްހަ ގޮތުގައި ވެސް އެސްއޯއެފަށް ޖަމާކޮށްފައި ވެދާނެކަން ނުވަތަ ނޫންކަން ކަށަަވަރު ކުރެއްވުމަށް ކުރެއްވި ސުވާލެކެވެ.\n"އެމްއެމްޕީއާރުސީން ރަށްތަކާއި ފަޅުތައް ވިއްކައިގެން ލިބޭ ލާރީގެ ޗެކްތައް ހުންނާނީ އެމްއެމްޕީއާރުސީ އަށް ވަންނަ ގޮތަށް ޗެކް ހެދިފައި. އެމްއެމްޕީއާރުސީ އަށް ޗެކު ހެދިފައި ހުންނާނީ. ދެން އޭގެ ނުފުށުގައި އެންމެ ބޭފުޅެއްގެ ސޮޔެއް އޮވެގެން އަދި އޭތި އެންޑޯޒެއް ވެސް ނުވޭ. އެކަމަކު އަޅުގަނޑު ކައިރީ ރައީސް ވެސް އަދި ނައިބު ރައީސް އަދީބު ވެސް އަންގާފައި އޮންނަނީ އެ ޗެކްތައް އަދީބާ ހަވާލުކޮށްގެން ވަކިން މެނޭޖްކުރަން. އެހެންވީމާ އެގޮތަށް އަޅުގަނޑު އަމަލުކުރަމުން ގެންދިޔައީ،" ޒިޔަތު ވިދާޅުވި އެވެ.\nމިއަދުގެ ޝަރީއަތުގެ އަޑު އެހުމުގެ ފުރަތަމަ ބައިގައި ހެކިބަސް ދެއްވީ އަދީބާއި އެންޓިކޮރަޕްޝަން ކޮމިޝަންގެ ރައީސް މުއައްވިޒް ރަޝީދެވެ. އަދީބު ހެކިބަސް ދެއްވި އިރު ޔާމީން އޭނާއާ ވެސް ގިނަ ސުވާލުތަކެއް ކުރެއްވި އެވެ. އަދި އެކަމުގެ ތެރޭގައި ދެ ބޭފުޅުން ވާހަކަ ދެއްކެވީ ޒުވާބަކަށް ވާ ފަދަ ގޮތަކަށެވެ.\nޔާމީނަށް ކުރާ މަނީ ލޯންޑްރިންގެ ކުށުގެ ދައުވާގެ ޝަރީއަތް ދެން އޮންނާނީ ސެޕްޓެމްބަރު ތިނެއްގައި ކަމަށް އިސް ގާޒީ އަހްމަދު ހައިލަމް މިއަދުގެ އަޑުއެހުން ނިންމަވާލައްވަމުން އިއުލާނުކުރެއްވި އެވެ.\nކްރިމިނަލް ކޯޓް އެންޓި ކޮރަޕްޝަން ކޮމިޝަން ކޮރަޕްޝަން އެމްއެމްޕީއާރުސީ ރައީސް އަބްދުﷲ ޔާމީން އަބްދުﷲ ޒިޔަތު އެމްއެމްޕީއާރްސީގެ ކޮރަޕްޝަން\n20 ކޮމެންޓް, 146 ރިއެކްޝަންސް\nޔާމީނު އަޅެ ލަދުގަނޭތަ ކޮބާ ކޮބާ ޔާމީނު ހީވޭތަ ކަމެންހެން\nތި ފައިސާތައް ކައިގެން ހަމައެކަނި އަދީބާއި ޒިޔަތު ޖަލުގައި އޮންނާކަށް ނުޖެހޭނެ. ތި ފައިސާ ބޭނުންކުރި އެންމެން ޖަލަށްލާ...\nމިސަރުކާރުގެ ހޯމް މިނިސްޓްރީގެ ޚާއްސަ އެހީފުޅުގެ ދަށުން ގޭ ބަންދަށް ބަދަލުކޮށްދިނީމަ ދޭ ހެކި އެއީ ވަރަށްވެސް ގަބޫލުކުރެވޭ ހެއްކެއް.\nވަށްކަން ކުރަނީ ލިޔެކިޔުން ބަދަލު ކޮށްގެނެއް ނޫންކަން ޔާމީނަށް ނޭގެނީތަ؟\nތިކަން ތެދުކަން ރައްޔަތުންނައް އެނގޭ ސުފުރިންކޯޓު ފުރާޅު ޓިނުނަގާފަނޑިޔާރުން ބަދެ ވެރިކަމުން ނުފައިބަން ފައިވިއްދީމަ\nމިއަދު ފެނިގެން ދިޔައީ ރާއްޖޭގެ ރައީސަކު ބައިވެރިވެގެން ހިންގާފަ ހުރި ޖަރީމާތައް. އެމްއެމްޕީއާރުސީގެ ހިޔާނާތުގެ ފައިސާގައި ޖެހުނު އެންމެންގެ ޝަރީއަތް ލައިވްކުރަންވާނެ، އެންމެންނަށްވެސް އަދަބު ލިބެންވާނެ. ގާނޫނު ބަދަލުކޮށްގެން ނަމަވެސް އެމީހުންގެ މުދާތައް ދައުލަތަށް ނަގައި ލިބުނު ގެއްލުން ފޫބެއްދޭތޯ ބަލަންވީ\nއުއްމީދުކުރަނީ ގެއްލިފައިވާ ރައްޔިތުންގެ ފައިސާ ﷲގެ އިރާދަފުޅުން އަނބުރާ ދައުލަތަށް ލިބި އެނުބައި ޖަރީމާ ހިންގިފަރާތްތައް ދިގުމުއްދަތަކަށް ޖަލަށްލާނެކަމަށެވެ.\nމިހާރުވެސް ޔާމިނު މަށްޗަށް ހުކްމެއް އިއްވޭވަރަށް ހެކިލިބިއްޖެ.\nރައީސް ޔާމީން މަސައްކަތް ކުރީ ރެކެން. ޒިޔަތު ވަނީ ކަން ހިނގިގޮތް ސާފުކޮށް ކިޔާދީފައި. އެމްއެމްޕީއާރުސީ އިން ޑޮލަރު މާރުކުރުމަށް ސަރުކާރު ކުންފުނިތަކާއި އެސްއޯއެފާއެކު ހެދި އެގްރިމެންޓްތަކަކީ ވަކި ކަމެއް. ބޯޑުން ހެދި ސައްހަ މުއާމަލާތްތަކެއް. ނަމަވެސް ރަށްތަކާއި ފަޅުތަކުގެ އިކުއިޒިޝަން ކޮސްޓްގެ ގޮތުގައި ލިބުނު ފައިސާ އެސްއޯއެފަށް ޖަމާ ކޮށްގެން ހިންގީ ވައްކަން. ޔާމީނު އެކައުންޓަށް ވަނީ މިފައިސާ. ޔާމީނު އުޅުނީ މި ދެކަންތައް އެއްކަމަކަށް ހަދަން.\nޔާމީނު ވިދާޅުވެއޭ ކިޔާފައި އަދީބު ބުނީ..\n"ބައެއްފަހަރު ޔާމީނު ގުޅުއްވާފަ ބުނެފަ އެބަހުރި"..........\nގުޅުއްވައިގެންވިޔަސް، ކައިރީގައި ބަހައްޓައިގެން ވިޔަސް، ވަޓްސްއެޕުން ވިޔަސް އީމރެއިލުންވިޔަސް ޔާމީނުގެ އަންގާ ކޮންމެ އެންގުމަކީ ޔާމީނު "ވިދާޅު" ވުން ނުވަތަ ބުނުން.


9 Beyfulhakah State Minister Kan Dhehvaifi, Mihaaru 42 State Minister In Eba Thihbevi - Vaguthu\n4 މަސް ކުރިން ( ޑިސެމްބަރު 7, 2018 )\nފަރަހަނާޒް އާއި ތިލްމީޛާ ސަފީރު ކަމަށް އައްޔަން ކުރައްވައިފި\nޑިސެމްބަރު 7, 2018 02:22\nސާބަހޭ ސާބަހޭ ސޯލިހަށް ސާބަހޭ\nރައްޔިތުން ހަމަ ތިބިތާ ! ވެރިން އުހައް !\nމިޤައުމުގެ ތިޖޫރީގަނޑުގަ އޮތް ލާރި ފޮތްޗަކުން ކިރިޔާ ތިޔަ ސްޓރީޓް މިރުސްތަކުންގެ މުސާރަ ދެވޭނީ\nޑިސެމްބަރު 7, 2018 06:08\nމިފަހަރު ގައުމުގެ ބައިތުލްމާލު ދަވާލަނީ ބައިބަޔަ ބަހާލައިގެން ވަރަށް ރޭވުންތެރިކަމާއި އެކުހެން ހީއެބަވޭ، ދުނިޔޭގެ އެންމެ އާބާދީ ބޮޑުތަންތަނުގަވެސް ނޫޅޭވަރަށް މިނިސްޓަރުން މިއޮތް ހަތަރުލައްކަ އާބާދީގަ، ވެރިކަންނިމިގެންދާއިރުވެސް ރައީސްމީހަޔަށް ކުރެވޭނެހާކަމަކީ މިނިސްޓަރުންލުންއެކަނި!\nޑިސެމްބަރު 7, 2018 06:11\nއަދި ކޯލިޝަން ޕާޓީތަކުން6ބޭފުޅަކު އައްޔަން ކުރަން ޖެހޭނެއެވެ.\nޑިސެމްބަރު 7, 2018 07:01\nވެރިކަން ކުރާ ޕާޓީތަކަށް ނިސްބަތްޗާ ޢާއިލާތަކުގެ ޢުމުރުން 19 އަހަރުން ފެށިގެން 65 އަހަރާ ދެމެދުގެ އެންމެންނަށް މިނިސްޓަރު ފެންވަރުގެ ވަޒީފާ ދީފަ 85 ހާސް ރުފިޔާ ކޮންމެ މީހަކަށް މުސާރަ ދިނީމަ މަހަކު ގެއަކަށް މިލިއަން ރުފިޔާ ރައްޔިތުންގެ ބައިތުލްމާލުން ކަހާލީމަ ދެން ކޮރަޕްޝަނެއްނޫންދޯ އެއީ މުސާރަ ފައިސާއަށްނުވާނީ. މަކަރުވެރި ނުލަފާ ބަޔަކު ވެރިކަމުވަތިތިބީ. ރައްޔިތުން ނަށް މާޗްމަހުގެ މަޖްލިސްއިންތިހާބަށްފަހު އަދި ކުޅިވަރު އަދި ފެންނާނީ\nޑިސެމްބަރު 7, 2018 10:56\n4 ލީޑަރުން ގެންގުޅުއްވާ ޙިމާރަށްވެސް މަޤާމު އޮންނާނެއެވެ. ނަމަވެސް ކިޔަވައިގެން ތިބި ޒުވާނުންނަށް އެއްވެސް މަޤާމެއް ނޯންނާނެއެވެ. ދައުލަތުގެ ބަޖެޓުން މުސާރަ ދެއްވާ މާޤާމުތަކަށް ރައްޔިތުންގެ ތެރެއިން ބަޔަކު ޢައްޔަން ކުރުމުގައި ކުރިމަތިލުމުގެ ފުރުޞަތު ހުޅުވާލުމަކީ، ނުކުރެވޭނެ ކަމެއްނޫނެވެ.\nދެން ރަނގަޅުތާ. ރައީސް ޔާމީން އިންތިހާ އަށް އަނިޔާވެރިވެ ކޮރަޕްޝަން ހިންގާތީ ގެނައި ސަރުކާރު މިއީ . މިސަރުކާރުން އެ ގެންދަނީ ހުރިހާ ޖަރީމާއެއް އެއްފަހަރާ ހިންގަމުން. އިސްލާމް ދީނަށް، ގޮންޖެހުން ކުރިމަތިކުރުމާ، ގާނޫނާ ގަވަޢިދުތަކުގެބޭރުން ކަންކަން ކުރުމާ. އިދިކޮޅު ފަރާތްތަކުގެ އަޑު ކަނޑުވާލަން ތަފާތު އެކިއެކި ޙީލަތް ތެރި ޢަމަލުތައް ހިންގުމެވެ. ރައްޔިތުން އުއްމީދުކުރި އެއްވެސް ކަމެއް ޙާޞިލްނުވެ ދައުލަތުގެ މާލިއްޔާ ދަނީ ބާރު ސްޕީޑްގައި ހުސް ވަމުންނެވެ.\nޑިސެމްބަރު 7, 2018 14:47\nކެކެކެކެ ޞޯލިހުމެންގޭ ބަދިގޭގަ ކައްކާމީހާއަށްވެސް މިހާރު އަންގައިފި ސްޓޭޓް މިނިސްޓަރުކަމާ ޙަވާލުވާން އަންނަހަރޭ.....!!!\nޑިސެމްބަރު 7, 2018 14:50\nޔާމިން ފޭބީ ގައުމު މުއްސަދިކޮއްފަ 1000 މިލިއަން ރިޒާވްގަ އަދި 100 މިލިއަން ޑޮލަރަށް ވުރެ ގިފައިސާ ލޯނުފަންޑްގަ ހުރިހާ ސަރުކާރު ހިއްސާވާ ކުންފުނިތަށް މުއްސަދިވެ އަމިއްލަފައިމައްޗައްތެދުވެފައި ސިހިއްހީ ނިޒާމް އަށް ބޮނޑުބަދަލެއް ގެނެއްސަ ތައުލީމަށް ވެސް އަދި ޓްވަރިޒަމަށްވެސް އާދަޔާހިލާފު ބޮނޑުކުރިއެރުމެއް 50 ރިސޯޓް ހުޅުވި 140ރިސޯޓް ހުޅުވުމުގެ މަގުމަތީގަ އަދި ރާއްޖޭގެ އެއްކޮޅުންފެށިގެން އަނެއްކޮޅަށް ތަރައްގީގެ މަޝްރޫ ހިންގާފަ ދެންމިހާރު މިވެރިންނަށް ވެރިކަން ލިބުމީމަ އަތުޖެހުނުތަނަކުން ކައިހުސްކުރަނީ ކީއްކުރާނީ.\nދުރުމި ތިޔަބުނުއްވީ ހަމަ ދިމާލަށް ފެންނަންހުރި ޙަގީގަތް އެކަމަކު އެކަންކަމުގެ މައްޗަށް ފަސްއަޅާ ފޮރުވުމަށް މި ވަގުސަރުކާރުން ދަނީ މަސައްކަތްކުރަމުން.\nޑިސެމްބަރު 7, 2018 14:55\nޔާމިން ފޭބީ ގައުމު މުއްސަދިކޮއްފަ 1000 މިލިއަން ރިޒާވްގަ އަދި 100 މިލިއަން ޑޮލަރަށް ވުރެ ގިފައިސާ ލޯނުފަންޑްގަ ހުރިހާ ސަރުކާރު ހިއްސާވާ ކުންފުނިތަށް މުއްސަދިވެ އަމިއްލަފައިމައްޗައްތެދުވެފައި ސިހިއްހީ ނިޒާމް އަށް ބޮނޑުބަދަލެއް ގެނެއްސަ ތައުލީމަށް ވެސް އަދި ޓްވަރިޒަމަށްވެސް އާދަޔާހިލާފު ބޮނޑުކުރިއެރުމެއް 50 ރިސޯޓް ހުޅުވި 140ރިސޯޓް ހުޅުވުމުގެ މަގުމަތީގަ އަދި ރާއްޖޭގެ އެއްކޮޅުންފެށިގެން އަނެއްކޮޅަށް ތަރައްގީގެ މަޝްރޫ ހިންގާފަ ދެންމިހާރު މިވެރިންނަށް ވެރިކަން ލިބުމީމަ އަތުޖެހުނުތަނަކުން ކައިހުސްކުރަނީ ކީއްކުރާނީ 42 މިނިސްޓަރުންކީތްކުރަން 500 ސްޓޭޓްމިނިސްޓަރުން ލިޔަސް އެމްޑީޕީ ގެ ސަޕޯޓަރުން ބުނާނީ އޯކޭ.\nޑިސެމްބަރު 8, 2018 08:42\nބަލަންވީ އެއްޗަކީ މިހާރު މިދަނީ ރަނގަޅަށްތޯ ނޫނީ ގޯސްކޮށްތޯއެވެ. ގޯސްކޮށްދާނަމަ، މަޖިލިސްގެ އިންތިޚާބުގައި ފިސާރި ވަރުގަދަ ފިލާވަޅަކުން ކޯލިޝަން ބަލިކޮށްލެވިދާނެއެވެ.


ރައީސް ޔާމީން މިނިވަން ކުރާ ވާހަކަ ދެއްކުމަކީ ގިނަ ބަޔަކު ކަންބޮޑުވާ ކަމެއް – އާޒިމް - DhiDaily\nރައީސް ޔާމީން މިނިވަން ކުރާ ވާހަކަ ދެއްކުމަކީ ގިނަ ބަޔަކު ކަންބޮޑުވާ ކަމެއް – އާޒިމް\nރާއްޖޭގެ ކުރީގެ ރައީސް ޔާމީން މިނިވަން ކުރާ ވާހަކަ ދެއްކުމަކީ، ދިވެހިންގެ ތެރެއިން ގިނަ ބަޔަކު ކަންބޮޑުވާ ކަމެއް ކަމަށާއި، ގިނަ ބަޔަކު ވޯޓު ލާން ނުނިކުތީވެސް ރައީސް ޔާމީން މިނިވަން ކުރާ ވާހަކަ ދައްކާތީ އެކަމަށް ހިތްހަމަ ނުޖެހިގެން ކަމަށް، މެދުހެންވޭރު ދާއިރާގެ މެމްބަރު އަލީ އާޒިމް ވިދާޅުވެއްޖެ އެވެ.\nމެމްބަރު އާޒިމް މިފަދައިން ވިދާޅުވެފައި މިވަނީ، ރައްޔިތުންގެ މަޖިލީހުގެ މިއަދުގެ ޖަލްސާގައި ވާހަކަފުޅު ދައްކަވަމުންނެވެ. އާޒިމްގެ ވާހަކަފުޅުގައި ވިދާޅުވީ، ނިމިދިޔަ އިންތިހާބުން އިދިކޮޅު ޕީޕީއެމް އަށް ރަނގަޅު ނަތީޖާއެއް ލިބުނު ކަން ގަބޫލުކުރާ ކަމަށާއި، ކާމިޔާބު ހޯދި ފަރާތްތަކަށް މަރުހަބާ ދަންނަވާ ކަމަށެވެ. އަދި އިންތިހާބު އެމްޑީޕީއަށް ގެއްލުނު ކަމަށާއި، އޭގެ ފަހަތުގައި އެތައް ސަބަބުތަކެއް ވާކަމަށްވެސް މެމްބަރު އާޒިމް ވަނީ ވިދާޅުވެފައެވެ.\nއެމަނިކުފާނުގެ ވާހަކަފުޅުގައި އިތުރަށް ވިދާޅުވީ، އެމްޑީޕީއިން މީގެ ކުރިން ބުނަމުން އައީ ވައްކަން ކުރާ މީހުން ހައްޔަރުކޮށް ގާނޫނީ އިމުގެ ތެރެއިން އެމީހުންނާއި މެދު ފިޔަވަޅު އަޅާނެ ވާހަކަ ކަމަށާއި، ކޮރަޕްޝަނާއި، ވައްކަން ހުއްޓުވުމަށް ވައްކަން ކޮށްފައިތިބި މީހުން ހިފާ ހައްޔަރު ކުރާނެ ވާހަކަ ކަމަށެވެ.\n”ލޯކަލް ކައުންސިލްތަކުގެ އިންތިހާބުގައި ރައްޔިތުން ނުކުމެ ބުނީ ޔާމީން ދޫކޮށްލާށެކޭ ނޫން. ދޫކޮށްލާ ވާހަކަ ދައްކާތީ އެކަމާ ކަންބޮޑުވެގެން ދިވެހި ރައްޔިތުން ވޯޓުލާން ނުނުކުތީ. އެހެންވީމަ މިއަދު ނުކުމެ ބުނާނެ ކަމެއް ނެތް ލޯކަލް ކައުންސިލް އިންތިހާބުގައި ވޯޓު ދިން މީހުން ވޯޓު ދިނީ ޔާމީން އަބްދުލްގައްޔޫމް މިނިވަންކުރާށެކޭ،“ މެމްބަރު އާޒިމް ވިދާޅުވި އެވެ.


Copa America: Amihlla dhandugai Peru balikoh Brazil champion kan...\nކުޅިވަރު - ކޮޕާ އެމެރިކާ\nކޮޕާ އެމެރިކާ: އަމިއްލަ ދަނޑުގައި ޕެރޫ ބަލިކޮށް ބްރެޒިލް ޗެމްޕިއަންކަން ހޯދައިފި\nފައިނަލް މެޗު ބްރެޒިލްއިން ކާމިޔާބުކުރީ ޕެރޫއާ ވާދަކޮށް 1-3 ގެ ނަތީޖާއަކުން\nކ. މާލެ 8 ޖުލައި 2019 | ހޯމަ 17:38 989\nބްރެޒިލްއިން ކޮޕާ އެމެރިކާގެ ތަށި އުފުލާލަނީ - ޓްވިޓަރ\nކޮޕާ އެމެރިކާގައި އަމިއްލަ ދަނޑުގައި ޕެރޫ ބަލިކޮށް ބްރެޒިލްއިން މުބާރާތުގެ ޗެމްޕިއަންކަން ހޯދައިފިއެވެ.\nއާދީއްތަ ދުވަހުގެ ރޭ ކުޅުނު ފައިނަލް މެޗު ބްރެޒިލްއިން ކާމިޔާބުކުރީ ޕެރޫއާ ވާދަކޮށް 1-3 ގެ ނަތީޖާއަކުންނެވެ.\nބްރެޒިލްގެ މަރަކާނާ ސްޓޭޑިއަމްގައި ކުޅުނު މި މެޗު ފެށިގެން ބޯޅަ ކޮންޓްރޯލްކޮށް ރަނގަޅަށް ކުޅެމުންދިޔައީ އެޓީމުންނެވެ. އެގޮތުން ލަނޑު ޖެހުމަށް ވެސް އެޓީމުން ދިޔައީ ފުރުސަތު ހޯދަމުންނެވެ.\nމެޗުގައި ފުރަތަމަ ލަނޑު ޖަހާ ލީޑު ނެގީ ބްރެޒިލްއިންނެވެ. މި ލަނޑު 15 މިނެޓުގައި ގްބްރިއަލް ޖީސަސްގެ އެހީތެރިކަމާއެކު ކާމިޔާބުކޮށްދިނީ އެވަޓަންއެވެ. މި ލަނޑަށްފަހު ވެސް އެޓީމަށް ވަނީ ލަނޑު ޖެހުމަށް ފުރުސަތުތަކެއް ލިބި ބޭކާރުވެފައެވެ.\nނަމަވެސް ބްރެޒިލްއިން ރަނގަޅަށް ކުޅެމުން ދަނިކޮށް 45 ވަނަ މިނެޓުގައި ޕެރޫއިން ވަނީ ނަތީޖާ ހަމަހަމަކޮށްފައެވެ. މި ލަނޑު އެޓީމަށް ލިބުނު ޕެނަލްޓީއަކުން ކާމިޔާބުކުރީ ގުއެރާރޯއެވެ.\nފުރަތަމަ ހާފްގެ އިތުރު ވަގުތުގައި ބްރެޒިލްއަށް އަނބުރައި ލީޑު ހޯދައިދިނީ އާތާގެ އެހީތެރިކަމާއެކު ގެބްރިއަލް ޖީސަސްއެވެ. މިއާއެކު ފުރަތަމަ ހާފް ނިމުނީ 1-2 ގެ ނަތީޖާއިން ޕެރޫގެ މައްޗަށް ބްރެޒިލް ކުރީގައި އޮވެގެންނެވެ.\nދެވަނަ ހާފް ފެށިގެން ޕެރޫއިން ވަނީ އެޓީމުގެ އެޓޭކްތައް ވަރުގަދަކޮށް، ހަމަލާތައް ވެސް އުފައްދާފައެވެ. ނަމަވެސް އެޓީމަށް ލަނޑު ޖެހުމަށް ލިބުނު ފުރުސަތުތަކުގެ ބޭނުން މި ހާފްގައި އެންމެ އެދެވޭ ގޮތެއްގައި ނުހިފެއެވެ.\nމެޗުގެ 70 ވަނަ މިނެޓުގައި ބްރެޒިލްގެ ގެބްރިއަލް ޖީސަސްއަށް ވަނީ ދެވަނަ ރީނދޫ ކާޑާއެކު ރަތް ކާޑު ދައްކާ ދަނޑުން ފޮނުވާލައިފައެވެ. މިއާއެކު މެޗުގެ ބާކީ ބައި ބްރެޒިލްއިން ކުޅުނީ 10 ކުޅުންތެރިންނާއެކުގައެވެ.\nމެޗުގެ އިތުރުވަގުތުގައި ބްރެޒިލްއަށް ލިބުނު ޕެނަލްޓީއަކުން އެޓީމަށް ލީޑު ފުޅާކޮށްދިނީ ރިޗާޑްސަންއެވެ.\nމިއީ ބްރެޒިއިން މުބާރާތް ކާމިޔާބުކުރި ނުވަ ވަނަ ފަހަރެވެ. އަދި މިއީ 12 އަހަރަށް ފަހު އެޓީމު މުބާރާތުގެ ޗެމްޕިއަންކަން ހޯދި ފުރަތަމަ ފަހަރެވެ. އެޓީމު އެންމެ ފަހުން މުބާރާތުގެ ތަށި ހޯދީ 2007 ވަނަ އަހަރު ވެނެޒުއޭލާގައި ބޭއްވި މުބާރާތުގައެވެ.


ހަލުއި ސްޕީޑެއްގައި ވައިރަލް ހުން ފެތުރެނީ :: މިކަލް ނޫސް\nހަލުއި ސްޕީޑެއްގައި ވައިރަލް ހުން ފެތުރެނީ\n13 މާރޗް 2017 20:29\nHINI މިބައްޔަށް ދިވެހި ބަހުން 'ހިނި' ރޯގާ ކިޔުން ކިހިނެތް ވަނީ؟\nމިދުވަސްކޮޅު ރާއްޖޭގައި ހަލުއިކަމާއެކު ހުމުގެ ރޯގާއެއްކަމަށްވާ ސްވައިން ފްލޫ ފެތުރެމުން އެބަދެއެވެ. މާލޭ ސަރަހައްދުގެ ހޮސްޕިޓަލްތަކަށް ބާރުބޮޑުވެ، 'ފްލޫ' އަށް ޚާއްސަ ކްލިނިކް ތަކެއް ވެސް ހޮސްޕިޓަލްތަކުގައި ވަނީ ގާއިމުކޮށްފައެވެ. ފުވަމްއުލަކުގައި ވެސް މިބަލި ފެތުރެމުން އެބަދެއެވެ. ފުުވައްމުލަކު ހޮސްޕިޓަލުގެ ކުޑަކުދިންގެ ވޯޑްގެ ބެޑްތައް ފުރިފައި ވާކަމަށް މައުލޫމާތު ލިބެއެވެ.\nނަމަވެސް ނިސްބަތުން ފުވައްމުލަކުގައި ހުމުގެ މިރޯގާ ފެތުރޭ މިންވަރު ކުޑަކަމަށް ވެއެވެ. މާލޭގެ ބައެއް ޕްރީސްކޫލްތަކުގެ ކްލާސްތައް ވެސް ވަނީ މި ހަފުތާއިން ފެށިގެން ކުރިޔަށް އޮތް ސްކޫލް މިޑްޓާރމް ބްރޭކް ހަފުތާ ނިމެންދެން ބަންދުކޮށްފައެވެ. މާލޭ އައިޖީއެމްއެޗުގެ ކުޑަކުދިންގެ ކުޅޭ ސަރަހައްދު ވަގުތީ ގޮތުން ބަންދުކޮށް، ކުޑަކުދިން ބަލިމީހުންނަށް ޒިޔާރަތް ކުރުން މިހާރު ވަނީ މަނާކޮށްފައެވެ.\nމިއާއި ގުޅިގެން ސިއްޙީދާއިރާގެ މާހިރުން ސޯޝަލް މީޑީއާ މެދުވަރިކޮށް އާއްމުންގެ ހޭލުންތެރިކަން އިތުރު ކުރުމަށް ޓްވީޓްތަކާއި ފޭސްބުކް ޕޯސްޓްތައް ކުރުން އިތުރުވެފައި ވެއެވެ. އަދި ހެލްތު ޕްރޮޓެކްޝަން އޭޖެންސީން ވަނީ ފްލޫ އެލާރޓް ވެސް ނެރެފައެވެ.\nހެލްތު ޕްރޮޓެކްޝަން އޭޖެންސީން އާއްމުކޮށްފައިވަ ބަޔާނުގައި ވާގޮތުން މިހާރު ފެތުރެމުންދާ ރޯގާއަކީ ނޭވާލުމުގެ ނިޒާމަށް ޖެހޭ ރޯގާއެކެވެ. މިއީ ސްވައިން ފްލޫ ނުވަތަ އެޗްވަންއެންވަން (ހިނި) ގެ މޫސުމީ ރޯގާއެކެވެ. މިބަލީގެ އަސްލު ފުރަތަމަ ފެނިފައި ވަނީ އޫރުގެ ހަށިގަނޑުންނެވެ.\nމިރޯގާ ފުރަތަމަ 2009 ގައި ރާއްޖެއިން ތަޖުރިބާކުރި ވަރަށް ވުރެ ނުރައްކާތެރިކަމުގެ މިންވަރު މިހާރު ވަރަށް ބޮޑުތަން ކުޑަވެފައި ވާކަމަށް ކަމާބެހޭ މާހިރުން ހާމަކުރައްވައެވެ. އެއިގެ ސަބަބެއް ކަމަށް އެފަރާތްތަކުން ހާމަކުރައްވާފައި ވަނީ ގިނަބައެއްގެ ދިފާއީ ނިޒާމު މިރޯގާއަށް ތައްޔާރުވެފައި ވުމުން ކަމަށެވެ.\nއަދި މިރޯގާގެ އަސަރު ބޮޑަށް ކުރާނީ 12 އަހަރުން ދަށުގެ ކުޑަކުދިންނާއި އުމުރުން ދުވަސްވީ މީހުންނާއި ނޭވާލާ ނިޒާމުގެ ބަލިތަކުގެ މީހުންނަށްކަމަށެވެ.\nބައެއް އާއިލީ ޑޮކްޓަރުން ނަސޭހަތްތެރި ވަނީ މި ދުވަސްކޮޅު ކުޑަކުދިން އެހެން މީހުންނާއި އަތާއި އަތްޖޯޑުކޮށް ސަލާމް ނުކުރުމަށެވެ. އަދި މިބަލީގެ ނުރައްކާ އެހާ ބޮޑު ނޫންކަމަށާއި، ދުވަސްކޮޅަކުން މީގެ އަސަރު ފޮހެވިގެން ދިއުމުގެ ފުރުސަތު ބޮޑުކަމަށެވެ.\nމިބައްޔަށް ރައްކާތެރިވުމުގެ ގޮތުން ގިނަގިނައިން ސައިބޯނި ލައިގެން އަތް ރަނގަޅަށް ދޮވުންމާއި ބަލި މީހުން ކެއްސާ ކިނބިހި އަޅާއިރު ޓިޝޫ ފަދަތަކެތި ބޭނުން ކުރުމަށްފަހު އަވަހަށް ޑަސްބިނަށް ލުމަށް ކަމާގުޅޭ ފަރާތްތަކުން އިލްތިމާސުކުރެއެވެ. ބަރާބަރަށް ކެއުމާއި ގިނައިން ދިޔާތަކެތި ބޭނުންކުރުމަށް ވެސް އިލްތިމާސްކުރެއެވެ.\nމިބަލި ޖެހުމުން ހަށިގަނޑުގެ ވަރުދެރަވެ ހުން އައުމާއި، ބޮލުގައި ރިއްސުން ހިމެނެއެވެ. މިބައްޔަށް ޚާއްސަ ވެކްސިނެއް ތައްޔާރު ކުރެވި ބޭނުންކުރަން ވަނީ ފަށާފައެވެ.


ތިޔަ ދިން އުފާ 35 – Esfiya\nސުކޫލަށް ދާން ތައްޔާރުވާން ހުރި އީރަމް ގެ ހިޔާލުތަކުގައި ވަނީ ލާމިހްއެވެ. ރޭގެ މެސެޖައް ލާމިހް ގެ ފަރާތުން އެއްވެސް ޖަވާބެއް ނާންނަނީ ކީއްވެހެއްޔެވެ. އެ މެސެޖް ފޮނުވީ ލަސްގަޑި އަކަށް ވުމުން ލާމިހް އަށް އަދި ނުފެންނަނީ ކަމުގައި އީރަމް ނިންމިއެވެ. ލާމިހް ވާނެ އުފާ ހިތަށް އެރުމާއެކު އަމިއްލަ އަށް ވެސް ހިނިތުންވެލެވުނެވެ. އެންމެ ފަހު ޕިން ޝޯލް އަށް ޖަހާލަމުން އީރަމް ފޯނު ހުޅުވާލިއެވެ. ޓެކްސީ އަކަށް ގުޅަން އުޅެފައި ވެސް ހިޔާލު ބަދަލުކޮއްލިއެވެ. އަދި ހިނގާލާފައި ދެވޭނެހާ ވަގުތު އޮތުމުން ދަބަސް ހިފައިން އީރަމް ކޮޓަރިން ނުކުންނަން ހިނގައިގަތެވެ.\nގޭގެ ދޮރު ލައްޕާލަމުން އީރަމް މަގު ހުރަސްކޮށް ދުވާރުމައްޗަށް އެރުމާއެކު ދުރުގައި އިން ލާާމިހް ސައިކަލް ދުއްވާލިއެވެ. އީރަމް ނުކުންނާނެ އިރެއްގެ އިންތިޒާރުގައި އެތާ އިންނަތާ އިރުގަނޑެއް ވެއްޖެއެވެ. ރޭސުރެއް އީރަމް ދެކިލުމަށް ލާމިހް ކެތްމަދުވެފައިވާ ކަހަލައެވެ. އޮފީހަށް ދިއުމުގެ ކުރިން އީރަމްގެ ގެކައިރީ އިން ސަބަބަކީ އެއީއްޔެވެ. އެހެންނުވާންވީ ސަބަބެއް ނެތެވެ. ފުރަތަމަ ލޯބި ހާސިލްވުމުން ހުރިހާ އުފަލެއް ލާމިހް އަށް ލިބިފައިވެއެވެ. މެސެޖަކުން އީރަމް އަށް ޖަވާބުދޭންބޭނުންނުވީ ވެސް އެހެންވެއެވެ. ހުރިހާ ގޮތަކުން ވެސް ލާމިހް ބޭނުންވަނީ އެގުޅުން ހާއްސަވާށެވެ. އީރަމް ގެ ދިރިއުޅުމުގައި ލިބުނު އެންމެ ބޮޑު ވޭން އޭނާ ވަނީ ގާތުން ދެކެފައެވެ. އެ ދުވަސްތަކުގެ ބަދަލުގައި އީރަމް ގެ ހިތް އުފަލުން ފުރާލަދޭން ލާމިހް ބޭނުންވެއެވެ. ލޯބި ފުރިހަމަ ވާނީ އިހްތިރާމާ އެކުކަން ވެސް ލާމިހް ދަނެއެވެ. ” މޯނިންގް ސަންޝައިން..” ފަހަތުން މީހެއްގެ އަޑު އިވުމާއެކު އީރަމް ފަސް އެނބުރި ބަލާލީ ގަބޫލްނުކުރެވިފައި ހުރެއެވެ. ކަންފަތުގައި އެ އަޑު ޖެހުމާއެކު އެއީ ކާކުގެ އަޑެއްކަން އީރަމް އަށް ވަގުތުން އެނގުނެވެ. ލާމިހް ގެ ރީތި މޫނާއި އެ ތުންފަތްމަތީގައިވާ ހިނިތުންވުން ފެނުމުން އީރަމް ގެ ތުންފަތްމައްޗަށް ވެސް ފަނޑު ހިނިތުންވުމެއް ވެރިވިއެވެ. ” ލާމީ.. މިތާ ކީއްކުރަނީ..” އެވަގުތު ލާމިހް ފެނުމުން އީރަމް ގެ ހިތަށް ވެރިވި ސުވާލު ކޮއްލެވުނެވެ. ” ވަޓް.. ހަމަ ނޭނގިގެންތަ ތިއެހީ.. މިއައި އީމް ޑްރޮޕް ކޮއްލަދޭން.. އެންޑް އަދި އެބައޮތެއްނު ވަރަށް ބޮޑު ކަމެއް.. ސަމްވަން ސެއިޑް ޝީ ލަވްސް މީ..” ލާމިހް ބޭނުންވީ އީރަމް ލަދު ގަންނަވާލާށެވެ. ބޭނުންވި ކަންތައް ވިކަން އީރަމް ގެ މޫނަށް ވެރިވި ކުލައިން ލާމިހް އަށް ޔަގީންވިއެވެ. ” ދެން ލާމީ.. ތިހެން އުޅެންޔާ ނޫނެކޭ ބުނެފަ ވާހަކަވެސް ނުދައްކާނަން..” އީރަމް އިސްޖަހާލިއެވެ. ” އޭތް ނޫން.. އޯކޭ.. ސޮރީ ސޮރީ… ދެން އަވަހަށް އަރާ.. ” ލާމިހް މޫނުމައްޗަށް ސީރިއަސް ކަން ވެރިކުރުވަމުން ބުނެލިއެވެ. ދެކޮޅުހެދުމެއްނެތި އީރަމް ސައިކަލު ފަަހަތުގައި އަރާ އިށީނެވެ. ކުރިއެކޭ ވެސް އެއްފަދައިން ލާމިހް ގައިގައި ނުޖެހެން މަސައްކަތްކުރާ ކަހަލައެވެ. އެކަމާއި ލާމިހް ގެ ހިތުގައި އެއްވެސް ޝަކުވާއެއްވެސް ނެތެވެ. ކޮންމެގޮތެއްވިޔަސް އީރަމް ގެ ނުރުހުމުގައި ނުނީ ކައިވެނިން ބޭރުގައި ލާމިހް އީރަމް ގެ ގައިގައި އެފަދަ ގޮތަކަށް އަތެއް ނުލާނެއެވެ. ކައިވެނި އެ ބަސް ސިކުނޑިއަށް ވެރިވުމުން ވެސް ލާމިހްގެ ހިތަށް ފިނިކަން އިހްސާސްވެގެން ދިޔައެވެ. ” އެ ދުވަހު ފިނިފެންމާ ދިނީ ކާކަށް.. ” ސައިކަލް ދުއްވާލުމާާއެކު އީރަމް އަހާލިއެވެ. އެ ސުވާލުން ލާމިހް ހީލި އަޑު އިވުނެވެ. ” ހަނދާން އެބަހުރި ދޯ… އެއީ ހަމަ އީމް ޖެލަސް ކޮއްލަން ވެގެން ކުރި ކަމެއް… ހަނާ ބުންޏޭ އީމް ހުރީ މޫޑީ ވެފައޭ..” ލާމިހް ގެ ވާހަކައިން އީރަމް ހިނިތުންވެލިއެވެ. ” ދެން ފޯނު ކަންތައް އެނގުނީ ކިހިނެއް..” ލާމިހް އީރަމް އަށް އެ ކަންތައްއެނގުނު ގޮތް އޮޅުންފިލުވައިދިނެވެ. ސުކޫލް ގޭޓް ކައިރީ ސައިކަލް މަޑުކޮއްލުމާއެކު އީރަމް ފޭބިއެވެ. ” ނިމިގެން ގުޅައްޗޭ..” އީރަމް ލާމިހް ގެ ލޮލަށް ބަލާލަމުން ބޯ ޖަހާލިއެވެ. ” އީމް..” ލާމިހް ގެ އަޑުން ކުރިއަށް އަޅާލި ފިޔަވަޅު މަތީ ހުރެފައި އީރަމް ފަސްއެނބުރި ބަލާލިއެވެ. ” ލޯބިވޭ.. ” ލާމިހް ލޯތްބާއެކު އެހެން ބުނެލަމުން ހިނިތުންވެލިއެވެ.\nގެއަށް ވަތް އީރަމް ގެ މޫނުމަތިން ތަފާތުކަމެއް ޖަނާ އަށް ފާހަގަވިއެވެ. ބޭރު ދޮރު ލެއްޕުނު ދިމާއަށް ސޯފާގައި އިނދެފައި ބޯ އަރިކޮއްލަމުން ބަލާލިއެވެ. ކަޔާން ގެ ހާލު ރަނގަޅު ނުވާތީ އަދިވެސް ވަޒީފާއަށް ނުނިކުންނަކަން ޖަނާ އަށް އިނގެއެވެ. ސައިކަލުގައި އީރަމް ގެއަށް ލާން އެއައީ ކާކުހެއްޔެވެ. ކާގޭގައި ހުރި ސަލްމާ އެއް އަވަސް ނަޒަރެއް ދެމުން ޖަނާ އީރަމް ގެ ފަހަތުން ހިނގައިގަތެވެ. ” ކާކާ އެކީ ތިއައީ..” އީރަމް ގެ ފަހަތުން ކޮޓަރިއަށް ވަދެ ދޮރު ލައްޕަމުން ޖަނާ އަހާލިއެވެ. ” ލާމީ އާއި އެކީ..” ފަސްޖެހުމެއްނެތި އީރަމް ހާމަކޮއްލިއެވެ. ” ވަޓް.. ނުވާނެ އެހެނެއް.. ތި ދެމީހުން.. އަހަރެން ހީކުރީ އީމް ލާމީ ދެކެ ރުޅިއަންނަވަރުން ދެން ދުވަހަކުވެސް ކުރިން އުޅުނު ހެން ނޫޅޭނެކަމަށް..” ގަބޫލް ނުކުރެވިފައި ހުރެ ޖަނާ ބުނެލިއެވެ. އިއްޔެ އާއި ޖެހެން ދެން ދުރުދުރުން އުޅުނު ދެމީހުން އެހާ ގާތްކޮށް ފެނުމުން ޖަނާ އިނީ ބުނާނެ އެއްޗެއް ނޭނގިފައެވެ. ” އައި ސެއިޑް ޔެސް..” އީރަމް ޖަނާ އަށް ހުރިހާ ވާހަކައެއް ކިޔައިދިނެވެ. އަނގަ ހުޅުވިފައި އިރުކޮޅަކު ޖަނާ އިނެވެ. އީރަމް ލާމިހް ދެކެ ލޯބިވާކަމެއް ޖަނާ އަށް ކުޑަކޮށް ވެސް އެނގިފައެއް ނެތެވެ. އެކަން ސިއްރުކޮއްގެން އުޅެން އީރަމް ކުޅަދާނެއޭ ޖަނާ ގެ ހިތަށް އެރިއެވެ. ލާމިހް ފުރައިގެން ދިޔަފަހުން އީރަމް ގެ ހަޔާތަށް އެކުވެރިއެއްގެ ހައިސިއްޔަތުން ވެސް އެހާ ގާތް ފިރިހެންކުއްޖެއް ނުގެނައީ ކީއްވެކަން ޖަނާ އަށް ނަގައިގަނެވުނެވެ. ” އޯ އެމް ޖީ.. ތިން އަހަރުވަންދެން.. ކީއްވެ ނުބުނީ..” ޖަނާ އަށް އެކަންތައް ނޭގުމުން ޝަކުވާ ކޮއްލިއެވެ. ” ޖަނާ ކައިރީ އެންމެ ފުރަތަމަ ވެސް މިބުނީ ރައްޓެހިވި ވާހަކަ..” އީރަމް އެހެން ބުނުމާއެކު ޖަނާ އީރަމް ގެ ގައިގައި ބައްދާލިއެވެ. ” އައިމް ސޯ ސޯ ހެޕީ ފޮ ޔޫ..” ޖަނާ ހަގީގަތުގައި ވެސް އީރަމް ގެ ހަޔާތަށް ލާމިހް ކަހަލަ ޒުވާނެއް އައުމުން އުފާވިއެވެ.\nރޭގަނޑު ހަނާ ގެ ކޮޓަރީގައި އީރަމް އާއި ހައިފާ ތިއްބެވެ. އެމީހުނަށް އީރަމް އެ ހަބަރު ދިނުމާއެކު އުފާވެރި ހަޅޭކެއްގެ އަޑު އިވިގެންދިޔައެވެ. ހައިފާ އާއި ހަނާ އީރަމް ގެ ގައިގައި އޮޅުލައިގަތީ އެއްފަހަރާ އެވެ. ލާމިހް އާއި އީރަމް ގުޅޭނެ ދުވަހަކަށް އެމީހުން ހާދަ އިންތިޒާރެއް ކޮއްފިއެވެ. ” އަހަރެން ހީކުރީ އަދި އިތުރަށް ފަސް ވަރަކަށް އަހަރު ނަގާނެކަމަށް..” ހައިފާ އީރަމް އާއި ދިމާކޮއްލިއެވެ. އިވުނު ހަޅޭކާއެކު ސިޓިންގްރޫމް ގައި ތިބި ފަޒަލް އާއި ހުސެން އަށް ވީ ގޮތް ނަގައިގަނެވުނެވެ. ލާމިހް ވަނީ އެދުވަހު މެންދުރު އެހަބަރު އެމީހުންނާ ހިއްސާކޮއްފައެވެ.\nއީރަމް ގެ ދުވަސް ހޭދަވެގެން ދާއިރު ކަންތައްތައް ބަދަލުވާން ފެށިއެވެ. ކުރީގެ އެކަނިވެރިކަމުގެ ބަދަލުގައި ހުރިހާ ވާހަކައެއްވެސް އެންމެ ފުރަތަމަ ހިއްސާކުރަނީ ލާމިހް އާއިއެވެ. ގޭތެރޭގައި ނުވަތަ ސުކޫލްގައި ވެސް ދިމާވާ އުފާވާ ދެރަވާ ކަންތަކުގައި އެންމެ ގާތުގައި ކުރިންވެސް ވައުދުވިފަދައިން ލާމިހް ހުރެއެވެ. ދެމީހުންގެ ގުޅުން ކުރިފަޅައި ހެދެމުން ދިޔައިރު އެކަކު ހިތުގައި އަނެކަކަށް ވާ ލޯބި ވެސް ދިޔައީ އިތުރުވަމުންނެވެ.\nއެހެން ރޭތަކެކޭވެސް އެއްފަދައިން އާނާ އަށް ޓިއުޝަން ނަގައިދޭން ދާން ގެއިން އީރަމް ނުކުތް އިރު ލާމިހް އޭނާ ބަލާ އައިސް އިނެވެ. އީރަމް ނުކުތުމާއެކު ލާމިހް ހިނިތުންވެލިއެވެ. ” ހޭއި ލަވް.. ” ލާމިހް ގެ އެ އާދައަށް އީރަމް ހޭނިއްޖެއެވެ. ބައްދަލުވާ ފަހަރުތަކުގަޔާއި ފޯނުންވެސް ލާމިހް އެކި އެކި ނަންނަމުން ގޮވާ ހަދައެވެ. އެ ކުޑަ އަދާއިންވެސް އީރަމް ގެ ހިތް އުފަލުން ފުރެއެވެ. އީރަމް ހިނިތުންވެލަމުން ސައިކަލަށް އަރާ އިށީނުމާއެކު ލާމިހް އަށް ކަމެއް ފާހަގަވިއެވެ. އެ މޫނުމަތިން ހާސްކަން ފެނުނުހެން ހީވުމުން ލާމިހް ސައިކަލް ދުއްވާލުމުގެ ބަދަލުގައި އެނބުރި އީރަމް ގެ މޫނަށް ބަލާލިއެވެ. އެ ހާސްކަމުގެ ފަހަތުގައި ފޮރުވިފައިވާ ސަބަބު ލާމިހް އަށް އެވަގުތު ނަގައިގަނެވުނެވެ. ” އީމް.. މަންމަމެންގެ ގޮތް އިނގެއެއްނު… ބަލައްޗޭ… އަހަރުމެންގެ ގުޅުމުގެ ވާހަކަ ބުނީމަ އަދި ވަރަށް އުފާވާނެ.. އެހެންނުނަސް ދޮންތަ އަށް ވެސް އިނގޭނެ އީމް ގެ ވާހަކަ މާ ކުރިންވެސް..” ލާމިހް އީރަމްގެ ހާސްކަން ފިލުވާލެވޭތޯ މަސައްކަތް ކުރިއެވެ. ރައްޓެހިންނާއި އާއިލާ ތަފާތުވާނެކަން ލާމިހް ދަނެއެވެ. ނަމަވެސް އޭނާގެ ހޮވުމަށް އެއްވެސް މީހަކު ފާޑެއް ނުކިޔާނެކަން ލާމިހް އަށް އެނގެވެ. އާއިލާ އެންމެންވެސް އީރަމް ލޯތްބާއެކު ބަލައިގަންނާނެއެވެ. ” އެކަމަކުވެސް..” އީރަމް ވާހަކަ ދައްކަން ފެށުމާއެކު ލާމިހް އެކަން ހުއްޓުވިއެވެ. ” ޔަގީން.. ދޭ ވިލް ލަވް ޔޫ… އެކަމާ ނުވިސްނަބަލަ..” ލާމިހް އީރަމް އަށް ހިތްވަރު ދެމުން ސައިކަލް ދުއްވާލިއެވެ.\nލާމިހް ދިން ހަބަރުން ސޯފާގައި އިށީނދެ އިން ލޫނާ ކައިރީ ޖެހިގެން އިން ރާމިޒްގެ މޫނަށް ބަލާލަމުން ހިނިތުންވެލިއެވެ. އޭރު ހަދީޖާ އާއި ރަޝީދުގެ ނަޒަރު ހުއްޓިފައި ހުރީ ކުރިމަތީ އިށީނދެ އިން ލާމިހް ގެ ކައިރީ އިސްޖަހައިގެން އިން އީރަމް ގެ މޫނަށެވެ. އަތުގެ އިނގިލިތަކާ ކުޅެން އިން އީރަމް ގެ މޫނުމަތިން ހާސްކަމާއެކު ލަދުވެތިކަން ވެސް ފެނެއެވެ. ނާއިލް ގެ އާއިލާ އަށް އޭނާ ތައާރަފް ކޮއްދިން އިރުވެސް މިހާ ހާހެއް ނުވެއެވެ. ކުރިން ހަޔާތުގައި ވެފައި ވި ކަމެއް ނަމަވެސް އީރަމް އަށް ކުރެވޭ އިހްސާސްތަށް ތަފާތެވެ. ލާމިހް ގެ އާއިލާގެ މީހުން އޭނާ ބަލައިނުގަންނާނެ ކަމުގެ ބިރު އެހިތުގައި ވެއެވެ. ރަޝީދު އާއި ހަދީޖާ ގެ ފަރާތުން ޖަވާބެއް ނުލިބުމުން ލާމިހް ފަހަރަކު މީހެއްގެ މޫނަށް ބަލާލިއެވެ. އޭނާ ވެސް އެވާހަކަ ބުނީ ވަރަށް ހިތްވަރުކޮއްފައެވެ. ފުރަތަމަ ފަހަރަށް އެކަހަލަ ކަމެއް ކުރަން ޖެހުމުން ވީ ގޮތެވެ. ކޮންމެ ގޮތެއް ވިޔަސް ލާމިހް ގެ ހަޔާތަށް އީރަމް އެއީ ހުރިހާ ގޮތަކުން ވެސް ހާއްސަ ފަރާތެކެވެ. އެހުރިހާ ހާއްސަ ކަމެއްގެ ފުރަތަމަ އެވެ. ކަންހުޅިން ފޭބި ދާތިކި ލާމިހް އެއްއަތުން ފޮހެލިއެވެ. އީރަމް އެއީ ލާމިހް ގުޅިގެން އުޅޭ ކުއްޖާކަން އެނގުމުން ރަޝީދު އާއި ހަދިޖާ ނުހަނު އުފާވިއެވެ. އެކަން ނަގައިންނަން އިރުކޮޅެއް ނެނގީ އެދެމެދުގައި އެކަހަލަ ކަމެއް ވާކަމުގެ ޝައްކެތްވެސް ކުރިން ވެފައި ނެތުމުންނެވެ. ” ހަމަ ތެދެއް.. އެކަމަކު ވާ.. ލާމީ ނުވެސް ބުނޭ..” އީރަމް ގެ ކައިރީ އިށީންނަމުން ހަދިޖާ ބުނެލިއެވެ. ” ވަރަށް ގުޅޭ ދެކުދިންވެސްް.. މަންމަމެން ތިކަމާ ގަބޫލް… ދޯ ރަޝީދު..” ހަދީޖާގެ ބަހަށް ބޯ ޖަހާލަމުން ރަޝީދުު ހިނިތުންވެލިއެވެ. އެވަގުތު ކޮޓަރީގައި އިނދެ އިނދެ އީރަމް ގެ ހަބަރަށް ނުވުމުން އާނާ ނުކުތެވެ. ” މިސް..” އީރަމް ސޯފާގައި އިންތަން ފެނުމުން އާނާ ގޮވާލިއެވެ. ” އެނީ… އެއީ މިހާރު އެނީގެ ދޮންބެދައްތަ އޭ.. ” ލޫނާ ހެވިފައި އެހެން ބުނުމުން އާނާ އީރަމް ގެ މޫނަށް ބަލާލިއެވެ. ” އެ ތެދެއްތަ.. ތީ އެނީގެ ދައްތަ ތަ..” ސޯފާގައި އިން އީރަމް ގެ ގާތުގައި ހުއްޓި އެ އަތްތިލާގައި ހިފާލަމުން އާނާ އަހާލިއެެވެ. އެ ސުވާލުން އީރަމް އެންމެންގެ ހުނުމުގެ އަޑު އިވިގެންދިޔައެވެ.\nއޮފީހުގައި އިން ލާމިހް ގެ ނަޒަރު ސީދާވެފައި ހުރީ މޭޒުމަތީ އޮތް ރަން އަނގޮއްޓިއަށެވެ. ފުންުނޭވާ އެއް ދޫކޮއްލަމުން ގޮނޑީގައި ލެނގިލިއެވެ. އީރަމް އާއެކު އެއްމަސް ފާއިތުވެގެން ދިޔައިރު ލާމިހް ބޭނުންވަނީ އަވަހަށް ކައިވެނި ކުރާށެވެ. ރައްޓެހިވެގެން ދުވަސްތަށް ހޭދަކުރަން ލާމިހް ބޭނުންނުވަނީއެވެ. އާއިލާގެ އެންމެންވެސް އެކަމުގައި ލާމިހް އަށް އެއްބާރުލުން ދެއެވެ. ދެން އޮތީ އީރަމް ގެ ހިތުގައި ވާގޮތް އޮޅުން ފިލުވުމެވެ. އެކަމަކު އެ ސުވާލު އަހާނެ ގޮތެއް ލާމިހް އަކަށް ނުވިސްނުނެވެ. ހުސެން ހައިފާ ކައިރީީ އިންނަން އެހި ގޮތް ހަނދާންވުމުން ލާމިހް ދެފަރާތަށް ބޯ ތަޅުވާލިއެވެ. އެވަރުގެ ކަމެއް ކުރަން އޭނާ އަށް ލާހިކެތް ނޫނެވެ. އީރަމް ވެސް އެކަހަލަ ކަންތަކުގައި ދެކޭ ގޮތް ލާމިހް އަށް ރަނގަޅަށް އިނގެއެވެ. އުފަންދުވަސް ފާހަގަ ކުރަން ބޭނުންނުވާއިރު އެކަހަލަ ކަމެއް ކޮއްފިނަމަ އީރަމް އެކަމަކާއި ހިތްހަމަވެސް ނުޖެހިދާނެއެވެ. އާދައިގެ ދިރިއުޅުމަކަށް ލޯބި ކުރާ އަންހެންކުއްޖެއް ކައިރީ އިންނަން އަހާނެ ހާއްސަ ގޮތެއް ލާމިހް ގެ ސިކުނޑިއަކަށް ނައެވެ. ” އާން.. ކީކޭ..” ދޮރު ހުޅުވާލާފައި ލާމިހް އިން އޮފީސް ކެބިން އަށް ވަންނަމުން ހުސެން އަހާލިއެވެ. މަސައްކަތުގައި އިންދާ ލާމިހް ގުޅާފައި އަންނަން ބުނާނީ ބޮޑު ކަމަކު މަޝްވަރާކުރަން ކަން ހުސެން އަށް ނަގައިގަނެވުނެވެ. “އިށީނދެބަލަ..” ކުރިމަތީ ހުރި ގޮނޑިއަށް އިޝާރާތް ކޮއްލަމުން ލާމިހް ބުނެލިއެވެ. ” ހޫމް ކިހިނެއްވިއްޔޭ…” ހުސެން ލާމިހް ގެ މޫނަށް ބަލަން އިނދެ އަހާލިއެވެ. ކުރިމަތީ އޮތް އަނގޮއްޓި ނަގަމުން ލާމިހް ހުސެން ދައްކާލިއެވެ. ލާމިހް ގެ އަމަލުން އެ އަނގޮއްޓީގެ ބޭނުން އެނގުުމުން ހުސެން ބުމަ ހިއްލާލިއެވެ. ” ވޯ..ސީރިއަސްލީ މޭން.. އަދި އެންމެ މަހެއް ވީ…” ހުސެން ހީލަމުން ދެފަރާތަށް ބޯ ތަޅުވާލިއެވެ. ” ދެން ކޮބާ މައްސަލައަކީ.. ހުސެން ހައި ކައިރީ މެރީ ކުރަން އެހި އިރު ވާނީ ރައްޓެހިވެގެން އުޅުންތާ އެންމެ ތިން މަސް..” ލާމިހް އެކަން ހަނދާންކޮއްލަ ދިނެވެ. ހުސެން އަތް ދިއްކޮއްލުމުން ލާމިހް އަނގޮއްޓި ހުސެން ގެ އަތަށް ލައިދިނެވެ. ” ހޫމް… މީތި ސަޅިއޭ.. މަވެސް ހައި އަށް ރިންގް އެއް ދޭންވެއްޖެ ކަންނޭނގެ..” އަނގޮއްޓި ދިރާސާ ކުރާ މީހެއް ހެން އެޔަށް ބަލަން އިނދެ ހުސެން ބުނެލިއެވެ. ” ހޫމް.. ދެން ތިއެއް ނޫނޭ.. ބުނެބަލަ އީމް ކައިރީ އަހާނެ ގޮތެއް..” ހުސެން އެތަނަށް ގެނައި އަސްލު ބޭނުން ލާމިހް ހާމަކުރިއެވެ. ” އީމް ގެ ކުރިމައްޗަށް ހުއްޓި ހުރެ އަހާބަލަ މަށާ އިންނާނަންހޭ.. ވަކި ގޮތަަކަށް ތަ އިންނަން އަހަން ޖެހެނީ..” އައްގޮނޓި މޭޒުމަތީ ބާއްވަމުން ހުސެން ބުނެލިއެވެ. ” އެކަމެއް ނޭނގެ ހުސެން ހައި ކައިރީ އިންނަން އެހި އިރަކު..” ބޮލުގެ ފުތްކިބައިގައި އަތް ހިންގާލަމުން ލާމިހް ބުނެލިއެވެ. އެންމެ ގާތް އެކުވެރިޔާ ގެ ހާސްކަން ފެނި ހުސެން މަޖާ ގޮތްގަނޑު ކަނޑުވާލަމުން އެ މޫނަށް ބަލާލިއެވެ. ” ލާމީ ލުކް.. އީމް ގެ މިޒާޖު އެންމެ ރަނގަޅަށް އިނގޭނީ ލާމީ އަށް.. މާ ބޮޑު ކަމެއް ނުކުރިޔަސް މަށަށް ޔަގީން އިންނަން އަހައިފިއްޔާ އީމް ބުނާނީ އާނއެކޭ ކަން…. ސޯ ޑޫ ސަމްތިން ސްޕެޝަލް.. ކޮއްދޭ ކުދި ކުދި ކަންތަކުން އަންހެން ކުދިން މާ އުފާވާނެ.. ސިމްޕަލް އެކަމަކު ލޯބި ކަމެއް..” ހުސެން ގެ ވާހަކައިން ލާމިހް ބޯ ޖަހާލިއެވެ. ލާމިހް ވިސްނުންތަކަށް ދޫކޮއްލަމުން ހުސެން ތެދުވިއެވެ. ” ގުޑްލަކް މޭން.. ވާނުވާ އަންގައްޗޭ..” ހުސެން ނުކުތުމުގެ ކުރިން ބުނެލިއެވެ.\nބަންދު ދުވަހަކަށް ވުމުން މާލޭގެ މަގުމަތިން ފެންނަނީ ހަލަބޮލިކަމެވެ. ހަވީރު ގެ ވަގުތު ލާމިހް ގެ ސައިކަލް ފަހަތުގައި އިން އީރަމް ގެ ވާހަކަތަކުން ލާމިހް ހީލައެވެ. ” ލާމީ މަންމަމެން ކައިރީ އަދި އެންމެ މުހިއްމު އެއް ވާހަކަ ނުބުނެ ތިއުޅެނީ..” އީރަމް ކުއްލިއަކަށް ބުނެލި ވާހަކައިން ލާމިހް ވިސްނާލިއެވެ. އެހާ މުހިންމުު ވާހަކައަކަށް ނުބުނެވި އޮންނާނީ ކޮންވާހަކައެއް ހެއްޔެވެ. ” ކޮން ވާހަކައެއް އަނެއްކާ..” ލާމިހް ސިކުނޑިއަށް ބާރުލަމުން އަހާލިއެވެ. ” އަމް… ނާއިލް އާއި މެރީކުރި ވާހަކަ..” އީރަމް ނާއިލް ގެ ވާހަކަ ދައްކަން ބޭނުންނުވި ކަމުގައި ވިޔަސް އެކަން ލާމިހް ގެ އާއިލާ އަށް އެނގުން މުހިންމު ކަމުގައި އީރަމް ދެކުނެވެ. ” އެއީ ދެން ބުނަންޖެހޭ ވާހަކައެއްތަ.. އެވާހަކަ ބުނެގެން އެއްވެސް ކަމެއް ބަދަލެއް ނުވާނެ.. އެކަމަކު އީމް ބޭނުމިއްޔާ ބައްޕަ ކައިރީ ތި ވާހަކަ ވެސް ދައްކަފާނަން..” ލާމިހް އީރަމް ގެ ހިތްހަމަ ޖައްސައިދިނެވެ.\nއުޑުމައްޗަށް ވިއްސާރަ ވިލާތަށް ގިނަވެފައިވެއެވެ. ކޮޓަރިން ބެލްކަންޏަށް ނުކުމެވޭ ބިއްލޫރި ދޮރުގައި ވާ ގަދަ ނޫކުލައިގެ ފޮތިތަށް ޖެހޭ ވަޔާ އެކު ވިހުރިލާ ގޮތް ނުހަނު ހިތްގައިމެވެ. ބެލްކަންޏަށް ނުކުތް ލާމިހް އުޑުމައްޗަށް ނަޒަރު ހިންގާލިއެވެ. އާނާ ގެ ޓިއުޝަން ގަޑި ނިމެން ފަސްމިނިޓެއް ވެފައިވުމުން ލާމިހް އަވަސް ހިނގުމެއްގައި ގޮސް އާނާގެ ކޮޓަރީ ދޮރު ހުޅުވާލިއެވެ. ” ނިމުނީތަ..” އީރަމް ދަބަސް ހިފައިން ތެދުވުމާއެކު ލާމިހް އަހާލިއެވެ. ” އާން..” ލާމިހް އާއި ދިމާއަށް ހިނގައިގަންނަމުން އީރަމް ހިނިތުންވެލިއެވެ. ” ކެން ޔޫ ކަމް..” އީރަމް ނުކުތުމާއެކު ލާާމިހް އެހެން އަހާލުމުން އީރަމް ކޮންތާކަށްހޭ އަހާލިއެވެ. ” ބެލްކަންޏަށް.. ވާހަކަ ދައްކާލަން..” ލާމިހް ހިނގައިގަތުމުން އީރަމް ވެސް ލާމިހް ގެ ފަހަތުން ހިނގައިގަތެވެ. ބެލްކަންޏަށް ނުކުތް އީރަމް އަށް ވެސް އުޑަށް ބަލާލެވުނެވެ. ” ލާމީ.. ވާރޭ ވެހެން ކަންނޭނގެ އެ އުޅެނީ..” ގެއަށް ނުދެވިދާނެތީ އީރަމް ކަންބޮނޑުވީކަން ލާމިހް ނަގައިގަތެވެ. ” ގެއަށް ގެންގޮސްދޭނަން ކޮންމެހެން ހަދާފަވެސް..” ކައިރީ ހުރި އީރަމް ގެ މޫނަށް ބަލާލަމުން ލާާމިހް ބުނެލިއެވެ. އީރަމް ގެ ފަހަތުން ގޮސް ލާމިހް އެ އަތުގެ ތެރޭ ލޯތްބާއެކު އީރަމް ހައްޔަރު ކޮއްލުުމުން އީރަމް ސިހުނެވެ. ” އީމް.. ލިސްން ޓު މައި އެވްރީ ވޯޑް.. އައި ލަވް ޔޫ.. ކުރިން ވެސް ބުނިހެން ޔޫ އާރ މައި އެވްރީތިންގް.. ދުވަހަކުވެސް އީމް ދެރަވާކަހަލަ ކަމެއް ނުކުރާނަން.. ކިތަންމެ ބޮޑު ކަމެއް ވިޔަސް މައްސަަލަ އެއް ޖެހުނަސް އީމް ދޫކޮށެއް ނުލާނަން.. އީމް އަހަންނަށް އިތުބާރު ކުރަންތަ..” ލާމިހް އެހާ ސީރިއަސް ވާހަަކައެއް ފެށުމުން އީރަމް ގެ ހިތުގެ ވިންދު އަވަސް ވާން ފެށިއެވެ. ލާމިހް ބުނަން އެ އުޅެނީ ކީކޭ ހެއްޔެވެ. ހިމަ ފޮދު ވާރޭ ވެހެން ފެށުމާއެކު ވާރޭ ތިކިތަށް އީރަމް ގެ ގަޔަށް ވިއްސަން ފެށުމުން ހީކަރުވާގޮތް ވިއެވެ. ” އިތުބާރުކުރަން..” އީރަމް އެހުރި ގޮތަށް ހުރެ ބުނެލިއެވެ. އީރަމް ގެ ކޮނޑުގައި ދަތްދޮޅި އަޅުވާލަމުން ލާމިހް ހިނިތުންވެލިއެވެ. އެހާ ގާތުގައި ލާމިހް ހުރުމުން އީރަމް ހިތް އަވަސް ވެފައިވެއެވެ. ވާާރޭ ބޯ ކޮއްލީ ވެސް ދެމީހުން އެހެން ތިއްބައެވެ. ” ވިލް ޔޫ މެރީ މީ ބޭބީ..” ކަންފަތް ދޮށުގައި ލާމިހް ސިއްރުން ބުނެލި ޖުމްލައިން އީރަމް ކުއްލި ހަރަކާތަކާއެކު އެނބުރިއްޖެއެވެ. އެޔާއެކު އީރަމް ގެ ނޭފަތް ޖެހުނީ ލާމިހް ގެ މޭމަތީގައެެވެ. ” އައުޗް.. ވަޓް..” ވީ ތަދާއެކު ވެސް ލާމިހް އެ ބުނި ބަސް ތަކުރާރު ކޮއްދޭން އީރަމް އެދުނެވެ. އީރަމް އަށް ވީ ގޮތުން ލާމިހް އަށް ހެވުނެވެ. ” ވިލް ޔޫ މެރީ މީ..” ޖީބު ގައި އޮތް އޮނގޮއްޓި ދައްކާލަމުން ލާމިހް އެހެން އެހުމުން އީރަމް ގެ ދެލޯ ބޮޑުވެގެން ދިޔައެވެ. ރޭގަނޑުގެ އެ ވަގުތު ވޭހޭ ބޯ ވާރޭއާއެކު އެ ފިނި ހިތްގައިމު މާހައުލުގައި ލާމިހް ކުރިމަތީ ހުއްޓި ހުރެ އެކޮއްލި ސުވާލުން އީރަމް ގެ ލޮލަށް އުފާވެރިކަމުގެ ކަރުނަ ޖަމާވިއެވެ. ކުރިމަތީ ހުއްޓި ހުރި އެ ހިތުގެ ލޯތްބަށް ނޫނެކޭ ބުނާނީ ކިހިނެއްހެއްޔެވެ. އެ ހަޔާތަށް އުފާ ގެނެސްދިނީ ލާމިހް އެވެ. ” ޔެސް..” އީރަމް މަޑުމަޑުން އެހެން ބުނުމުން ލާމިހް ދެ ފަރާތަށް ބޯ ހޫރާލިއެވެ. ” އަޑެއް ނީވޭ.. ” ވާރޭގެ ސަބަބުން އީރަމް ބުނި އެއްޗެއް ލާމިހް އަކަށް ސާފެއް ނުވިއެވެ. ” ޔެސް..” އީރަމް ހެމުން ހެމުން އެހެން ބުނުމާއެކު ލާމިހް އީރަމް ގެ އިނގިލީގައި އައްގޮއްޓި އަޅުވާލަދިނެވެ. އީރަމް އާއި ގާތް ވެލަމުން ލާމިހް އެ ނިތްކުރީގައި ބޮސް ދިނީ ލޯތްބާއެކުއެވެ.\nޖެހިގެން އައި ދުވަހު ލާމިހް އާއި އީރަމް ގެ ކައިވެނީގެ ހަބަރު އިވުމުން އެންމެންގެ ވެސް މޫނުމަތިން އުފާވެރިކަން ފެނެއެވެ. ޒާހިރު އާއި ބައްދަލުކޮށް ލާމިހް އެވާހަަކަ ބުނުމުން ޒާހިރު ވެސް އެކަމާއި ދެކޮޅަށް ނުހަދައެވެ. އެންމެންގެ އެހީ އާއި އެކު ކައިވެނީގެ ކަންތައް ފެށުމުން ސަލްމާ ޖަނާ ކައިރީ އެދެމުން ދިޔައީ ކަޔާން އާއި ޖަނާގެ ކައިވެނި ވެސް އަވަސްކުރުމަށެވެ. އެވާހަކަ ތަކަށް ކަޔާާން އާއި ޖަނާ ވެސް އެއްބަސްވެލުމަކުން ވާހަކަ އޮއްބާލަނީއެވެ.\nމެންދުރު ނަމާދު ކޮށް ނިމުމާއެކު ރަޝީދު މިސްކިތުން ފޭބިއެވެ. ” ރަޝީދު..” ފަހަތުން ނުކުތް ހަރު އުމުރުގެ ފިރިހެންމީހާ ރަޝީދަށް ގޮވާލުމުން ރަޝީދު އެމީހަށް ބަލާލިއެވެ. ” އަނހާ.. ޝިޔާމް.. ކޮބާ ކިހިނެއް..” އެމީހާއާއި ސަލާމްކޮއްލަމުން ރަޝީދު އަހާލިއެވެ. ” ރަނގަޅު.. ރަޝީދު ކިހިނެއް..” ދެ އެކުވެރިންގެ މެދުގައި ވާހަކަ ދެކެވެމުން ދިޔައެވެ. ” ލާމިހް ފެނޭ އަންހެން ކުއްޖެއް ގޮވައިން އުޅޭތަން.. އެއީ ކޮންކުއްޖެއްތަ..” ޝިޔާމް ޝައުގުވެރިކަމާއެކު އަހާލިއެވެ. ” އެއީ އެސޮރު އިންނަން އުޅޭ ކުއްޖާ.. ވަރަށް އަވަހަށްް ކައިވެނި ކުރާނެ.. ޝިޔާމް ވާނެ ކައިވެނީގެ ހަފްލާއަށް އަންނަން..” ރަޝީދު ފަހުރުވެރިކަމާއެކު ބުނެލިއެވެ. ހުރި ހަމަ އެކަނި ފިރިހެން ދަރިފުޅު މީހަކާ އިންނަން ތައްޔާރުވަމުންދާއިރު ރަޝީދުގެ އުފާވެރިކަން އިތުރުވެފައިވެއެވެ. ” ދެން ހަމަ އެދެކުދިން ގުޅެން ރަޝީދު ގަބޫލް..” ޝިޔާމް ކޮއްލި ސުވާލުން ރަޝީދު އެމޫނަށް ބަލާލިއެވެ. ” އާން.. ކީއްވެ ގަބޫލް ނުވާންވީ.. އީރަމް އެއީ ކިޔަވައިން ހުރި ރަނގަޅު ކުއްޖެއް..” ރަޝީދު އެހެން ބުނުމާއެކު ޝިޔާމް ބޯ ޖަހާލިއެވެ. ” އެކަމަކު އެމަންޖެ ކުރިން މީހަކާ އިނދެ ވަރިކޮއްފަ ހުރީމަ.. ލާމިހް އަށް ހަމަ އެނޫން ކުއްޖެއް ނުވީބާއޭ ހިތަށް މިއަރަނީ.. ދެން އުޅެވިއްޖެއްޔާ ރަނގަޅުތާ..” ޝިޔާމް ގެ ވާހަކަތަކުން ރަޝީދު ސިހުނެވެ. ” ތިބުނީ..” ރަޝީދު ގަބޫލްނުކުރެވިގެން އަހާލިއެވެ. ” ތި އީރަމް އުޅުނީ ކުުރިން ނާއިލް އާއި އިދެގެން.. އަހަރެން މި މަސައްކަތް ކުރާ ކޮމްޕެނީގެ ބޮޑުމީހާގެ ދަރިޔާ.. ލާމިހް ނުބުނޭތަ..” ރަޝީދު ގެ މޫނަށް ބަލާލަމުން ޝިޔާމް އަހާލިއެވެ. ” ނޫން ބުނި.. އޭތް.. ދެން ދަނީއޭ..” ރަޝީދު ހިނގައިގަންނަމުން ބުނެލިއެވެ. ސައިކަލަށް އަރާ ދުއްވާލި އިރު އެ މޫނު މަތިން ރުޅިވެރިކަމާއެކު ހިތްހަމަނުޖެހުން ފާޅުވެއެވެ.\nME FIRST DHW… varah varah reethi mi partvx as usual.. 🙂 keep it up seym 🙂\nEemn laamy dhurunukurahchey plx\nMi part ves varah loabi ingey\nseym thanx???..story up veythw balabala mihunnany..v reethi mi part vs❤❤❤..alhe seym lamee r eem dhuru nukurahchey..when nxt part up date..\nThanks firoo ?Insha Allah on TUESDAY ?\nWow ….. varah reethi….. next part varah ahvaha update koh dhehcheh……..\nWooooowww..v.loabi vaahaka…plz don’t separate ?????\nVv reethi…alhe story avahah up kohdheebaa plx\nThanks Lam ? will update on TUESDAY. ?\nWoww……stry vvvv salhi.\nNice day seym\nDhen vaany kihinehbaa dhw… Alhe, eem n laamy dhuru nukurahchey seym.. Ehaa dhuvas kohfa gulhunmyna dhen nuvaane dhw dhurukuraakah.. V v rythi mibaives.. Anehbayah v v inthixaaru kurevey\nThanks Ainth ? ?\nVarah loabi eem ndlaamy dhuru nukuranchey\nWoww.. varah reethi .. ❤ waitting ?\nThanks dearr ❤?\nDhen… Idhe varikurumaky ehaa bodu massalaeththa?\nIts notaproblem in my opinion. ? ekamaku vx mihaaru baeh meehunah ei v bodu massala eh.. Madhun nama vx it happens.\nThanks dearr ?\nOne of the best story ❤\nSeym.. thanks for the beautiful story ?\nKeep going like this ❤❤\nI wont be updating the story today.. Sorry for that but… Will be uploading it asap withasuprise ?


Furabandhu Ge Vaguthu Dhimaavaa Dhathithakah Lui Faseyha Goithakeh Hoadhaidheyn Idhikolhun Edhijje - Vaguthu\nފުރަބަންދުގެ ވަގުތު ދިމާވާ ދަތިތަކަށް ލުއި ފަސޭހަ ގޮތްތަކެއް ހޯދައިދޭން އިދިކޮޅުން އެދިއްޖެ\nމާލެ ފުރަބަންދު (ލޮކްޑައުން)ކޮށްފައިވާ ވަގުތު ރައްޔިތުންނަށް ދިމާވާ ދަތިތަކަށް ލުއި ފަސޭހަ ގޮތްތަކެއް ހޯދައިދިނުމަށް އިދިކޮޅު ކޯލިޝަނުން ގޮވާލައިފިއެވެ.\nއެ ކޯލިޝަނުން ނެރުނު ބަޔާނެއްގައި ބުނެފައި ވަނީ، 24 ގަޑިއިރުގެ މުއްދަތަށް އިޢުލާނު ކުރެވިފައިވާ ލޮކްޑައުންގެ ސަބަބުން މާލެ ސަރަހައްދުގައި ދިރިއުޅޭ ރައްޔިތުންނަށް އެތައް ދަތި އުނދަގުލަކާއި ކުރިމަތިލާން ޖެހުމުގެ އިތުރުން، ރައްޔިތުންގެ ހިތުގައި ބިރުވެރިކަން އިންތިހާއަށް އިތުރުވެގެންދާނެކަމެއް ކަމަށެވެ.\n"ރައްޔިތުންގެ ސަލާމަތާއި ރައްކާތެރިކަމަށްޓަކައި އަޅާ އެންމެހާ މުހިންމު ފިޔަވަޅުތަކުގައިވެސް ރައްޔިތުންނަށް ލުއިފަސޭހަ ގޮތްތަކެއް އިޚްތިޔާރުކުރުމާއެކު، ރައްޔިތުންނަށް ބޭނުންވާ ޞައްޙަ މަޢުލޫމާތުތައް ލަސްކުރުމެއް ނެތި ގުތުން ވަގުތަށް ހާމަކުރަމުން ގެންދިއުމަކީވެސް މުހިންމުކަމެއް". އިދިކޮޅު ކޯލިޝަންގެ ބަޔާނުގައި ވެއެވެ.\nއެ ކޯލިޝަނުން ވަނީ ރައްޔިތުންގެ ރައްކާތެރިކަމަށްޓަކައި ކަމާ ބެހޭ އެންމެހާ ފަރާތްތަކުން އަޅުއްވަމުން ގެންދަވާ ފިޔަވަޅުތަކަށް އެއްބާރުލުން ދިނުމާއެކު، އެޗް.ޕީ.އޭ އިން ދެއްވާ ޞިއްޙީ އިރުޝާދުތަކަށް ބޯލެނބުމަށް އިލްތިމާސްކޮށްފައެވެ.\nއެ ބަޔާނުގައި ބުނެފައި ވަނީ، ރާއްޖެއިން ބޭރުން އައި ފަރާތްތަކާއި އެފަރާތްތަކުގެ ކޮންޓެކްޓް ޓްރޭސިންގގެ ބޭރުން ދިވެއްސެއް ފުރަތަމަ ފަހަރަށް ކޮވިޑް-19 އަށް ފައްސިވިވުމުން އެކަމާއި ކަންބޮޑުވާ ކަަމަށެވެ. އަދި މިކަމާއި ގުޅިގެން ހަރުދަނާ އަދި އަވަސް ފިޔަވަޅުތަކެއް މިދަނޑިވަޅުގައި ނޭޅިއްޖެ ނަމަ، ރާއްޖޭގައި، އަދި ވަކިން ބައިބޯ ވެރިރަށް މާލޭގައި، ގިނަ ބަޔަކަށް ބަލި ފެތުރިގެން ދިއުމުގައި ފުރުޞަތު އެބަ އޮތް ކަމަށް އެ ބަޔާނުގައި ވެއެވެ.\nއޭޕްރީލް 15, 2020 19:13\nމީ އަންނިޔާޖެހުނު އަނެއްބައިގަނޑު\nއޭޕްރީލް 15, 2020 19:29\nމީ އަންނިއަށްވުރެ މާ ނުބައި ބައިގަނޑެއް. މިފަދަ ވަގުތުވެސް ބަލަނީ ސިޔާސީ ފައިދާއެއް ނެގޭތޯ. ރައްޔިތުންގެ ބޯކާލެވޭތޯ. މި ބައިގަނޑަކީ ދިވެހިރާއްޖޭގެ ހަލާކު\nއޭޕްރީލް 15, 2020 19:59\nކަލޭމެންނަށް ނޫސްތަކަށް ނާރާ މާގިނަދުވަސްވީ ދޯ ؟ އަވަހަށް ޔާމީނު ދޫކުރާށޭ ގޮވަންފަށަންވީނު ؟ ރައްޔިތުންނަށް ލުއިފަސޭހަ ގޮތް ހޯދާދޭން ގޮތް ކިޔާކަށް ކަލޭމެނަކަށް ނޭގޭނެ ! އަގަހިމޭނުންލައިގެން ތިބޭ !\nއޭޕްރީލް 15, 2020 20:01\nބަޔަކަށް ރަނގަޅު ގޮތެއްބުނެދިނުން ވެސް އެއީ ސިޔާސީ ފައިދާ ނެގުންތަ؟ ކަމެއް މެދުވެރިވާހިދު އެކަމެއް ދިމާވި މީހާޔަށް އެއްމެ ރަނގަޅަށް އެކަމާ ވިސްނާލާ ފިޔަވަޅުނޭޅިދާނެ ހާސްކަމުގެތެރޭ ، ރައީސް ކުރެއްވި ކަންތަށް ގޯހެކޭ އިދިކޮޅު ބޭފުޅުން ނުބުނޭ މިފިޔަވަޅު އެޅިއިރުވެސް އާއްމުންނަށް ވީހާވެސް ލުއިފަށޭހަ ގޮތަކަށް ކަންތަށްތަށް ކޮންދޭށޭ އެބުނަނީ ރީދޫކުދިންނަށް ތިޔަވިސްނޭ ގޮތެއްތާދޯ\nއޭޕްރީލް 15, 2020 20:10\nކުއްލިޔަކަށް ލޮކުޑައުން ކޮށްލުމުން އެތަށްބަޔަކަށް ދަތިތަކާކުރިމަތިވާނެ މިސާލަކަށް މާލޭގައި ދިރިއުޅޭ ބިދޭސީ މީހާ ހުޅުމާލޭގައި ހުއްޓާ ދެން މާލެ ނުދެވޭނޭ ބުނީމަ ދެން އޭނަޔަށް ވާނީ ކިހެނެއް އޭނަ ނިދާ ފެންވަރާ ހަދާނީ ކޮންތާކުން ، އަހަރެންމީ ދިވެއްސެއް ލޮކުޑައުން ކޮށްފިޔޭ ބުނިއިރު މެންދުރު ނުކައި ހުރީ ވަރަށް ބަނޑުހައިވެފަ ޑިއުޓީގައި ހުރީމައި ކާއެއްޗެއްހޯދަން ދެވޭކަން ވެސްނެތް އޯޑަރ ދޭން ގުޅާނެ ތަނެއްވެސް ނޭންގޭ ، މިހާލަތުގައި ކިތަށް މީހުން ތިބިބާ ލޮކުޑައުން ވީއިރު ؟\nއޭޕްރީލް 15, 2020 20:20\nކަލޭމެން އެދުނަސް ނޭދުނަސް އެކަންކަން ކުރާނެ!\nދެން ބުނާނެ ތިމަންނަމެން ބުނެގެންނޭ މިވެނި ކަމެއް ކުރީ! އެހާވެސް ހޭބަލި ބައެއް\nއޭޕްރީލް 15, 2020 20:30\nސަރުކާރުން ނިންމާނިންމުންތަކައް ކިޔަމަންވެގެން ތިބެންވީ.\nމީކީ ސިޔާސީގޮތުން އިދިކޮޅޭ އަނެކައްޗޭކިޔަންވީ ވަގުތެއްނޫން. ކެތްތެރިކަމާއެކު.\nﷲ އައް ދުއާކޮއް މުޅިދުނިޔެއިން މިވާބާއިން ސަލާމަތްކޮއްދެއްވާތޯ ދެންނެވުން\nއޭޕްރީލް 15, 2020 20:31\nމިވަގުތު ޔާމީނު ވެރިކަމުގައި ހުރިނަމަ ބޭހާއި ކާޑާއި ވެންޓިލޭޓަރު ވެސް ދޫކުރާނީ މެޑަމްގެ އޮފީހުން މެޑަމް ބޭނުންވާ ބަޔަކަށް\nއޭޕްރީލް 15, 2020 20:33\nއުދަގޫ ދަތިވުވަސްވެސް އަންނާނެ ކެއްތެރިވާން ދަސްކުރޭ މިއީ ގުދުރަތް ތެރިކަން ، ބޮޑުފިލާވަޅެއް އިންސާނާގެ އާރެއް ބާރެއްނެތްކަން\nއޭޕްރީލް 15, 2020 20:46\nކަލޭމެންވެސް ކިޔެއްތަވީ ރައްޔިތުންނަށް ފަސޭހަ ކޮށްދޭން މި ހަމަ އެންމެންވެސް އެހީތެރިވާންވީ ވަގުތެއްނު.\nއޭޕްރީލް 15, 2020 20:55\nތިތަށް ކިޔާނެ ގޫ އުނދުޅި ބޭނުމޭ ވެސް\nއޭޕްރީލް 15, 2020 20:56\nޢިދިކޮޅަށް ތިތިބީ މޮޔަގެރިތަކެއްބާ!\nމިދަޑިވަޅުގައި މާބޮޑަށް ސިޔާސީ ނުވާތި ސަރުކާރުން ނިންމާ ނިންމުނަތަކާއި އިރުޝާދަށް ތަބާވުމަށް އިލްތިމާސް ކުރަން.


Saikaleh control nuvegengos hulhumalegai accident eh hingaifi\nސައިކަލެއް ކޮންޓްރޯލް ނުވެ ހުޅުމާލޭގައި އެކްސިޑެންޓެއް ހިނގައިފި\nއެކްސިޑެންޓްގައި އަނިޔާވެފައިވަނީ 32 އަހަރުގެ ފިރިހެނަކަށް\nކ. މާލެ | 13 ނޮވެންބަރ 2019 | ބުދަ 08:33 | 27,100\nހުޅުމާލޭ މަގުމަތި - ރާއްޖެއެމްވީ\nސައިކަލެއް ކޮންޓްރޯލް ނުވެގެން ގޮސް ހުޅުމާލޭގައި އެކްސިޑެންޓެއް ހިނގައިފިއެވެ.\nފުލުހުން ބުނީ އަންގާރަ ދުވަހުގެރޭ 10:50 ހާއިރު ހުޅުމާލެ މިދިލި މަގުން ދުއްވާފައިދިޔަ ސައިކަލެއް ކޮންޓްރޯލް ނުވެގޮސް ޓްރީޓޮޕް ހުންނަ އަސުރުމާ މަގުގެ ޕޭވްމެންޓް މަތިން ގޮސް ގަސްތަކުގެ ތެރެއަށްވަދެ އެކްސިޑެންޓް ވެފައިވާ ކަމަށެވެ.\nމި އެކްސިޑެންޓުގައި އަނިޔާވެފައިވަނީ 32 އަހަރުގެ ފިރިހެނަކަށް ކަމަށް ފުލުހުން ބުނެއެވެ. އަދި މި މީހާއަށް ހުޅުމާލެ ހޮސްޕިޓަލުގައި ފަރުވާދީފައިވާ ކަމަށް ފުލުހުން ބުނެއެވެ. މި މައްސަލަ ފުލުހުން އަންނަނީ ބަލަމުންނެވެ.\nހުޅުމާލޭގައި އެކްސިޑެންޓެއް ހިނގާފައިވާ އިރު، އަންގާރަ ދުވަހުގެރޭ ހުޅުމާލެ ހައިވޭ ކައިރިން އެމްޓީސީސީ ބަހަކާއި ސައިކަލެއް ޖެހިގެން ހިނގި އެކްސިޑެންޓުގައި 13 އަހަރުގެ އަންހެން ކުއްޖެއް ވަނީ ނިޔާވެފައެވެ. މި މައްސަލައިގައި ބަސް ދުއްވަން އިން މީހާ ހައްޔަރުކޮށް މައްސަލަ ދަނީ ބަލަމުންނެވެ.


Muvahzafinnah aniyaa kurun balaeh nuganeveyne: WAMCO – Iru\n14 އެޕްރީލް 2021\nފިޠުރު ޒަކާތުގެ ގޮތުގައި ދައްކަންޖެހޭ ފައިސާގެ ޢަދަދު ޢާއްމުކޮށްފި\nކޮވިޑުން ރަނގަޅުވެ، އަނޫޕަމާ އެނބުރި އަންނަން ތައްޔާރުވަނީ!\nޕަތާންގެ ކްރޫ މެންބަރުން ކޮވިޑަށް ޕޮޒިޓިވްވެ، ޝާހްރުކް ޚާން ކަރަންޓީނަށް\nޢަދަދުތައް ދަށަށް، ޕޮޒިޓިވްވީ 58 މީހުން\nރެސިޕީ: އޯރިއޯ މިލްކްޝޭކް\nމުވައްޒަފުންނަށް އަނިޔާކުރުން ބަލައެއް ނުގަނެވޭނެ: ވެމްކޯ\nސަމާ· 1 ސެޕްޓެމްބަރު 2019\nމުވައްޒަފުންނަށް އަނިޔާކުރުމާއި ފުރައްސާރަކުރުމުގެ އަމަލުތައް ބަލަޔެއް ނުގަނެވޭނެ ކަމަށާއި މިފަދަ މައްސަލަތައް ކަމާބެހޭ ފަރާތްތަކަށް ހުށައަޅައި ބަލަމުންދާކަމަށް ވޭސްޓް މެނޭޖްމަންޓް ކޯޕަރޭޝަން (ވެމްކޯ) އިން ބުނެފިއެވެ.\nވެމްކޯއިން މިހެން ބުނެފައިވަނީ މަސައްކަތުގެ މާހައުލުގައި ވެމްކޯގެ މުވައްޒަފުންނަށް ދިމާވާ އަނިޔާ އާއި ފުރައްސާރައާއި ގުޅޭގޮތުން ރޭ ނެރުނު ނޫސްބަޔާނެއްގައެވެ.\n“މި ކޯޕަރޭޝަންގެ އެންމެ އަގުބޮޑު ރައުސުލްމާލެއް ކަމުގައި އަބަދުވެސް ދެކެނީ، މި ކޯޕަރޭޝަންގެ މުވައްޒަފުންނެވެ. ރައްޔިތުންނަށް ސާފު ވެއްޓެއް ޔަޤީންކޮށްދިނުމުގެ މާތް މަޤްޞަދުގައި މި ކޯޕަރޭޝަންގެ އެންމެހާ މުވައްޒަފުން މެދުނުކެނޑި ކުރައްވަމުން ގެންދަވާ ބުރަ މަސައްކަތުގެ ތެރެއިން، މަދުން ނަމަވެސް މުވައްޒަފުންނަށް އަނިޔާކުރުމާއި ފުރައްސާރަކުރުމުގެ ޢަމަލުތައް ހިނގަމުންދާކަން ހިތާމައާއި އެކު ފާހަގަކުރަމެވެ.” ވެމްކޯގެ ނޫސްބަޔާނުގައި ބުނެފައި ވެއެވެ.\nދެފުށް ފެންނަ އިންތިހާބެއް ބާއްވައިދޭން ނަޝީދު އެދިވަޑައިގެންފި\nމިފަދަ ޢަމަލުތަކަކީ ވެމްކޯއިން އެއްވެސް ހާލަތެއްގައި ބަލައިގަންނާނެ ކަމެއްނޫން ކަމަށާއި މިފަދަ އަމަލުތައް ހިނގާ ފަރާތްތަކުގެ މައްސަލަ ކަމާބެހޭ ފަރާތްތަކަށް ހުށައަޅައި މައްސަލަ ބަލަމުންދާނެ ކަމަށްވެސް ނޫސްބަޔާނުގައި ވެއެވެ.


Dhidhdhoon covidah fassivi jumula 23 ah - Ihavan Online\nMay 04, 2021 00:31\nއިތުރު6މީހަކު ފައްސިވެ ދިއްދޫގެ ޖުމުލަ ފައްސި 23 އަށް\nކޮންޓެކްޓު ޓުރޭސިންގ އާއި ސާމްޕަލް ނެގުމުގެ މަސައްކަތުގައި ހޮސްޕިޓަލުގެ މުވައްޒަފުން ހަރަކާތްތެރިވަނީ. ފޮޓޯ: ހއ. އަތޮޅު ހޮސްޕިޓަލް\nހއ. ދިއްދޫއިން އިތުރު6މީހެއް ކޮވިޑަށް ފައްސިވުމާގުޅިގެން އެރަށުން ކޮވިޑަށް ފައްސިވި ޖުމުލަ އަދަދު 23 އަށް އަރައިފިއެވެ.\nމިދިޔަ ހޮނިހިރު ދުވަހު ދިއްދޫގައި ހުންނަ ފްލޫ ކްލިނިކަށް ދެއްކި މީހަކު ކޮވިޑަށް ޕޮޒިޓިވް ވުމާ ގުޅިގެން އެމީހާގެ ޑައިރެކްޓު ކޮންޓެކްޓުގެ ގޮތުގައި 28 މީހެއްގެ ސާމްޕަލް ނެގިއެވެ. އޭގެ ތެރެއިން 14 މީހެއްގެ ސާމްޕަލް ނެގެޓިވްވިއިރު، އަނެއް 14 މީހުންގެ ސާމްޕަލް ވަނީ ޕޮޒިޓިވްވެފަ އެވެ. ޕޮޒިޓިވް ވި 14 މީހުންގެ ޑައިރެކްޓު ކޮންޓެކްޓުގެ ގޮތުގައި ރޭ ވަނީ 121 މީހެއްގެ ސާމްޕަލް ނަގާފައެވެ. ހާއަލިފު އަތޮޅު ހޮސްޕިޓަލުން މިރޭ ހާމަކުރެއްވި މައުލޫމާތު ތަކުގައި ވާގޮތުން121 ސާމްޕަލްގެ ތެރެއިން6މީހެއް ވަނީ ކޮވިޑަށް ޕޮޒިޓިވް ވެފައެވެ. ނަމަވެސް އަދިވެސް 75 މީހެއްގެ ސާމްޕަލްގެ ނަތީޖާ ނުލިބޭ ކަމަށް އެހޮސްޕިޓަލުން ވިދާޅުވެއެވެ.\nމީގެއިތުރުން ހޯމް ކަރަންޓީނުގައި ތިއްބާ ޕޮޒިޓިވްވި ދެ މީހެއްވެސް މިވަގުތު ދިއްދޫގައި އެބަތިބި ކަމަށް ހާއަލިފު އަތޮޅު ހޮސްޕިޓަލުން މައުލޫމާތު ދެއްވައެވެ. އެހެންކަމުން މިވަގުތު ދިއްދޫގައި ތިބި ޖުމްލަ ޕޮޒިޓިވްމީހުންގެ ޢަދަދު 23 އަށް ވަނީ އަރާފަ އެވެ.\nރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު ވަރަށް ބޮޑަށް އިތުރުވާން ފެށުމުން މިހާރު ވަނީ އަތޮޅުތެރޭގައި ވެސް އެއްރަށުން އަނެއް ރަށަށް ދަތުރުކުރުން މަނާކޮށްފައެވެ.\nހއ. ދިއްދޫ ހެލްތު ޕްރޮޓެކްޝަން އެޖެންސީ ކޮވިޑް 19


މޯލްޑިވިއަންއިން ކޮޗިންއަށް ހަފްތާއަކު3ދުވަހު ދަތުރުކުރަނީ މޯލްޑިވިއަންއިން ކޮޗިންއަށް ހަފްތާއަކު3ދުވަހު ދަތުރުކުރަނީ\nމޯލްޑިވިއަންއިން ކޮޗިންއަށް ހަފްތާއަކު3ދުވަހު ދަތުރުކުރަނީ\nމޯލްޑިވިއަންއިން އިންޑިޔާގެ ކޮޗިންއަށް ހަފްތާއަކު3ދުވަހު ދަތުރުކުރާގޮތަށް ހަމަޖެހިއްޖެއެވެ.\nކޮޗިންއަށް ދަތުރުތައް ފެށުން އިފްތިތާހުކުރުމަށް އިންޑިޔާގެ ކޮޗިންގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އައިލެންޑް އޭވިއޭޝަންގެ ޑެޕިއުޓީ މެނޭޖިންގ ޑިރެކްޓަރ ޢާއިޝަތު ޖެނިފާ ވިދާޅުވީ އަންނަ މަހުގެ 28 ގައި މޯލްޑިވިއަނުން އިންޑިއާގެ ކޮޗިންއަށް ދަތުރު ފަށާނެކަމަށެވެ. އަދި އަލަށް ފަށާ ދަތުރުތަކާއެކު ފަތުރުވެރިކަން ކުރިއެރުވުމުގައި މޯލްޑިވިއަންގެ ރޯލް އިތުރަށް ފުޅާވެގެންދާނެ ކަމަށްވެސް އޭނާ ވިދާޅުވިއެވެ.\n"އަޅުގަނޑުމެން ބޭނުން އިންޑިޔާގެ ފަތުރުވެރިން ރާއްޖެއައިސް ރީތި ދޮންވެލި ގޮނޑު ދޮށާއި، ވިލުނޫކުލައިގެ މޫދާއި، މި ހޫނުކަން އިޙްސާސްކުރަން. މޯލްޑިވިއަންގެ ދަތުރުތައް ފެށުމާއެކު ދަތުރުގެ ފަސޭހަކަންލިބި އަތްފޯރާ ފަށުގައި ފަތުރުވެރިންނަށް ދިވެހިރާއްޖެ ބަލާލެވޭނެ" ޖެނިފާ ވިދާޅުވިއެވެ.\nމި ހަފްތާތެރޭގައި މޯލްޑިވިއަނުން ވަނީ ޓްރިވެންޑްރަމްގައި މޯލްޑިވިއަންގެ އޮފީހެއްވެސް ހުޅުވާފައެވެ. 2008 ވަނަ އަހަރުން ފެށިގެން މޯލްޑިވިއަން އިން އަންނަނީ ޓްރިވެންޑްރަމަށްވެސް ދަތުރުތައް ކުރަމުންނެވެ. މިދިޔަ 11 އަހަރު ޓްރިވެންޑްރަމުން ހިދުމަތްތައް ދެމުން އައީ އޭޖެންޓުން މެދުވެރިކޮށެވެ. ނަމަވެސް އަލަށް ހުޅުވި އޮފީހުގެ ސަބަބުން ޙިދުމަތް ލިބިގަތުމަށް ކަސްޓަމަރުންނަށް އިތުރު ފަސޭހަތަކެއް ލިބިގެންދާނެކަމަށް މޯލްޑިވިއަނުން ބުނެއެވެ.\nކޮޗިންއާއި ޓްރިވެންޓްރަމްގެ އިތުރުން ޗެއްނާއީއަށްވެސް މޯލްޑިވިއަންއިން އަންނަނީ


vnews - buchaa cup ge namuga Fuvahmulkuga agubodu mubaarateh baahvani\nބުޗާ ކަޕްގެ ނަމުގައި އަގުބޮޑު ފުޓްބޯޅަ މުބާރާތެއް ފުވައްމުލަކުގައި ބާއްވަނީ\n12 ސެޕްޓެމްބަރ 2017\nއަތޮޅު ތެރޭގައި ބާއްވާ އެންމެ އަގުބޮޑު އެއް ފުޓްބޯޅަ މުބާރާތް، ފުވައްމުލަކު ސިޓީގައި ބާއްވަން އަމިއްލަ ފަރާތަކުން ނިންމައިފިއެވެ.\nބުޗާ ކަޕްގެ ނަމުގައި ބާއްވާ މި ފުޓްބޯޅަ މުބާރާތަކީ ޗެމްޕިއަންޓީމަށް އަގު ބޮޑު ފައިސާގެ އިނާމެއް ހުށައެޅިގެންވާ ވަރަށް ފުރިހަމަ މުބާރާތަކަށް ވެގެންދާނެ ކަމަށް މުބާރާތް އިންތިޒާމް ކުރާ ފަރާތް ކަމަށްވާ އަޙްމަދު ޝިފާއު (ބުޗާ) ވަނީ ބުނެފައެވެ.\nމުބާރާތާއި ބެހޭ ގޮތުން ވާހަކަ ދައްކަމުން ބުޗާ ބުނީ މި މުބާރާތް ބާއްވަން އިސްނެގީ ރާއްޖޭގައި ބޮޑު ފުޓްބޯޅައަށް އޮތް ފޯރި ކެޑި ބޮޑު ފުޓްބޯޅައިގެ މަގްބޫލުކަން ފުވައްމުލަކުގައި ވެސް ކުޑަވުމުން އެކަމަށް މީހުންގެ ޝައުގުވެރިކަން އިތުރު ކުރުމަށް ކަމަށެވެ.\nމުޅިރާއްޖޭގައި ފުޓްސަލްގެ ފޯރި އިތުރުވެފައިވާ މި ދަނޑިވަޅުގައި އަގު ބޮޑު ފައިސާގެ އިނާމަކާއެކު ބާއްވާ މި މުބާރާތް ވެގެންދާނީ ފުވައްމުލަކުގެ އިތުރުން މުޅިރާއްޖެއަށް ވެސް އިންގިލާބެއް ގެނުވާނެ މުބާރާތަކަށް ކަމަށް ބުޗާ ބުންޏެވެ.\nމުބާރާތަށް މުޅި ފުވައްމުލަކު ތައްޔާރުވަމުންދާއިރު ބުޗާ ކަޕާއެކު ބޮޑު ފުޓްބޯޅައަށް މީހުންގެ ޝައުގުވެރިކަން އިތުރު ކުރެވޭނެ ކަމަށާއި މި މުބާރާތަކީ ހުރިހާ ގޮތަކުން ވެސް ފެންވަރު ރަނގަޅު އަދި ފުރިހަމަ މުބާރާތަކަށް ވެގެންދާނެ ކަމަށް ބުޗާ ވަނީ ބުނެފައެވެ.\nމުބާރާތާއި ބެހޭ ގޮތުން އިންތިޒާމް ކޮމެޓީގެ ފަރާތުން އަޙްމަދު ޝަރީފް (ބިގާ ޝަރީފް) ބުނީ ބުޗާ ކަޕް ބޭއްވުމަށް ފުވައްމުލަކުގެ ޒުވާނުން ތަކެއް އިސްނެގި ކަމީ ލިބިގެންދިޔަ ވަރަށް ބޮޑު އުފަލެއް ކަމަށާއި މިއީ ފުވައްމުލަކަށް ހިނިތުންވުން ގެނުވާނެ ފުރިހަމަ މުބާރާތަކަށް ވެގެންދާނެ ކަމަށެވެ.\nބުޗާ ކަޕަށް މުޅި ފުވައްމުލަކު ތައްޔާރުވަމުންދާއިރު މުބާރާތައް ޓީމުތަކުން ވަރަށް ފުރިހަމަޔަށް ތައްޔާރުވެފައިވާ ކަމަށް ބިގާ ބުންޏެވެ. މިއީ މިހާތަނަށް މާލެ ފިޔަވާ ވާއްވާނެ އެންމެ ފުރިހަމަ އަދި ކުޅުމުގެ ފެންވަރު ވެސް އެންމެ ރަނގަޅު މުބާރާތައް ވެގެންދާނެ ކަމަށާއި މުޅި ރާއްޖެއިން މި މުބާރާތް ބަލާލުމަށް ދައުވަތުދޭ ކަމަށް ބިގާ ބުންޏެވެ.\nފުވައްމުލަކުގައި ބޮޑު ފުޓްބޯޅަ އޮތީ ވަރަށް ފަހަތުގައި ކަމަށާއި އަލަށް ފަށާ ބުޗާ ކަޕަކީ ރަށުފެންވަރުގެ މުބާރާތެއް ނޫން ކަމަށާއި މުބާރާތް ރާވާފައި ވަނީ ގައުމީ ފެންވަރުގައި ކަމުން މި މުބާރާތައް ޒުވާނުން ދޭ ސަމާލުކަން ބަލާލުމަށް ފުވައްމުލަކަށް ވަޑައިގެންދެއްވުމަށް ރާއްޖޭގެ ރައީސުލްޖުމުހޫރިޔާގެ އަނބިކަބަލުންނަށް ވެސް ދައުވަތު އަރުވާ ކަމަށް ބިގާ ބުންޏެވެ.\nމި މުބާރާތުގައި އައްޑޫ އާއި ހުވަދޫ އަތޮޅު އަދި މާލެގައި ގައުމީ ފެންވަރުގައި ކުޅެފައިވާ މަޝްހުރު މޫނުތައް ފެނިގެންދާނެ ކަމަށް މުބާރާތް އިންތިޒާމް ކުރާ ފަރާތުން ބުނެއެވެ.\nމި މަހުގެ 25 ގައި ފެށުމަށް ހަމަޖެހިފައިވާ ބުޗާ ކަޕްގެ އޮފިޝަލް ލަވަ ލޯންޗުކޮށްފައިވާއިރު މި މުބާރާތުގެ ގުރުލުން ބޭއްވުމަށް ހަމަޖެހިފައިވަނީ އަންގާރަ ދުވަހުގެ ރޭ ފުވައްމުލަކުގައެވެ.\nމުބާރާތުގައި އަށް އަވަށުން ހަތް ޓީމު ބައިވެރިވެފައިވާއިރު މެޗުތައް ކުޅުމަށް ހަމަޖެހިފައި ވަނީ ފުވައްމުލަކު ސްޓޭޑިއަމްގައެވެ. މުބާރާތުގެ ޗެމްޕިއަން ޓީމަށް 100،000 އެއްލައްކަ ރުފިޔާގެ އަގު ބޮޑު ފައިސާގެ އިނާމެއް ހުށައަޅާފައިވާއިރު ރަނަރަޕް ޓީމަށް ވެސް ވަނީ ފައިސާގެ ބޮޑު އަދަދެއް ހުށަހަޅައިފައެވެ.\nޗެމްޕިއަން އަދި ރަނަރަޕް ޓީމުގެ އިތުރުން މުބާރާތުގެ އެންމެ މޮޅު ފަސް ކުޅުންތެރިންނާއި، އެންމެ ގިނަ ލަނޑުޖެހި ކުޅުންތެރިޔާއާއި، އެންމެ މޮޅު ކުޅުންތެރިޔާއާއި، ފެއާޕްލޭ ޓީމު އަދި ކޮންމެ މެޗެއްގެ މޮޅު ކުޅުންތެރިޔާގެ މަގާމު ވެސް ހޮވުމަށް ހަމަޖެހިފައިވެއެވެ.\nމުޅިން އަލަށް ބާއްވާ މި މުބާރާތް ކޮންމެ އަހަރަކު ވެސް ކުރިއަށްގެންދާނެ ކަމަށާއި ކޮންމެ އަހަރަކު ވެސް ފައިސާގެ އިނާމުތައް ބޮޑުކުރަމުން ގެންދާނެ ކަމަށް މުބާރާތް އިންތިޒާމްކުރާ ފަރާތުން މައުލޫމާތުދެއެވެ.\nއިންޑިއާ ސިފައިންގެ މީހެއްގެ މަރުވެ ގަނޑުވެފައިވާ ހަށިގަނޑު 50 އަހަރުފަހުން ފެނިއްޖެ\nމޯލްޑިވިއަން ޓެނިސް ޗެމްޕިއަންޝިޕުގެ ވަނަވަނައަށްދިޔަ ފަރާތްތަކަށް އިނާމުދީފި\nފަތުރުވެރިންގެ އަދަދު އިތުރުކުރަން ސްރީލަންކާއިން ޚާއްސަ ފިޔަވަޅުތަކެއް އަޅަނީ\nއެންމެނާއިމެދުވެސް ކަންކަން ކުރާނީ އިންސާފާއި ހަމަހަމަކަމާއިއެކު: ފައިސަލް\nމަސައްކަތަށް ނިކުތީ ހަފްތާގެ ހަތަރު ދުވަހު، މި ގޮތް މާ ކާމިޔާބު!\nކޯޓަށް ހަނިމޮޅެއް ލިބުނު އިރު ބީއެމްސީ އާއި ހެލްތު މެޗު އެއްވަރު\nއާމިނާ ތަކުރުފާނޭތޯއެވެ. އަންނަނީ ހިންޏެވެ.\n"އެކި ބޭފުޅުން މެދުވެރިކޮށް ސިއްސައިގެންދާފަދަ ޑީލްތައް އިމްރާނަށް ހުށައެޅި"\nޙުސައިން ފަރިޔާޒް Follow @@fariyaaz


ޕަބްލިޝްކުރި ތާރީޚް: 23 ޖޫން 2019\nސުންގަޑި: 01 ޖުލައި 2019 1400\nޅ. އަތޮޅު ތަޢުލީމީ މަރުކަޒު\nދިވެހި ޓީޗަރ ހޯދުމަށް\nމަޤާމު: ޓީޗަރ (ދިވެހި)\nމަޤާމު ނަމްބަރ: J-309513\nމަޤާމުގެ ރޭންކް: ސީއެސް 11 އިން ސީއެސް 15\nމަޤާމް އޮތް އޮފީސް: ޅ. އަތޮޅު ތަޢުލީމީ މަރުކަޒު\nވަޒީފާ އަދާކުރަން ޖެހޭ ތަން: ޅ. އަތޮޅު ތަޢުލީމީ މަރުކަޒު / ޅ. ހިންނަވަރު\nމުސާރަ: 7070.00 ރުފިޔާ – 10640.00 ރުފިޔާ އާއި ދެމެދު\nސަރވިސް އެލެވަންސް: -/2500 ރުފިޔާ (ދެހާސް ފަސްސަތޭކަ ރުފިޔާ)\nތަޢުލީމީ ރޮނގުތައް: އެޑިއުކޭޝަން، ސްޕެޝަލް އެޑިޔުކޭޝަން، ޓީޗިންގ\nގުޅޭ ވަޒީފާގެ ދާއިރާތައް: ޓީޗިންގ ސާވިސަސް\n4. އެޑިއުކޭޝަން ކޮލިފިކޭޝަން އެލަވަންސް\nޙަވާލުކުރެވިފައިވާ މާއްދާ ނުވަތަ މާއްދާތައް މުޤައްރަރުގައިވާ މިންވަރަށް ދަރިވަރުންނަށް އުގަންނައިދިނުން.\nދަރިވަރުންގެ މަސައްކަތްތައް ރެގިއުލަރކޮށް ޗެކްކުރުމާއި ބިނާކުރަނިވި ފީޑްބެކް ދިނުން.\nދަރިވަރުންނަށް ޙާސިލްވަމުންދާ މިންވަރު ޗެކްކުރުމާއި، ރިކޯޑްކުރުމާއި، އެމައޫލޫމާތުތައް ޙިއްސާކުރަންޖެހޭ ފަރާތްތަކާއި ޙިއްސާކުރުން.\nކިޔަވައިދިނުމާއި ގުޅޭގޮތުން ސްޕަވައިޒަރާއި ޙަވާލުކުރަންޖެހޭ އެންމެހައިތަކެތި (ސްކީމްއޮފް ވަރކް، ލެސަންޕްލޭން، މާރކްސްޝީޓްފަދަ) ހަމަޖެހިފައިވާ އުސޫލާއި އެއްގޮތަށް ޙަވާލުކުރުން.\nއިސްލާމް ދީނާއި ދިވެހިރާއްޖޭގެ ގާނޫނާއި ގަވާޢިދުތަކާއި ސްކޫލު ކުދިންގެ ގަވާޢިދުތަކާއި ސްކޫލުގެ ގަވާޢިދުތަކަށް ދަރިވަރުން އަހުލުވެރިކުރުމާއި ރީތި އާދަތައް ދަރިވަރުންގެ ކިބައިގައި ހަރުލެއްވުމަށް މަސައްކަތްކުރުން.\nޙަވާލުކުރެވޭ ޓައިމްޓޭބަލްގައިވާ ގަޑިތަކަށާއި ރިލީފްގަޑިތަކަށް ގަޑިއަށް ހާޒިރުވެ ދަރިވަރުންނަށް ފައިދާހުރިގޮތަކަށް ފިލާވަޅު ކުރިއަށް ގެންދިއުން.\nސްކޫލުން ކުރިއަށްގެންދާ ޚާއްސަމަސައްކަތްތަކުގައި ބައިވެރިވުމާއި ސްކޫލުގެ މަސައްކަތުގެ ދާއިރާގެތެރެއިން ޙަވާލުކުރެވޭ އެހެނިހެން ކަންތައްތައް ކުރުން.\nމަޢުލޫމާތު ފުރިހަމަކޮށްފައިވާ ވަޒީފާއަށް އެދޭ ފޯރމް، ) ވަޒީފާއަށް އެދޭފޯމު މިސްކޫލްގެ ކައުންޓަރުން ލިބެންހުންނާނެއެވެ. އަދި ކޮމިޝަނުގެ ވެބްސައިޓުން www.csc.gov.mvww ޑައުންލޯޑް ކުރެވޭނެއެވެ.(\nވަޒީފާއަށް އެދޭ ފަރާތުގެ ވަނަވަރު/ ސީވީ (ގުޅޭނެ ފޯނު ނަންބަރާއި އީމެއިލް އެޑްރެސް ހިމެނޭގޮތަށް)\nވަޒީފާއަށް އެދޭ ފަރާތުގެ ދިވެހިރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީ.\nސިވިލް ސާވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުއައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާއިމެދު އިޢުތިރާޒެއް ނެތްކަމަށް، ވަޒީފާ އަދާކުރާ އޮފީހުގެ ލިޔުން.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސްޓްފިކެޓުތަކާއި ޓްރާންސްކްރިޕްޓްގެ ކޮޕީ ނުވަތަ ކޯސް ފުރިހަމަ ކުރިކަމުގެ ލިޔުމާއި ކޯހުން ލިބޭ ސެޓްފިކެޓް ވަކި ފެންވަރެއްގައި ޤަބޫލް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ.\n(ށ) މަތީ ތަޢުލީމުދޭ، ރާއްޖޭގެ މަރުކަޒަކުން ދޯކޮށްފައިވާ ތަޢުލީމީ ސެޓްފިކެޓްތަކާއި ޓްރާންސް ކްރިޕްޓްގެ ކޮޕީ ނުވަތަ ކޯސް ފުރިހަމަ ކުރިކަމުގެ ލިޔުމުގެ ކޮޕީ.\n(ނ) ސިވިލް ސަރވިސް ޓްރެއިނިންގް އިންސްޓިޓިއުޓުން ހިންގާ ކޯސްތަކުގެ ސެޓްފިކެޓްތަކުގެ ކޮޕީ.\nސިވިލްސަރވިސްގެ ވަޒީފާއަށް ވަނުމަށް ދެވޭ އިމްތިހާނުން ފާސްވިކަން އަންގައިދިނުމުގެ ގޮތުން ސިވިލް ސަރވިސް ޓްރެއިނިންގް އިންޓިޓިއުޓުން ދޫކޮށްފައިވާ ސެޓުފިކެޓުގެ ކޮޕީ.\n)ހ) ސިވިލް ސަރވިސް އިން ބޭރު ވަޒީފާއެއް އަދާކޮށްފައިވާނަމަ، އެ ވަޒީފާއެއް އަދާކުރި މުއްދަތާއި ކުރި މަސައްކަތް ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބާޔާންކޮށް އެ އޮފީހަކުން ދޫކޮށްފައިވާ ލިޔުން، ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކްފޯމް.\nވަޒީފާއަށް އެދޭ ފޯމް ޅ. އަތޮޅު ތަޢުލީމީ މަރުކަޒުގެ އޮފީހުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 01 ޖުލައި 2019 ވާ ހޯމަ ދުވަހުގެ 14:00 ގެ ކުރިން ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ.އީ-މެއިލް އެޑްރަހަކީ: hr@lhaec.edu.mv އަށެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާތިލްކުރެވޭނެއެވެ. އަދި އިއުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު 02 ޖުލައި 2019 އާއި 07 ޖުލައި 2019 އާއި ދެމެދު ޅ. އަތޮޅު ތަޢުލީމީ މަރުކަޒުގައި އޮންނާނެއެވެ. އަދި އިންޓަވިއުއަށް ވަޑައިގަންނަވާއިރު ތަޢުލީމީ ސެޓްފިކެޓްތަކާއި ލިޔުންތައް އަސްލު ގެންނަވަންވާނެއެވެ. ވުމާއެކު، އެތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމިއިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މިސްކޫލްގެ ނަންބަރު: 6620010 އާ ގުޅުއްވުން އެދެމެވެ. އީ-މެއިލް ކުރާނީ hr@lhaec.edu.mv އަށެވެ.


އާމްދަނީ ޓެކްހާއެކު ކުލި ބޮޑުވާންޖެހޭ ސަބަބެއް ނެތް! މިއީ ނަޝީދުގެ އަޑި ނުބައިރޭވުމުގެ ދަށުންނިކަމެތި ރައްޔިތުންނަށް ދިން ވަރުގަދަ އަނިޔާއެއް! - Suvaadheeb\nއާމްދަނީ ޓެކްހާއެކު ކުލި ބޮޑުވާންޖެހޭ ސަބަބެއް ނެތް! މިއީ ނަޝީދުގެ އަޑި ނުބައިރޭވުމުގެ ދަށުންނިކަމެތި ރައްޔިތުންނަށް ދިން ވަރުގަދަ އަނިޔާއެއް!\nއާޓިކަލް ޕޯސްޓްކުރީ ސުވާދީބު5މަސް ކުރިން يناير 13, 2020 058\nއާމްދަނީން ޓެކްސް ނެގުމަކީ މި ސަރުކާރުގެ “ޖަޒީރާ ރާއްޖެ” ވަޢުދުނާމާގެ ދަށުގައިވާ އެންމެ މައި އެއް ވަޢުދެވެ. ސަރުކާރުގެ މި ވަޢުދު ހަޤީޤަތަކަށް ވެގެން ދިޔައީ 17 ޑިސެންބަރު 2019 ވަނަ ދުވަހު ރައީސް އިބްރާހީމް މުޙައްމަދު ސޯލިހު އާމްދަނީން ޓެކްސް ނެގުމުގެ ބިލު ތަސްދީގު ކުރެއްވުމާއެކު އެވެ. މި މަހުގެ އެއްވަނަ ދުވަހުން ފެށިގެން ވަނީ މި ޤާނޫނަށް އަމަލު ކުރާން ފަށާފަ އެވެ.\nއާމްދަނީން ޓެކްސް ނެގުމުގެ ޤާނޫނު ތަޞްދީގު ކުރެއްވުން ވެގެން ދިޔައީ ބޮޑެތި ބަހުސްތަކެއްގެ ފެށުމަކަށެވެ. މި ބަހުސާއިއެކު ގިނަ ބައެއްގެ ހިތްތަކުގައި ސުވާލުތައް އުފެދި ނުތަނަވަސްކަން ވެސް އުފެދިގެން ދިޔަ އެވެ.\nމި ޓެކުހުގެ އަސްލު ހަގީގަތް އޮތްތާނގައި ބާއްވާފައި ކަމުގެ ހަގީގަތް އޮޅޭ ގޮތައް ބައެއް މީހުންގެ ބައެއް މީހުން މަސައްކަތް ހުއްޓެވެ. އަނެއް ބަޔަކު ގާނޫނުގެ މަފްހޫމަށް ނުވަތަ ހަގީގީ މަގުސަދާމެދު ނުވެސް ވިސްނައި ގާނޫނުގައި ބުނާ އެއްޗެއް ވެސް ނުބަލައި ބަހުސް ކުރަނީ އެވެ.\nމި ޤާނޫނު ނިވާފަތް ގަނޑަކަށް ހަދައިގެން ސިޔާސީ ގޮތުން މަންފާއެއް ހޯދޭތޯ ވެސް ބަޔަކު މަސައްކަތް ފެށި އެވެ. ބައެއް ވިސްނުންތައް ހުރީ މި ގާނޫނު ބަހަނާއަކަށް ދައްކައިގެން ވަކި ބައެއްގެ އަތުން މާލީ މަންފާތަކެއް ހޯދާށެވެ.\nމި ޓެކުހާއި ގުޅުވައިގެން ގެދޮރުގެ ކުލި ބޮޑު ކުރުމުގެ ވިސްނުމާއެކު ގެދޮރު ކުއްޔަށް ހިފައިގެން އުޅޭ މީހުންގެ ކަންފަތް ދޮށުގައި މި ކަމުގެ ނުރައްކާތެރި އިންޒާރުގެ ރަނގަބީލު ވަރަށް ބާރަށް ޖަހަން ފަށައިފިއެވެ. މިފަދަ އެތައް އެތައް ސުވާލު ތަކަކާއިއެކު މި ޤާނޫނާއި ގުޅޭ ކަންތައްތައް އޮޅުންބޮޅުން ގަނޑެއްގެ ތެރެއަށް ވައްޓާލީއެވެ.\nމަލާއިކަތުންނަށް އިހްތިރާމް ކުޑަކޮށް ޓްވީޓްކުރީމަ ލިބުނީ ޕްރޮސެކިއުޓަރ ޖެނެރަލް ކަމުގެ މަގާމު ސާބަހޭ ރައީސް ސޯލިހު\nނަމަވެސް މީގެ ހަގީގަތް އެނގޭނޭ ގޮތަށް ތިލަވެފައި އޮތުން މުހިންމެވެ. ފުރަތަމަ ކަމަކަށް، މިފަދަ ޓެކުހެއްގެ ވާހަކަ ދައްކަމުން ގޮސް ހަގީގަތަކަށް ވީ ހިސާބާއިމެދު ވިސްނާލާން ޖެހެ އެވެ. މި ސަރުކާރު ވެރިކަމަށް އައީ، އޯގާތެރިކަމާއި އިންސާފުވެރިކަމާއެކު ވެރިކަން ކޮށްދިނުމުގެ ވައުދާއި އެކުގަ އެވެ. އާންމު ރައްޔިތުންނަށް އުފުލަންޖެހިފައިވާ ތަކުލީފުތަކަށް ލުޔެއް ހޯދައިދިނުމުގެ ޔަގީންކަން ދެމުންނެވެ. ހަމަހަމަކަން ގާއިމް ކޮށްދޭނެކަން ކަށަވަރު ކޮށްދެމުންނެވެ.\nއެހެންކަމުން، އާމްދަނީން ޓެކްސް ނެގުމަކީ އާންމު ރައްޔިތުންނަށް އެއްވެސް ޙާލެއްގައި ތަކުލީފެއް ޖެއްސުންކަމަށް ބެލެވޭނެ އެއްވެސް ޖާގައެއް ނެތެވެ.\nދެވަނަ ކަމަކަށް، މިފަދަ ޓެކުހެއް ނެގުމުގެ ބޭނުމާއިމެދު ވިސްނާލަމާ ހެއްޔެވެ؟ އެއީ، ވަރަށް އަސާސީ ބޭނުމެކެވެ. އެއީ ރައްޔިތުންގެ އަސާސީ ބޭނުންތައް ފުއްދައިދިނުމަށް ބޭނުންވާ އާމްދަނީ ދައުލަތަށް ހޯދުމެވެ. ރައްޔިތުންނަށް ލުއި ފަސޭހަ މަގުތައް ކޮށައިދިނުމެވެ. ކޮންމެ ދިވެއްސަކަށް ކުރިމަތިވެފައިވާ ގޮންޖެހުންތަކާއި ތަކުލީފުތަކަށް، ހަމަހަމަކަމާއި އިންސާފުވެރިކަމާއިއެކު، ހައްލު ހޯދައިދިނުމެވެ.\nސުވާލަކީ، އާމްދަނީން ޓެކްސް ނެގުމުގެ ޤާނޫނާއިއެކު ރައްޔިތުންނަށް އިތުރު އުނދަގޫތަކެއް ކުރިމަތިކުރުވާން އުޅޭކަމަށް އަޑުފަތުރައި އޮޅުވައިލާން އުޅެނީ ކޮން ބޭނުމެއް ގައިހެއްޔެވެ؟ކެނެރީގޭ ނަޝީދު ނުވަތަ އެމްޑީޕީއަށް ބާރު ލިބޭ ކޮންމެ ފަހަރަކު ރައްޔިތުން ފެލާލަން ކޮނމެވެސް މޮޅހު ކަމެއް ކުރެއެވެ. ރައްޔިތުން ފެލާލައިގެން ނޫން ގޮތަކަށް އާމްދަނީ ހޯދޭނެ އެއވެސް ވިސްނުމެއް ނެތީބާ؟ ނުވަތަ ސަރުކާރު ހިންގަން ކެނެރީގޭ ނަޝީދުއަށް ނޭގެނީބާ؟\nރާއްޖޭގެ އާބާދީގެ ބޮޑު ޕަސެންޓެއް ދިރިއުޅެމުންދަނީ މާލޭގައެވެ. މީގެ ތެރެއިންވެސް އެންމެ ބޮޑު ޕަސެންޓެއް ހިއްސާކުރަނީ ތަންތަން ކުއްޔަށް ހިފައިގެން ދިރިއުޅެމުންދާ ފަރާތްތަކެވެ. އާމްދަނީން ޓެކްސް ނެގުމުގެ ބިލާއިއެކު ގެދޮރުގެ ކުލިތައް ބޮޑު ކުރާން މަޖުބޫރުވެފައިވާ ކަމަށް ދައްކައި ހަގީގަތް އޮޅުވައިލަ އެވެ.\nމާލޭގައި މީހުން ދިރިއުޅެމުންދާ ދަތި ހާލަކީ އެންމެންވެސް ދަންނަ ކަމެކެވެ. ހާއްސަކޮށް، މިއީ މިހާރުގެ ސަރުކާރު ވެރިކަމަށް އައުމުގެ ކުރީން ރަނގަޅަށް ދިރާސާކޮށް، ހޯދާ ބަލާފައިވާ ކަމެއް ކަމަށް ވެއެވެ. ރައްޔިތުން ދިރިއުޅެމުންދާ ބިކަ ހާލުން އަރައިގަނެވޭނެ ގޮތްތައް ހޯދައިދިނުމަކީ ސަރުކާރުގެ އެންމެ މުހިންމު އެއް އަމާޒެވެ.\nމިކަން ޙައްލު ކުރުމަށް ސަރުކާރުން އަޅާފައިވާ އެއް ފިޔަވަޅަކީ އާމްދަނީން ޓެކްސް ނެގުމުގެ ޤާނޫނެއް ވުޖޫދު ކުރުމެވެ. މި ޤާނޫނުގައި ގެދޮރު ކުއްޔަށް ދޫކޮށްގެން އާމްދަނީ ހޯދާ ފަރާތްތަކަށް ސަރުކާރުން ވަނީ އެތައް ލުއި ފަސޭހަތަކެއްގެ ދޮރު ހުޅުވައިދީފަ އެވެ. ޤާނޫނުގައި މިކަން ބަޔާންކޮށްފައިވާ ގޮތް ވަރަށް ސާފެވެ. އަދި، އޮޅުން އަރާންވީ ސަބަބެއް އޮތްކަމަކަށް ނުބެލެވެއެވެ.\nމި ގާނޫނު ވުޖޫދަށް އައުމުގެ ކުރީން ކަން އޮތީ ކިހިނެއް ހެއްުޔެވެ؟ ގެދޮރު ކުއްޔަށް ދީގެން އާމްދަނީ ހޯދާ ފަރާތްތަކުގެ އަތުން ޓެކުހެއްގެ ސިފައިގައި ސަރުކާރަށް ފައިސާ ދައްކަން ޖެހުނީ ވިޔަފާރި ފައިދާއިން ޓެކްސް ނުވަތަ ބިޒްނަސް ޕްރޮފިޓް ޓެކްސް (ބީޕީޓީ) ނެގުމުގެ ޤާނޫނާއިއެކުއެވެ. އެ ޤާނޫނު ވުޖޫދަށް އައީ ޖުލައި 18، 2011 އިގައެވެ. އެއާއިއެކު، ގެދޮރު ކުއްޔަށް ދީގެން އާމްދަނީ ހޯދާ ފަރާތްތަކަށް ލިބޭ ފައިދާގެ ވަކި ޕަސެންޓެއް ދައުލަތަށް ދައްކާން ފެށިއެވެ. ނަމަވެސް، އެ ޓެކްސްވެސް ދައްކާން ޖެހެނީ ވަކި މިންތަކެއްގެ މަތީން އާމްދަނީން ފައިދާ ލިބޭ ފަރާތްތަކެވެ.\nބީޕީޓީ ޤާނޫނުގެ ދަށުން، ގެދޮރު ކުއްޔަށް ދީގެން އާމްދަނީ ހޯދާ ފަރާތްތަކަށް ވެސް ލުއިފަސޭހަ ގޮތްތަކެއް އެކަށައަޅާފައި ވެއެވެ. އެއް ކަމަކީ، ގެދޮރު ކުއްޔަށް ދީގެން އާމްދަނީ ހޯދާ ފަރާތްތަކުން ޓެކްސް ދައްކާންޖެހޭ މިންވަރެވެ. އެ ގާނޫނުގެ ދަށުން އާންމު ފަރުދުން ކުރާ ވިޔަފާރިތަކުން — ގެދޮރުގެ ކުލީގެ ގޮތުގައި ހޯދާ އާމްދަނީ ހިމެނޭ ގޮތަށް– ޓެކްސް ނަގަނީ 500,000 ރުފިޔާއަށްވުރެ މަތީން ލިބޭ އާމްދަނީންނެވެ. މި އަދަދަށްވުރެ މަތީން ލިބޭ އާމްދަނީން ޓެކުހުގެ ގޮތުގައި ދައުލަތަށް ދައްކާން ޖެހެނީ 15 ޕަސެންޓެވެ.\nނަމަވެސް، މި އަދަދު، ނުވަތަ ސީލިން، އާމްދަނީން ޓެކްސް ނެގުމުގެ ޤާނޫނާއިއެކު މިވަނީ 720,000 ރުފިޔާއަށް މަތިކޮށްފަ އެވެ. މާނައަކީ ގެދޮރު ކުއްޔަށް ދީގެން ލިބޭ އާމްދަނީން ދެން ޓެކްސް ނަގާނީ 720,000 އަށްވުރެ މަތީން އާމްދަނީ ލިބޭ ނަމައެވެ. މިއީ، ގެދޮރު ކުއްޔަށް ދީގެން އާމްދަނީ ހޯދާ ފަރާތްތަކަށް ލިބުނު އިތުރު ފަސޭހައެކެވެ. އަދި، މިކަމުގެ ފައިދާ، ގެދޮރު ކުއްޔަށް ހިފައިގެން ދިރިއުޅޭ މީހުންނަށް ވެސް ފޯރާން ޖެހޭނެ ކަމަށް ޤަބޫލުކުރާން ޖެހެ އެވެ.\nމިސާލަކަށް މީހަކު އޭނާގެ ގޭގެ އެޕާޓްމަންޓްތައް ކުއްޔަށް ދީގެން އާމްދަނީ ހޯދަނީ އެވެ. ކުލީގެ ގޮތުގައި އަހަރެއްގެ މައްޗަށް އޭނާއަށް ލިބޭ އާމްދަނީއަކީ 1,080,000 ރުފިޔާ އެވެ. އޭގެ ތެރެއިން ހަރަދުގެ ގޮތުގައި 20 ޕަސެންޓް ކެނޑުމަށްފަހު، އޭނާއަށް ލިބޭ ޓެކްސް ބިނާ ކުރެވޭ ފައިދާއަކީ 864,000 ރުފިޔާ އެވެ. މީގެ ތެރެއިން 500,000 ރުފިޔާއާއި ހަމައަށް އޭނާ ޓެކްސް ދައްކާން ޖެހެނީ ސުން ޕަސެންޓް ރޭޓުގައެވެ. އޭގެ މާނައަކީ، އެއީ ޓެކުސް ދައްކާން ނުޖެހޭ އަދަދެކެވެ. ނަމަވެސް، ޓެކްސް ބިނާކުރެވޭ ފައިދާ ކަމުގައިވާ 864,000 ރުފިޔާއިން 500,000 ރުފިޔާ ކަނޑާފައި، ބާކީވާ 364,000 ރުފިޔާއަކީ އޭނާ ޓެކްސް ދައްކާންޖެހޭ މިންވަރެވެ.\nއެހެންކަމުން، ބީޕީޓީ ޤާނޫނުގެ ދަށުން އޭނާ ޓެކުހުގެ ގޮތުގައި ދައުލަތަށް ދައްކާން ޖެހޭ މިންވަރަކީ 364,000 ރުފިޔާގެ 15 ޕަސެންޓް ކަމުގައިވާ 54,600 ރުފިޔާ އެވެ. ނަމަވެސް، އާމްދަނީން ޓެކްސް ނެގުމުގެ ޤާނޫނާއިއެކު މި އަދަދުތައް މިވަނީ ބޮޑުތަނުން ބަދަލުވެފަ އެވެ.\nކުލީގެ ގޮތުގައި ރައްޔިތުން ޚަރަދުކުރާން ޖެހޭ އަދަދުތައް މި ސަރުކާރުންވަނީ ދިރާސާކޮށްފަ އެވެ. އަދި، އާ ގާނޫނެއް ވުޖޫދަށް ގެނެސްފައި ވަނީ، އެކަމަށް ކޮންމެވެސް ވަރެއްގެ ލުޔެއް ހޯދައިދޭށެވެ. މި ގާނޫނުގެ ދަށުން، ކުލީގެ ގޮތުގައި އާމްދަނީ ހޯދާ ފަރާތްތަކުން ޓެކްސް ދައްކާން ޖެހޭނީ ވަކި ފަރުދުންގެ ހައިސިއްޔަތުންނެވެ. އެހެންކަމުން، މި ގާނޫނުގެ ދަށުން ފަރުދުންގެ ޓެކްސް ބިނާކޮށްފައިވާ އާމްދަނީގެ ބްރެކެޓްތައް ދެނެގަތުން މުހިންމެވެ.\nއެންމެ ފުރަތަމަ ބްރެކެޓްގައި ހިމެނެނީ 720,000 ރުފިޔާއިން ދަށުގެ އާމްދަނީއެއް ލިބޭ ފަރާތްތަކެވެ. އެ ފަރާތްތަކުން އަތުން ޓެކްސް ނަގަނީ ސުން ޕަސެންޓް ރޭޓުގައެވެ. ދެވަނަ ބްރެކްޓްގައި ހިމެނެނީ 720,000 ރުފިޔާއާއި 1,200,000 އާއި ދެމެދުގެ އަދަދަކަށް އާމްދަނީ ލިބޭ ނަމަ 5.5 ޕަސެންޓް ޓެކްސް ނެގުމަށެވެ.\nތިންވަނަ ބްރެކެޓަކީ، 1,200,000 އާއި 1,800,000 ރުފިޔާއާއި ދެމެދުގެ އާމްދަނީ ލިބޭ ފަރާތްތަކެވެ. އެ ފަރާތްތަކުން ޓެކުހުގެ ގޮތުގައި ދައްކާން ޖެހެނީ އާމްދަނީގެ ތެރެއިން 1,200,000 އާއި 1,800,000 އާ ދެމެދުގެ އޮންނަ 600,000 ގެ 8 އިންސައްތައެވެ. ހަތަރުވަނައަށް އޮތީ 1,800,000 އާއި 2,400,000 ރުފިޔާއާއި ދެމެދުގެ އަދަދަކަށް އާމްދަނީ ލިބޭ ނަމަ އޮންނަ 600,000 ގެ 12 ޕަސެންޓް ޓެކްސް ނެގުމަށެވެ. އެންމެ ފަހު ބްރެކެޓެއްގެ ގޮތުގައި ހިމަނާފައި ވަނީ 2,400,000 އަށްވުރެ މަތީން އާމްދަނީ ލިބޭ ފަރާތްތަކުގެ އަތުން އެ އިތުރުވާ އަދަދެއްގެ 15 ޕަސެންޓް ޓެކްސް ނެގުމަށެވެ.\nއެހެންކަމުން، އިންކަމް ޓެކްސް ޤާނޫނުގައި ފަރުދުންގެ ޓެކްސް ރޭޓުތައް ކަނޑައަޅާފައި އޮތް ގޮތުން، ކުލީގެ ގޮތުގައި އަހަރެއްގެ މައްޗަށް ލިބޭ އާމްދަނީ 720,000 އަށް އެރުމުން ނޫނީ، އެއްވެސް ޓެކުހެއް ދައްކާކަށް ނުޖެހެއެވެ.\nމިސާލަކަށް ކުއްޔަށް ދޭ މީހާއަށް ކުލީގެ ގޮތުގައި ލިބޭ އާމްދަނީ ކަމުގައިވާ 1,0800,000 ރުފިޔާއިން ޚަރަދުގެ ގޮތުގައި 20 ޕަސެންޓް އުނިކުރުމަށްފަހު ލިބޭ ޓެކްސް ބިނާ ކުރެވޭ ފައިދާ 864,000 ރުފިޔާއަށް އަރާއިރު، މީގެ ތެރެއިން 720,000 އާއި ހަމައަށް ލިބޭ އާމްދަނީގެ ފައިދާއިން އޭނާ ޓެކްސް ދައްކާކަށް ނުޖެހެއެވެ. އޭނާ ޓެކްސް ދައްކާން ޖެހެނީ 720,000 ރުފިޔާއާއި 1,200,000 ދެމެދުގެ އާމްދަނީގެ ބްރެކެޓްގެ ދަށުންނެވެ. އެއީ، 720,000 ރުފިޔާއަށްވުރެ މަތީން ލިބޭ އާމްދަނީގެ ފައިދާ ކަމަށްވާ 144,000 ރުފިޔާއިން 5.5 ޕަސެންޓެވެ.\nއެހެންކަމުން، އާމްދަނީން ޓެކްސް ނެގުމުގެ ޤާނޫނުގެ ދަށުން އޭނާ މިހާރު ޓެކުހުގެ ގޮތުގައި ދައުލަތަށް ދައްކާން ޖެހެނީ 7,920 ރުފިޔާ އެވެ. މިއީ، އޭނާ ބީޕީޓީ ގާނޫނުގެ ދަށުން ޓެކުހުގެ ގޮތުގައި ދައްކަމުންދިޔަ 54,600 ރުފިޔާއާއި އަޅާބަލާއިރު ވަރަށް ކުޑަ މިންވަރެކެވެ. ނުވަތަ، އެއާއި ނުބައްދަލު މާކުޑަކުޑަ އަދަދެކޭވެސް ބުނެވިދާނެ އެވެ.\nސުވާލަކީ، އާމްދަނީން ޓެކްސް ނެގުމުގެ ގާނޫނާއިއެކު ކުއްޔަށް އަންނާންވީ ކޮން ބަދަލެއް ހެއްޔެވެ؟ އާމްދަނީން ޓެކްސް ނަގާތީ ކަމަށް ބުނެ، ކުލި ބޮޑު ކުރާންވީ އެއްވެސް ސަބަބެއް އެބައޮތް ހެއްޔެވެ؟ މި ގާނޫނާއިއެކު ކުއްޔަށް އެއްވެސް ބަދަލެއް އަންނާން ޖެހޭނަމަ، އަންނާން ޖެހޭނީ ހެޔޮ ބަދަލެކެވެ. މި ގާނޫނާއިއެކު، ގެދޮރު ކުއްޔަށް ދޫކޮށްގެން އާމްދަނީ ހޯދާ ފަރާތްތަކަށް ލިބުނު އިތުރު ލުއި ފަސޭހަތަކާއިއެކު، ކުލިތަކަށް އަންނާންޖެހޭ ހަމައެކަނި ބަދަލަކީ، ކުޑަވުމެވެ. އާމްދަނީން ޓެކްސް ނެގުމުގެ ގާނޫނާއިއެކު ކުލިތައް ބޮޑުކުރާން ޖެހޭކަމަށް ދެކެވޭ ވާހަކަތަކަކީ ދެއުޅިއެއްނުވާ ހޮޅި ވާހަކަތަކެކެވެ.\nއިލްޔާސް ގެ ރައްދު ކެނެރީގޭ ނަޝީދުއަށް\nރާއްޖެ-އިންޑިއާގެ ބޮޑު އެއްބަސްވުން ނަޝީދުގެ މަކަރުވެރި ޑްރާމާ، ވަގުތު ފާއިތުވުމުގެ ކުރިން ދިވެހިންނަށް ހޭއަރާނެބާ؟\nސުވާދީބު 11 މަސް ކުރިން يوليوز 8, 2019\nވަގުތު ފާއިތު ނުވަނީސް ރައްޔިތުންނަށް އިންސާފު ހޯދައިދިނުން\nސުވާދީބު 1 އަހަރު ކުރިން يناير 16, 2019\nމަގުމަތީ އެކްސިޑެންޓާއި އެކަމުގެ ގާނޫނީ ފަރުވާ\nސުވާދީބު 1 އަހަރު ކުރިން دجنبر 27, 2018


ދެލައްކަ ރުފިޔާގެ މަޝްރޫއުތަކަށް ވޯޓްލާން ބީއެމްއެލްއިން ހުޅުވާލައިފި\nދެލައްކަ ރުފިޔާގެ މަޝްރޫތަކަށް ވޯޓްލާން ބީ.އެމް.އެލް އިން ވަނީ ހުޅުވާލާފައި | ފޮޓޯ:ބީ.އެމް.އެލް\nބީއެމްއެލްގެ ކޮމިއުނިޓީ ޕްރޮގްރާމް، “އަހަރެންގެ ބޭންކް”ގެ ދަށުން ކުރިއަށް ގެންދާ “އަހަރެންގެ ބޭންކް ކޮމިއުނިޓީ ޕްރޮޖެކްޓް” އަށް ހޮވުނު ފަސް ޕްރޮޕޯޒަލް އަށް ވޯޓުލުމުގެ ފުރުސަތު ފޭސްބުކް މެދުވެރިކޮށް އަންނަ މަހުގެ ދެ ވަނަ ދުވަހުގެ ނިޔަލަށް އޮންނާނެ ކަމަށް ބީއެމްއެލްއިން ބުނެ އެވެ.\nދެ ލައްކަ ރުފިޔާ ލިބޭނީ ފަސް ޕްރޮޕޯޒަލްގެ ތެރެއިން ފޭސްބުކް މެދުވެރިކޮށް އެންމެ ގިނަ ވޯޓު ހޯދައިގެން ޕްރޮޕޯޒަލް ހުށަހެޅި ފަރާތަށް ކަމަށް ވެސް ސައީދު ވިދާޅުވި އެވެ.\nވޯޓަށް ހުޅުވާލި ފަސް ޕްރޮޕޯޒަލްގެ ތެރޭގައި ދ. ރިނބުދޫގައި އަތްތެރި މަސައްކަތްތަކުގެ ވީޑިއޯ ހެދުމުގެ ޕްރޮޖެކްޓަކާއި ގދ. ހޯޑެއްދޫގައި އޯގަނިކް ކަލްޗަރަލް ހަރަކާތްތައް ހިންގުމާ ގުޅޭ މަޝްރޫއަކާއި ތިމާވެއްޓާ ރައްޓެހި މާހައުލެއް ގާއިމުކުރުމަށް ހުޅުމާލޭގައި ބައިސްކަލް ބޭނުން ކުރެވޭނެ ޕްރޮޖެކްޓަކާއި ގދ. އަތޮޅުގެ ނުވަ ރަށެއްގައި ކޮމިއުނިޓީ ގާޑެން ތައްޔާރު ކުރުމާ ގުޅޭ މަޝްރޫއަކާއި އަތޮޅު ތެރޭގައި ދިރިއުޅޭ ކުޑަކުދިންނަށް ފޮތް ކިއުމަށް ހިތްވަރު ދިނުމުގެ ގޮތުން ސްކޫލްތަކުގައި ރީޑިން ކޯނާއެއް ގާއިމު ކުރުން ހިމެނެ އެވެ.\nމި ޕްރޮގްރާމަށް ހޮވަނީ ދިގު މުއްދަތަކަށް ފައިދާ ލިބޭނެ، ދެމެހެއްޓެނިވި މަޝްރޫއުތަކަށެވެ. ބީއެމްއެލް އިން ބުނި ގޮތުގައި ޕްރޮޕޯޒަލްތައް ދިރާސާ ކުރީ ބޭންކްގެ ޓީމަކުންނެވެ.\n“އަހަރެންގެ ބޭންކް” ކެމްޕޭނުގައި މައިގަނޑު ގޮތެއްގައި ހިމެނެނީ ބޭންކުން ފޯރުކޮށް ދޭ އާއްމުންނާ ގުޅުންހުރި ހިދުމަތްތަކާ ބެހޭ މައުލޫމާތު ދިނުމާއި އެ ކަންކަމުން މުޖުތަމައު އަށް ކުރާ ފައިދާތައް ކިޔައިދިނުމެވެ. މިއީ ބޭންކާއި އާއްމުންނާ އޮންނަ ގުޅުން ބަދަހި ކުރަން ހިންގާ މި ކެމްޕޭނެކެވެ.


އަމީތާބުގެ އަޑު އެލެކްސާއަށް – DhiDaily\nއަމީތާބުގެ އަޑު އެލެކްސާއަށް\nއިންޑިއާގެ އެންމެ މަގުބޫލު ބަތަލާ އަދި އެތައް ބަޔެއްގެ ލޯބި ލިބިފައިވާ އަމީތާބު ބައްޗަންގެ އަޑު އެލެކްސާގައި ބޭނުން ކުރުމަށް ނިންމައިފިއެވެ.\nއަމީތާބަކީ އޭނާގެ އަޑުންވެސް އެތައް ބައެއްގެ ރުހުން ހޯދައިފައިވާ ފަންނާނެކެވެ. އަދި އިންޑިއާގެ މަގުބޫލު އެއް ޝޯ ކަމަށްވާ ކޯން ބަނޭނގާ ކަރޯޑް ޕަތީ އަކީވެސް އޭނާ ހުށައަޅައިދޭ ޝޯ އެކެވެ.\nދާދި ފަހުން ކޯވިޑް 19 އަށް ފަރުވާ ހޯދައިފައިވާ އަމީތާބުގެ އަޑު އެލެކްސާގައި ބޭނުން ކުރުމަށް ހަމަޖެހިފައިވަނީ 2021 ވަނަ އަހަރުކަމަށް އެލެކްސާގެ ކަންޓްރީ ލީޑަރ ޕުނީޝް ކުމާރު ވަނީ ބުނެފައެވެ. ޕުނޭޝް ބުނެފައި ވަނީ އަމީތާބުގެ އަޑަކީ އަޑު އަހަން ފަސޭހަ ހިއްގައިމު އަޑެއް ކަމަށާއި، އޭނާގެ އަޑު އެލެކްސާގައި ބޭނުން ކުރުމުން ކަސްޓަމަރުންނަށް ހިތްހަމަ ޖެހުން ލިބި ކަންކަން ކުރުމަށް ފަސޭހަވާނެ ކަމަށް ގަބޫލު ކުރެވޭ ކަމަށެވެ.\nމީގެ އިތުރުން ޕުނޭޝް ބުނެފައިވަނީ، އެލެކްސާގެ ޓީމު އަމީތާބް އާއި އެކު ގާތުން މަސައްކަތް ކުރަމުން ދާނެ ކަމަށާއި، އަމީތާބް އާއި އެކު މަސައްކަތް ކުރަން ލިބުމަކީ ވަރަށް ބޮޑު ފަހުރެއް ކަމަށެވެ.\nއަމީތާބް އަކީ، ހިންދީ ފިލްމް އިންޑަސްޓްރީގައި ހުރި އެންމެ ބާރުގަދަ އަދި އެންމެ ނަންހިގާ އެއްތަރިވެސް މެއެވެ. އަމީތާބް ވަނީ3ނޭޝަނަލް އެވޯޑް އަދި 12 ފިލްމް ފެއަރ އެވޯޑް ހޯދާފައެވެ. ފިލްމް ފެއަރ ބެސްޓް އެކްޓަރ އެވޯޑް އަށް އެންމެ ގިނައިން ނޮމިނޭޓް ވުމުގެ ޝަރަފް ނުވަތަ ރިކޯޑް ވެސް އޮތީ އަމީތާބް ގެ އަތުގައެވެ.\nފިލްމް ކުޅުމުގެ އިތުރުން، ލަވަކިޔުން، ފިލްމް ޕްރޮޑިއުސްކުރުން، އަދި ޓީޥީ ޝޯ ހުށަހެޅުމަކީ ވެސް އަމީތާބްގެ މަސައްކަތްތަކުގެ ތެރޭގައި ހިމެނޭ ކަންތައް ތަކެވެ. އަދި 1984 ން 1987 އަށް އިންޑިޔާގެ ޕާލަމެންޓްގެ މެންބަރުކަން ވެސް އަމީތާބް ކޮށްފައި ވެއެވެ.


Maabaidhoo in dhekki ehbai vanthakan!\nމާބައިދޫން ދެއްކީ އެއްބައިވަންތަކަން!\nމާބައިދޫގައި އިއްޔެ އަލިފާން ރޯވި ގުދަނުގައި އަލިފާން ނިއްވާލުމުގެ މަސައްކަތް ރައްޔިތުން ކުރަނީ. -- ފޮޓޯ: އާދަމް އިޝާމް\nއިއްޔެއަކީ ލ. މާބައިދޫއަށް މާ އުފާވެރި ދުވަހެއް ނޫނެވެ. ރަށުގައި ހުރި އެންމެ ބޮޑު ތެޔޮ ގުދަނުގައި އަލިފާން ރޯވެ ކުޑައިރުކޮޅެއްގެ ތެރޭގައި އަނދާ ހުލިވެ ދިޔައީ އެވެ. ތެޔޮ ގުދަނާއި ޖެހިގެން ހުރި ކާޑު ރައްކާކުރާ ގުދަނަކާއި އެތަނާ ޖެހިގެން ހުރި ރީޓެއިލް ފިހާރައެއްގައި ރޯވެ އެއްކޮށް އަނދައި ހުލިވި އެވެ. އަލިފާން ރޯވީ އެ ރަށު މުހައްމަދު އިބްރާހީމްގެ ތެޔޮ ގުދަނެކެވެ.\nއަލިފާން ރޯވި ކަމަށް ރަށު ތެރޭގައި ގިނަ މީހުން ބުނަނީ ޕެޓްރޯލް ޓްރާންސްފާ ކުރި ހޮޅީގައި ކަރަންޓު ޝޯޓެއް ވެގެނެވެ. އަލިފާން ރޯވެ ހުޅުގަނޑު ފަޅައިގެން ދިއުމާއެކު ރަށު ރައްޔިތުން އެއްބައި ކިޔާ، އަތުގުޅާލައިގެން ނުކުތީ އަލިފާން ގަނޑު ކޮންޓްރޯލް ކުރާށެވެ.\nސިޔާސީ ކުލަ ޖެހިގެން ބައިބައިވި ރައްޔިތުން މި ފަހަރުވެސް ނުކުތީ ރަށުގެ ރައްޔިތަކަށް ލިބުނު ގެއްލުމުން ސަލާމަތް ކޮށްދޭށެވެ. އަންހެނުންނާއި ކުޑަކުދިން ދުރު ކުރަމުން ދިޔަ ނަމަވެސް އަންހެންވެރިން ވެސް ނުކުތީ އެމީހަކަށް ވެވުނު އެހީތެރިަކަމެއް ފޯރުކޮށް ދޭށެވެ. އެގޮތުން ބާލިދީތަކާއި ޓައްޕު އަދި ހަން ހަމަށް މޫދުން ލޮނު އަޅައިގެން ގޮސް ޖަހަން ފެށީ ކޮންމެވެސް ވަރެއް ކޮށްދެވޭތޯ އެެވެ.\nއޭގެ އިތުުރުން ވެލި ޖަހައިގެން ވެސް ބައެއް މީހުން އަލިފާންގަނޑު ނިއްވަން މަސައްކަތް ކުރި އެވެ. އަލިފާން ނިއްވަން ސިފައިންނާއި ފުލުހުން އައުމުގެ ކުރިން ރަށުގެ ފިރިހެން ވެރިން ކުރަމުން ދިޔަ މަސައްކަތަށް ދެވުނު އެއްބާރުލުމަކާއި އެހީތެރިކަމެއް ފޯރުކޮށް ދޭށެވެ.\nކުޑައެއް، ބޮޑެއް ނެތެވެ. އުމުރުން ދުވަސްވީ މީހާއިން ފެށިގެން އެންމެ ޒުވާން ކުއްޖާ ވެސް ދުވީ އަލިފާން ނިއްވަން އެހީތެރިކަން ފޯރުކޮށް ދޭށެވެ. އަތިރިމަތީގައި ހުރި އެ ގުދަނަށް އެންމެ ފަސޭހައިން ފެން ގެންދެވޭނީ މޫދުން ކަމަށް ވުމުން ބަނދަރު މައްޗަށް ނުކުމެ ފަޅުން ލޮނު އަޅައިގެން އުފުލި އެވެ. ވަރުބަލި ކަމެއް ނެތި އެވެ. އެކުވެރިކަމާއި އެއްބައިވަންތަ ކަމުގެ ރީތި މިސާލެއް ދައްކައި ދެމުންނެވެ.\nމާބައިދޫގައި މީގެ ކުރިން އަލިފާން ރޯވި ގުދަނުގައި އަލިފާން ނިއްވާލުމުގެ މަސައްކަތް ރައްޔިތުން ކުރަނީ. -- ފޮޓޯ: އާދަމް އިޝާމް\n"އަލިފާން ރޯވުމުން ވަރަށް މަސައްކަތް ކުރިން އަންހެނުންނާއި ކުޑަކުދިން ދުރުކުރަން އެ ސަރަހައްދުން، އެކަމަކު އަންހެނުންވެސް ބެލީ ވެވުނު އެހީތެރިކަމެއް ފޯރުކޮށްދެވޭތޯ،" މާބައިދޫ ކައުންސިލްގެ ރައީސް އަލީ ފައިސަލް ވިދާޅުވި އެވެ.\nއަލިފާން ރޯވި ގުދަން ހުރިތަން ސާފުކުރަނީ. --\nއަލިފާން ގަނޑު ރޯވިތާ ދޮޅުގަޑިއެއްހާއިރު ތެރޭގައި ސިފައިން އަލިފާން ނިއްވާލީ ރައްޔިތުންގެ އެހީތެރިކަމާއި ވެސް އެކުގައި ފޯމް ޖަހައިގެންނެވެ. ގުދަނުގައި ރޯވެ އަނދައި ހުލިވިއިރު ގެއްލުމުގެ އަގު އެތައް މިލިއަން ރުފިޔާއަށް އަރާނެ ކަމަށް ފައިސަލް ވިދާޅުވި އެވެ.\nއަލިފާންގަނޑު ނިއްވާލުމުން ވެސް ރައްޔިތުން ދެ އަތް ފޮޅާލާފައި ގެއަށް ދިޔައީކީ ނޫނެވެ. މިއަދު ގުދަން ހުރި ތަން ސާފުކުރަން ވެސް ނުކުމެ އެހީތެރިވި އެވެ. ހިތާމަވެރި ހާދިސާއެއް ދިމާވުމުން މާބައިދޫ ރައްޔިތުން ނުކުމެ މިވަނީ ރީތި މިސާލެއް ދައްކާފަ އެވެ.\nބްރޭންޑުތައް "އަމިއްލަ" ކުރަން ދިވެހިން މޮޅު!


ވެންޓިލޭޓަރުގެ މައްސަލަ އަދިވެސް ފުސްގަނޑެއް ތެރޭގައި!\nދުބާއީގެ އެގްޒެކިއުޓާސް ޖެނެރަލް ޓްރޭޑިންއާ ހަވާލުކޮށްގެން އެމަޖެންސީގައި ގެންނަން އުޅުނު 75 ވެންޓިލޭޓަރަށް ވީ ގޮތް ބަލަން، ނޫސްވެރިން ތަކުރާރުކޮށް އެތައް ސުވާލެއް ވަނީ ކޮށްފަ އެވެ. ބައެއް ފަހަރު އެ ސުވާލުގެ ޖަވާބު އެނބުރެމުން، އެނބުރެމުން ގޮސް ލައްވާލަނީ ނުގުޅޭ ހިސާބެއްގަ އެވެ. އަނެއް ބައި ފަހަރު ކޮންމެވެސް ތާރީހެއް ދެ އެވެ.\nAugust 04, 2020 8\nޖެނީވާ (އޮގަސްޓް 4) - ވެކްސިނެއް ހޯދުމަށް ގައުމުތަކުން ކެނޑިނޭޅި މަސައްކަތް ކުރި ނަމަވެސް، ކޮރޯނާވައިރަހަށް ޖާދޫގެ ހައްލެއް ނެތް ކަމަށް ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން ބުނެފި އެވެ.\nއަނެއްކާވެސް ރެކޯޑް އަދަދަކަށް ޕޮޒިޓިވްވި ދުވަހެއް\nޖެނީވާ (އޮގަސްޓް 1) - އިއްޔެ އަކީ ކޮރޯނާވައިރަހަށް ރެކޯޑް އަދަދަކަށް މީހުން ޕޮޒިޓިވްވި ދުވަހެއް ކަމަށް ދުނިޔޭގެ ސިއްހަތު ޖަމިއްުޔާ، ޑަބްލިއުއެޗްއޯ އިން ބުނެފި އެވެ.\nކޮވިޑް-19 އަށް ދުނިޔޭގައި ވެކްސިނެއް އުފެއްދުމުން، އެ ވެކްސިން އެންމެ އަވަހަށް ލިބޭ ގައުމުތަކުގެ ތެރޭގައި ރާއްޖެ ހިމެނޭނެ ކަމަށް ހެލްތު މިނިސްޓަރު އަބްދުﷲ އަމީން މިރޭ ވިދާޅުވެއްޖެ އެވެ.\n24 ގަޑިއިރު ތެރޭ 260،000 ކޭސް، މިއީ ރެކޯޑެއް\nޖެނީވާ (ޖުލައި 19) - ވޭތުވެދިޔަ 24 ގަޑިއިރުތެރޭ މުޅި ދުނިޔެ އިން 260،000 އަށް ވުރެ ގިނަ މީހުން ކޮރޯނާވައިރަހަށް ޕޮޒިޓިވްވެފައިވާ ކަމަށާއި މިއީ އެއް ދުވަސްތެރޭ އެންމެ ގިނަ މީހުންނަށް ބަލި...\nގިނަ ގައުމުތަކުގެ މިސްރާބުހުރީ ގޯސްކޮށް: ޑަބްލިއުއެޗްއޯ\nޖެނީވާ (ޖުލައި 14) - ކޮރޯނާވައިރަހާ ދެކޮޅަށް ގިނަ ގައުމުތަކުގެ މިސްރާބު ހުރީ ގޯސްކޮށް ކަމަށާއި އެކަށީގެންވާ ގޮތެއްގައި ގައުމުތަކުން ފިޔަވަޅު ނާޅައިފި ނަމަ ބަލީގެ ހާލަތު "ގޯހުން ގޯހަށް" ދާނެ ކަމަށް ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން އިންޒާރު ދީފި އެވެ.\n"ރައްކާތެރިކަމަށް ވަރުގަދަ ފިޔަވަޅުތަކެއް އަޅަންޖެހޭ"\nޖެނީވާ (ޖުލައި 11) - ކޮރޯނާވައިރަސް ހަލުވިކަމާ އެކު ފެތުރެމުންދާ ގައުމުތަކުން، ބަލި ކޮންޓްރޯލް ކުރުމަށް ވަރުގަދަ ފިޔަވަޅުތަކެއް އެޅުމަށް ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން ގޮވާލައިފި އެވެ.\nއިއްޔެއަކީ ރެކޯޑް އަދަދަކަށް މީހުން ޕޮޒިޓިވްވި ދުވަހެއް\nޖެނީވާ (ޖުލައި 5) - ވޭތުވެދިޔަ 24 ގަޑިއިރަށް ބަލާއިރު ރެކޯޑް އަދަދެއް ކަމަށްވާ 212,326 މީހުން މުޅި ދުނިޔެ އިން ކޮރޯނާވައިރަހަށް ޕޮޒިޓިވްވެފައިވާ ކަމަށް ދުނިޔޭ ސިއްހަތު ޖަމިއްޔާ، ޑަބްލިއުއެޗްއޯ އިން ބުނެފި އެވެ.\n"ގައުމުތަކުން ހޭއަރާ، ޑޭޓާ ދޮގެއް ނުކުރެވޭނެ"\nޖެނީވާ (ޖުލައި 4) - ކޮރޯނާވައިރަސް މިހާރު ފެތުރެމުންދާ ރޭޓާ މެދު ގައުމުތަކުން އިތުރަށް ހޭލަން ޖެހޭ ކަމަށާއި ވައިރަސް ފެތުރޭ ގޮތުގެ ޑޭޓާ އަކީ ދޮގު ކުރެވެން ނެތް އެއްޗެއް ކަމަށް...\nޖެނީވާ (ޖޫން 30) - ކޮރޯނާވައިރަހުން އަރައިގަނެވޭނެ ދުވަހެއް އަދި ނޭނގޭ ކަމަށާއި ބަލީގެ ނުރައްކާ އަދި އޮތީ ކުރިއަށް ކަމަށް ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން އިންޒާރު ދީފި...\nވެކްސިން އުފެއްދުމުގެ އެންމެ ކުރީގައި އެސްޓްރާޒެނިކާ\nޖެނީވާ (ޖޫން 27) - ކޮވިޑް- 19 އަށް ވެކްސިނެއް އުފެއްދުމުގެ ރޭހުގެ އެންމެ ކުރީގައި އުޅެނީ އެސްޓްރާޒެނިކާ ކަމަށް ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން ބުނެފި އެވެ.\nޖެނީވާ (ޖޫން 26) - ކޮރޯނާވައިރަހަށް ކާމިޔާބު ވެކްސިނެއް ސައެންސްވެރިންނަށް އުފެއްދޭނެކަން ޔަގީން ނުވާ ކަމަށާއި ވެކްސިނެއް އުފެއްދި ނަމަވެސް އެކަމަށް މަދުވެގެން އަހަރެއްހާ ދުވަސް...\nޖެނީވާ (ޖޫން 23) - މިހާރު ކުރިމަތިވަމުންދާ އެންމެ ބޮޑު ބިރަކީ، ވައިރަހަށް ވުރެ ބޮޑަށް، ދުނިޔޭގެ ގައުމުތަކުގެ މެދުގައި އެއްބައިވަންތަކަން ކުޑަވުމާއި ގައުމުތަކުގެ ލީޑަޝިޕް ނެތުން ކަމަށް ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯގެ ޑިރެކްޓަރު ޖެނެރަލް ޓެޑްރޯސް އަދަނޮމް ގެބްރެޔެސުސް ވިދާޅުވެއްޖެ އެވެ.\nރެކޯޑެއް: 24 ގަޑިއިރުތެރޭ 183000 ޕޮޒިޓިވް ކޭސް\nޖެނީވާ (ޖޫން 22) - ވޭތުވެދިޔަ 24 ގަޑިއިރު ތެރޭ ކޮރޯނާވައިރަހަށް ޕޮޒިޓިވް 183،000 ކޭސް ރިޕޯޓްކޮށްފައިވާ ކަމަށާއި މިއީ މިހާތަނަށް އެއް ދުވަސްތެރޭ އެންމެ ގިނަ މީހުން ބައްޔަށް ޕޮޒިޓިވްވެގެން ރިޕޯޓްކުރި ދުވަސް ކަމަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ބުނެފި އެވެ.\nބަލި ބާރަށް ފެތުރެނީ، މިސްރާބުހުރީ ނުރައްކާ ދިމާލަކަށް\nޖެނީވާ (ޖޫން 20) - ކޮވިޑް-19 ގެ ނުރައްކާ އަދިވެސް ބޮޑު ކަމަށާއި ބަލީގެ މިސްރާބު މިހާރު ހުރީ ނުރައްކާ މަރުހަލާއަކަށް ކަމަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން އިންޒާރުދީފި އެވެ.